 ATITUDINEA ESTE TOTUL de JEFF KELLER Traducere din limba engleză de ANGELICA RALUCA CĂLIMAN v 1 0 Ediţia a II-a BUCUREŞTI, 2008  Jeff Keller este orator şi scriitor de mare succes în aria dezvoltării personale Este fondator şi preşedinte al Attitude is Everything, Inc Prezentările lui motivaţionale, articolele, buletinele informative şi programele video au inspirat mii de oameni din întreaga lume să-şi dezvolte personalitatea Nimic nu îl poate opri pe omul cu o atitudine mentală corectă să îşi îndeplinească scopul Nimic din lumea aceasta nu îl poate ajuta pe omul care are o atitudine greşită Thomas Jefferson Dedicaţie Această carte îi este dedicată soţiei mele, Dolores, pentru că a crezut în mine şi m-a încurajat să îmi urmez visele Mulţumiri Lui Dumnezeu, pentru îndrumarea ta iubitoare şi pentru multele binecuvântări pe care mi le-ai dat Mamei mele şi tatălui meu, Freda şi Leo Keller, pentru dragostea şi sprijinul vostru şi pentru codul etic pe care mi l-aţi insuflat, care mi-a fost de atâta folos în viaţă Fratelui meu, Marc Keller, pentru că m-ai sprijinit cu entuziasm în munca mea Lui Steve Price, Katherinei Glover şi întregii echipe de la INTI Publishing pentru profesionalismul vostru, pentru talentul şi sprijinul nepreţuit în pregătirea acestei cărţi Nu mi-am imaginat niciodată că un asemenea volum de muncă poate fi atât de distractiv! Prietenului meu, Jim Donovan, pentru că m-ai prezentat celor de la INTI Publishing şi pentru încurajările şi sfaturile tale Kathleenei Regan, pentru că a creat un logo atât de atrăgător pentru Atitudinea este totul Membrilor Naţional Speakers Association (Asociaţia Naţională a Oratorilor), care mi-au oferit cu atâta generozitate cunoştinţele şi experienţa lor şi m-au ajutat să îmi dezvolt abilităţile de orator şi de scriitor Tuturor clienţilor companiei mele, Atitude is Everything, Inc , pentru colaborarea voastră şi pentru încurajările extraordinare oferite de-a lungul anilor Sunteţi toţi ca o familie pentru mine INTRODUCERE NOAPTEA CARE MI-A SCHIMBAT VIAŢA A m absolvit facultatea de drept în 1980 şi mă gândeam că voi fi avocat pentru tot restul vieţii mele În definitiv, era ceea îmi doream să fac încă din adolescenţă La început, lucrurile s-au desfăşurat conform planului După ce am învăţat intens o vară întreagă, am reuşit la examenul de admitere în Barou şi am devenit avocat stagiar în New York Viaţa mea personală era de asemenea în ascensiune La începutul anului 1981, m-am căsătorit cu Dolores, o colegă de facultate Viaţa mea urma să fie plină de succes şi de fericire Sau cel puţin aşa credeam eu Dar după câţiva ani în care am practicat avocatura, mi-am dat seama că nu eram deloc fericit Desigur că erau unele aspecte ale vieţii de avocat care îmi plăceau Mă bucuram că reuşeam să ajut oamenii să îşi rezolve litigiile, în special atunci când puteam să scurtez agonia cauzată de procedurile legale îndelungate Totuşi, îmi displăceau nenumărate aspecte ale profesiei mele – şi acest lucru părea să îmi diminueze vitalitatea Teancuri întregi de acte plictisitoare şi moţiuni de înregistrat Întârzieri constante şi amânări Nu era un fapt neobişnuit ca un proces să fie amânat şi de zece ori Îmi era groază să merg la serviciu Am continuat să muncesc din greu, dar eram din ce în ce mai nemulţumit de munca mea de avocat Eram frustrat şi extrem de abătut Sincer vorbind, nu îmi plăcea viaţa mea şi nu vedeam nicio modalitate ca lucrurile să se îmbunătăţească Ai avut vreodată un loc de muncă la care aproape tot timpul să-ţi fie groază să mergi – în care să simţi zilnic „greutatea întregii lumi” pe umerii tăi? Ei bine, eu aşa mă simţeam Eram literalmente copleşit… şi sufeream, fizic şi psihic Păream mult mai în vârstă decât eram Începusem să am migrene tot timpul, iar durerile de stomac erau constante Întrucât mă temeam să nu am probleme grave de sănătate, am mers la câţiva doctori, care mi-au recomandat nenumărate analize Fiecare analiză a avut acelaşi rezultat – din punct de vedere fizic, eram perfect sănătos Unul dintre doctori mi-a spus să iau Maalox pentru a-mi calma durerile de stomac Moralmente, eram la pământ Nimic din viaţa mea nu avea sens Acest zbucium cotidian a influenţat în acelaşi timp şi felul în care arătam Deşi nu împlinisem încă 30 de ani, arătam de parcă aş fi avut 40! La începutul anului 1985, la puţină vreme după ce împlinisem 30 de ani, eram complet epuizat Într-o seară, în timp ce stăteam singur în sufrageria mea, mi-am dat seama că ceva trebuia să se schimbe Neştiind ce anume trebuia să fac, mi-am spus pur şi simplu cu voce tare: „Trebuie ca viaţa mea să reprezinte mai mult decât atât… trebuie să existe mai mult decât suferinţă şi nefericire ” Ajutorul vine de unde nu te aştepţi Mai târziu în aceeaşi seară, mă uitam la televizor în sufragerie Era în jur de ora 1 noaptea şi soţia mea, Dolores, se culcase deja Eu însă eram atât de deprimat, că nu puteam să dorm Am „butonat” pe mai multe canale, încercând să-mi găsesc o preocupare Dintre toate programele, am ales o prezentare a unui produs În mod obişnuit, aş fi schimbat canalul într-o fracţiune de secundă, dar, dintr-un oarecare motiv, am ascultat Produsul comercializat se numea „Banca Mintală” şi era prezentat de actriţa Florence Henderson din faimosul serial Brady Bunch „Banca Mintală” era un curs pentru acasă, care explica faptul că tot ceea ce obţinem în viaţă se bazează pe convingerile noastre subconştiente La momentul respectiv, eram atât de disperat, încât m-am hotărât să încerc şi această soluţie Mi-am scos cartea de credit şi am comandat programul Acea noapte petrecută în sufragerie a reprezentat momentul de cotitură al vieţii mele O zi sau două mai târziu, când i-am comunicat spăşit lui Dolores ce făcusem, ea a fost extrem de surprinsă „Ai făcut tu asta?” m-a întrebat uimită Nu era vorba că se opunea acestei achiziţii, dar i s-a părut o decizie cu totul surprinzătoare, pentru că nu eram eu genul de persoană care să cumpere ceva din impuls… şi, mai mult decât atât, în urma unei reclame de la televizor! Câteva zile mai târziu am primit acasă „Banca Mintală” Eram fascinat şi entuziasmat de acest program şi am început să învăţ cum gândurile influenţează calitatea vieţii pe care o trăim Înainte de acest moment, nu auzisem astfel de idei niciodată Din păcate, acesta nu este un subiect care să-ţi fie predat la şcoală! Programul „Banca Mintală” m-a îndemnat să caut alte resurse motivaţionale Am început să citesc cărţi scrise de Napoleon Hill, Og Mandino, Norman Vincent Peale şi Robert Schuller De asemenea, am început să citesc Biblia cu regularitate În plus, ascultam cu aviditate casetele audio inspiratoare ale lui Zig Ziglar, Earl Nightingale şi mulţi alţii Mă simţeam ca o persoană care rătăcise prin deşert zile întregi cu gâtul uscat… şi brusc găsise o sursă de apă! Nu pot afirma că viaţa mea s-a schimbat cu totul peste noapte, pentru că nu aşa s-a întâmplat Totuşi, din momentul în care am început să-mi schimb atitudinea negativă într-una pozitivă, am obţinut rezultate importante Mă simţeam mai bine Aveam mai multă energie Şi am început să ating ţeluri pe care nu le-aş fi atins înainte… şi totul se datora schimbării mele de atitudine! Pot spune acum cu mândrie că atunci când sunt întrebat câţi ani am… şi răspund 44, mi se spune invariabil: „Dar arătaţi mult mai tânăr!” Totul depinde de atitudine De la meseria de avocat la aceea de orator motivaţional Am continuat programul de studiu individual în timpul liber, în vreme ce lucrăm cu normă întreagă ca avocat Gândirea pozitivă mă ajută enorm la serviciu, dar pasiunea pe care o simţeam pentru „hobby”-ul meu depăşea cu mult implicarea emoţională pe care o investeam în propria muncă şi visam la ziua în care îmi voi putea părăsi postul În 1989, după patru ani în care am studiat intens atitudinea şi conceptele motivaţional, am acceptat să susţin o serie de seminarii educaţionale pentru adulţi, în timpul serilor, la un liceu local Eram plătit cu 30 de dolari pentru fiecare curs de două ore Cu siguranţă, această sumă nu reprezenta genul de remuneraţie care să îmi permită să îmi abandonez serviciul! Pe când stăteam în faţa clasei înaintea primului seminar, mă simţeam îngrozit Inima îmi bătea cu putere şi transpiram Am reuşit cu greu să îmi adun curajul şi să-mi susţin cursul Cursanţilor le-a plăcut foarte mult prezentarea, iar eu m-am însufleţit prezentând materialul care îmi revoluţionase viaţa… şi care avea puterea să facă acelaşi lucru şi pentru alţii! Eram pe drumul cel bun Cu timpul, taxele pe care le percepeam pentru seminarii au crescut uşor şi în 1990 m-am hotărât să îmi abandonez cariera de avocat pentru o perioadă de câţiva ani Nu a fost o hotărâre uşoară Studiasem patru ani la colegiu şi trei ani la facultatea de drept pentru a-mi obţine licenţa în drept Mai mult, îmi petrecusem zece ani din viaţă practicând avocatură După ce ai investit atât de mult într-o profesie, nu este deloc uşor să renunţi la ea În plus, un alt aspect pe care nu îl puteam neglija era cel financiar Ca avocat, în câţiva ani urma să câştig 100 000 de dolari şi cel puţin tot atât pentru tot restul perioadei în care aş fi profesat Luarea unei hotărâri Deşi începusem să câştig mai mult din noul meu „hobby”, mi-am dat seama că lansarea propriei mele afaceri va implica cheltuieli considerabile Din fericire, eu şi Dolores economisisem nişte bani de-a lungul anilor Pentru a-mi suplimenta veniturile, am început să vând o linie de produse cu logo-ul meu unic: „Atitudinea este totul” Şi totuşi banii aveau să constituie o problemă majoră… cel puţin la începutul afacerii, iar eu nu puteam să evit această piedică Cu toate acestea, era momentul să continui ceea ce începusem Simţeam că totul mă împinge să renunţ la profesia de avocat şi să mă ocup de noua mea carieră Mă simţeam revigorat şi plin de viaţă de fiecare dată când trebuia să vorbesc în faţa unui auditoriu sau să scriu un eseu motivaţional Eram convins că aceasta era menirea mea Aşa că am realizat o tranziţie treptată – la început am lucrat patru zile pe săptămână ca avocat, apoi trei zile pe săptămână… apoi doar două zile pe săptămână… până când, în 1992, am început să lucrez doar ca scriitor şi orator motivaţional Credeţi-mă, mama mea nu a fost deloc încântată atunci când i-am spus că renunţasem să practic dreptul pentru a vorbi despre atitudine În definitiv, această meserie nu oferă acelaşi prestigiu ca a spune: „Fiul meu e avocat!” Dar atunci când iei o hotărâre importantă în viaţă te confrunţi cu toate aceste aspecte Trebuie să faci faţă faptului că unii oameni îţi vor dezaproba hotărârea Am învăţat, de asemenea, că uneori este necesar să renunţi la unele lucruri şi să faci câţiva paşi înapoi pentru a putea înainta într-o direcţie nouă O parte din preţul pe care a trebuit să îl plătesc 1-a reprezentat renunţarea la banii, prestigiul şi siguranţa carierei mele de avocat După un timp, văzând că fac progrese remarcabile şi că îmi place cu adevărat ceea ce fac, mama mea şi-a schimbat părerea şi a început să mă sprijine în noua mea carieră De ce îţi spun toate aceste amănunte despre tranziţia din cariera mea? Intenţia mea nu este să te impresionez cu ceea ce am făcut Crede-mă, evoluţia carierei mele a fost însoţită de gafe şi greşeli care nu au fost deloc puţine Îţi împărtăşesc povestea mea pentru că vreau să afli cât de mult mi s-a schimbat viaţa – şi numai în bine – din momentul în care mi-am schimbat atitudinea Noul curs al vieţii mele este o dovadă vie a faptului că, într-adevăr, atitudinea este totul! Ce beneficii vă va aduce această carte Înainte de a intra direct în miezul problemei, vreau să îţi mai dezvălui câteva gânduri: această carte te poate ajuta, indiferent de felul în care gândeşti acum – pozitiv sau negativ Dacă eşti o persoană negativistă, nu dispera Poţi folosi aceste concepte pentru a-ţi dezvolta şi menţine atitudinea pozitivă… şi pentru a ajunge la rezultate incredibile Dacă eşti deja o persoană cu o gândire pozitivă, poţi folosi aceste principii pentru a atinge culmi şi mai înalte ale succesului şi împlinirii personale Mi-am petrecut mai mult de 14 ani studiind cauzele pentru care unii oameni reuşesc, în timp ce alţii obţin doar rezultate dezamăgitoare Am citit câteva sute de cărţi şi mii de articole despre atitudine şi succes Am ascultat cel puţin 2 000 de ore de programe audio În plus, am intervievat foarte multe persoane cu rezultate remarcabile pentru a descoperi care sunt „secretele succeselor” lor Însă cel mai important lucru pe care l-am făcut a fost acela că am aplicat eu însumi absolut fiecare strategie de succes descrisă în această carte Aşadar, experienţa proprie mi-a demonstrat că aceste idei au într-adevăr efect – şi că au puterea de a-ţi transforma cu adevărat viaţa! Te rog să nu mă înţelegi greşit Nu pretind că sunt un expert în acest domeniu Nici pe departe Continui să învăţ şi să îmi îmbunătăţesc cunoştinţele în fiecare zi Ştiu din proprie experienţă ce înseamnă să ai o atitudine negativă, pentru că am avut o astfel de atitudine în primii 30 de ani de viaţă Ştiu şi ce senzaţii încerci atunci când te îndoieşti de tine şi de abilităţile tale, pentru că şi eu am făcut acelaşi lucru timp de 30 de ani Toate schimbările benefice pe care le-am trăit au fost rezultatul aplicării principiilor despre care vei citi în această carte Gândeşte… Vorbeşte… Acţionează Această carte este împărţită în trei părţi şi fiecare parte cuprinde o serie de lecţii Dacă vei avea nevoie să-ţi consolidezi cunoştinţele într-o anumită arie, vei putea să te întorci la lecţia respectivă şi să o reciteşti În Partea I, „Rădăcinile succesului se află în minte”, ne vom concentra asupra puterii atitudinii şi asupra convingerii că îţi poţi modela destinul Vei învăţa că succesul depinde în primul rând de felul în care GÂNDEŞTI În Partea II, „Fii atent la ce spui”, ne vom concentra pe modul în care VORBEŞTI… cum anume se reflectă atitudinea în propriile cuvinte… şi cum poţi folosi limbajul pozitiv pentru a-ţi atinge scopurile În Partea III, „Divinitatea îi ajută pe cei care acţionează”, ne vom ocupa de ultimele aspecte ale călătoriei noastre Chiar dacă gândeşti pozitiv… şi vorbeşti pozitiv… nu îţi vei îndeplini visele până când nu vei ACŢIONA Nu poţi să nu faci nimic concret şi să aştepţi ca succesul să vină de la sine În această secţiune, vei învăţa care sunt paşii pe care trebuie să îi urmezi pentru ca visele tale să devină realitate Atunci când GÂNDEŞTI, VORBEŞTI şi ACŢIONEZI într-un fel care te ajută să ai succes, îţi foloseşti energia în cel mai bun mod… şi eşti pe drumul cel bun către obţinerea unor rezultate extraordinare Eşti pe cale să începi o călătorie care îţi va aduce mai mult succes şi mai multă fericire decât ai visat vreodată, aşa că e timpul să începem… PARTEA I Rădăcinile succesului se află în minte Succesul este o stare mentală Dacă îţi doreşti să ai succes, trebuie să începi să te gândeşti la tine însuţi ca la o persoană de succes Dr Joyce Brothers Lecţia nr 1 ATITUDINEA ESTE FEREASTRA TA CĂTRE LUME E ra ora unu după-amiaza şi Sarei îi era foame Lucrase cu spor câteva ore la birou şi se hotărâse să ia o gustare la o cafenea din apropiere Câteva minute mai târziu, a intrat în cafenea Sam Şi el era în pauza de masă Sam s-a aşezat la o masă aflată la câţiva metri de Sara În acea după-amiază pe Sara şi pe Sam i-a servit aceeaşi chelneriţă Fiecare client a aşteptat cam la fel de mult până când chelneriţa a luat comanda Fiecare dintre ei şi-a primit masa în jurul aceleiaşi ore Fiecăruia i-a fost servită mâncare bine gătită, hrănitoare Şi fiecare a aşteptat aproximativ la fel de mult până când chelneriţă le-a înmânat nota de plată Dar aici asemănările se sfârşesc Sara intrase în cafenea zâmbind, păşind vesel şi cu o perspectivă pozitivă asupra lumii Acest lucru era evident pentru toată lumea Limbajul trupului şi atitudinea ei îi reflectau optimismul Sara a luat o masă delicioasă, a schimbat câteva cuvinte plăcute cu chelneriţa şi s-a întors la serviciu cu bateriile încărcate Pe de altă parte, Sam intrase încruntat în cafenea Arăta de parcă ar fi mâncat murături toată dimineaţa Părea copleşit şi încordat Limbajul trupului său spunea: „Nu te apropia!” S-a supărat că nu i-a fost luată comanda imediat S-a declarat nemulţumit de timpul prea lung, necesar pentru a-i fi servită masa S-a plâns de calitatea mâncării şi a fost furios că nu şi-a primit nota imediat De ce au avut Sara şi Sam experienţe atât de diferite în cafenea? Adu-ţi aminte că fiecare a fost tratat exact în acelaşi fel Concluzia este următoarea: Sara vede lumea prin prisma unei atitudini pozitive Sam vede lumea prin prisma unei atitudini negative O definiţie a atitudinii Gândeşte-te că atitudinea ta este un filtru mintal prin care percepi lumea Filtrul prin care unii oameni văd lumea este optimist (aceste persoane văd jumătatea plină a paharului), pe când filtrul altora este negativ (aceste persoane văd jumătatea goală a paharului) Vă voi da câteva exemple pentru a ilustra diferenţa dintre o atitudine pozitivă şi una negativă Persoana cu o atitudine negativă gândeşte „NU POT” Persoana cu o atitudine pozitivă gândeşte „POT” Persoana cu o atitudine negativă stăruie asupra problemelor Persoana cu o atitudine pozitivă se concentrează asupra soluţiilor Persoana cu o atitudine negativă le găseşte celorlalţi nenumărate defecte Persoana cu o atitudine pozitivă caută aspectele pozitive ale celorlalţi Persoana cu o atitudine negativă se concentrează pe ceea ce îi lipseşte Persoana cu o atitudine pozitivă este recunoscătoare pentru lucrurile cu care a fost înzestrată Persoana cu o atitudine negativă vede limitările Persoana cu o atitudine pozitivă vede posibilităţile Aş putea să continui la nesfârşit cu acest fel de exemple, dar sunt convins că ai înţeles despre ce este vorba Când vorbesc despre atitudine în faţa unui auditoriu, adesea folosesc imagini Acestea sunt utile pentru că oamenii înţeleg şi reţin mai bine ceea ce spun De aceea, voi folosi această metodă şi acum: Atitudinea este fereastra ta către lume Fiecare porneşte la drum cu o fereastră mintală curată Să analizăm puţin motivele pentru care am afirmat că atitudinea este fereastra ta către lume Noi toţi pornim în viaţă cu o atitudine bună, altfel spus, cu o fereastră mintală curată Pentru a înţelege acest lucru, este suficient să priveşti copiii mici Râd şi chicotesc tot timpul Au o dispoziţie veselă Le place să exploreze lucruri noi Gândeşte-te la atitudinea unui copil care învaţă să meargă Ce face el atunci când se împiedică şi cade? îţi voi spune ce face Nu se încruntă şi nici nu în- vinuieşte covorul Nu îşi acuză mama sau tatăl pentru că l-ar fi îndrumat greşit Nu renunţă Oh, nu! Zâmbeşte, se ridică din nou şi încearcă încă o dată Şi încă o dată Continuă să încerce săptămâni la rând, cu o atitudine pozitivă, până când reuşeşte! Fereastra lui este curată ca lăcrimă şi simte că poate cuceri lumea Dar, după cum bine ştii, există momente în viaţă când fereastra ta se umple de murdărie Şi iată ce se întâmplă: Ferestrele noastre se murdăresc din cauza criticilor pe care le primim de la părinţi şi profesori Ferestrele noastre se pătează din cauza ridiculizării la care ne supun colegii Ferestrele noastre se mâzgălesc din cauza respingerilor Ferestrele noastre se mânjesc din cauza dezamăgirilor Ferestrele noastre se întunecă din cauza îndoielilor Problema este că murdăria continuă să se adune şi, din păcate, mult prea mulţi oameni nu fac nimic în această privinţă Ei îşi continuă viaţa având ferestrele murdare Îşi pierd entuziasmul Devin frustraţi şi deprimaţi Şi, cel mai tragic, renunţă la visele lor – şi asta se întâmplă numai pentru că nu şi-au curăţat fereastra atitudinii Acesta este drumul pe care îl urmam eu Fereastra mea era murdară atunci când eram avocat Şi cu cât petreceam mai mult timp în acel mediu, cu atât mai murdară devenea fereastra mea Nu vedeam nicio oportunitate Cum aş fi putut? Fereastra mea era pătată cu noroiul negativităţii Spală-ţi fereastra! Dar apoi am descoperit, cu ajutorul bunului Dumnezeu, că singurul lucru pe care trebuia să îl fac era să îmi curăţ fereastra! Trebuia să îmi schimb atitudinea pentru a putea vedea din nou lumea în mod clar După ce am îndepărtat murdăria de pe fereastră, mi s-a înfăţişat o lume complet nouă Frustrarea şi deprimarea au dispărut Am devenit mult mai încrezător Era pentru primă dată după mulţi ani când puteam vedea posibilităţile extraordinare pe care viaţa avea să mi le ofere Şi am reuşit să îmi schimb cariera şi să desfăşor o muncă de care eram pasionat În definitiv, scopul principal al profesiei mele de acum este să ajut oamenii să îşi spele ferestrele – să îşi îmbunătăţească atitudinea! Înţelegi motivele pentru care îţi spun că atitudinea este fereastra ta către lume? Poţi să analizezi cum anume atitudinea afectează felul în care priveşti totul în viaţă? Şi, mai important decât atât, începi să vezi acele domenii în care fereastra ta trebuie spălată? Tu îţi controlezi atitudinea Este de datoria ta să îţi păstrezi fereastra curată Desigur, eu te pot încuraja Există şi alte persoane care te pot încuraja Dar, în cele din urmă, nimeni altcineva nu poate curăţa fereastra în locul tău Ceea ce trebuie să înţelegi este că ai întotdeauna posibilitatea de a alege Poţi lăsa petele să se adune pe fereastră şi să priveşti viaţa printr-un geam murdar Dar o asemenea abordare îşi are consecinţele ei şi, din păcate, nu sunt deloc plăcute Vei trece prin viaţă ca o persoană negativistă şi frustrată Vei fi nefericit Vei realiza numai o mică parte din lucrurile de care eşti capabil Dar există şi o altă cale – mai bună Când te vei hotărî să foloseşti buretele şi să îţi cureţi fereastra, viaţa se va schimba, devenind mai luminoasă şi mai însorită Vei fi mai sănătos şi mai fericit Vei începe să îţi stabileşti ţeluri ambiţioase… şi, treptat, le vei îndeplini Visele tale vor prinde viaţă din nou! Încă te mai îndoieşti că ai într-adevăr puterea de a-ţi schimba atitudinea? Poate eşti tentat să-ţi spui: „Jeff, ţie îţi vine uşor să spui asta Atitudinea ta nu ar fi atât de bună dacă ai avea problemele mele ” Desigur, ţi s-au întâmplat lucruri îngrozitoare Ai suferit mult sau poate că treci chiar acum printr-o perioadă dificilă Dar cred că ai puterea să-ţi alegi atitudinea, chiar şi în cele mai dificile împrejurări Nu spun că este uşor Dar alegerea îţi aparţine, aceasta este realitatea Vă voi povesti acum despre o persoană îndreptăţită să vorbească despre atitudine Numele său este dr Viktor Frankl şi a îndurat iadul pe pământ – a reuşit nu numai să supravieţuiască… dar şi să inspire milioane de oameni Viktor Frankl a suferit ani îngrozitori ca prizonier în lagărele naziste ale morţii Suferinţa lui a fost amplificată de faptul că rudele sale – mama, tatăl, fratele şi soţia – au murit în lagăre sau au fost ucise în came- rele de gazare Frankl şi ceilalţi prizonieri au îndurat foamea, frigul şi violenţa zi după zi Oare poate o persoană să îşi controleze atitudinea într-o astfel de situaţie? Iată ce afirmă dr Frankl în legătură cu importanţa atitudinii în cartea sa de mare succes: Man’s Search for Meaning (Omul în căutarea sensului): „Unui om i se poate lua totul, în afară de un singur lucru: cea mai importantă dintre libertăţile omeneşti – aceea de a-şi alege atitudinea în orice împrejurări, de a-şi alege calea… Deşi condiţii cum ar fi lipsa somnului, hrana insuficientă şi o mulţime de abuzuri mintale te pot conduce la ideea că prizonierii erau obligaţi să reacţioneze într-un anume fel, după o analiză atentă devine clar faptul că felul de persoană în care s-a transformat deţinutul era rezultatul unei decizii interioare, şi nu doar al influenţelor exercitate de lagăr” Dacă doctorul Frankl şi ceilalţi prizonieri au reuşit să aleagă ce atitudine să aibă în faţa acestor suferinţe de nedescris, cine suntem noi să susţinem că nu putem să ne controlăm atitudinile? Aşa cum spunea Hugh Downs: „O persoană fericită nu este aceea aflată într-o anumită situaţie, ci mai degrabă cea care are o anumită atitudine ” Această afirmaţie este, fără îndoială, percutantă şi plină de adevăr În final, tu şi numai tu îţi poţi controla atitudinea Atitudinea şi succesul Să presupunem că îţi speli fereastra şi îţi construieşti o atitudine pozitivă Zâmbeşti Eşti acasă şi îţi dezvolţi gândirea pozitivă Este oare suficient pentru ca tu să ai succes şi să reuşeşti să îţi îndeplineşti cele mai ascunse vise? Nu, cu siguranţă nu este… pentru că succesul înseamnă mai mult decât să ai o atitudine minunată Pentru a-ţi maximiza potenţialul şi a-ţi atinge scopurile, este necesar să aplici anumite principii de succes testate în timp şi care au ajutat milioane de oameni să obţină rezultate extraordinare Vestea bună este că vor avea acelaşi efect şi asupra ta! Îţi voi prezenta aceste principii de succes, pas cu pas, în decursul următoarelor 11 lecţii Vei învăţa cum să îţi înfrunţi temerile, cum să depăşeşti situaţiile potrivnice, cum să foloseşti puterea angajamentului şi multe, multe altele Vei deveni informat, dar mai ales, inspirat, astfel încât să poţi începe să trăieşti aşa cum ţi-ai dorit întotdeauna Probabil că încă te mai întrebi care este legătura dintre principiile succesului şi atitudine Este simplu: această legătură este TOTALĂ! Iată de ce spun că atitudinea este totul Fără o atitudine pozitivă, nu vei putea activa celelalte principii Succesul tău în viaţă începe şi se termină cu atitudinea pe care o ai Numai atunci când îţi vei curăţa fereastra atitudinii celelalte principii ale succesului îţi vor putea lumina viaţa Atunci când fereastra ta este murdară, doar o parte infimă a luminii pe care o emană aceste principii va putea pătrunde prin ea, iar succesul tău va fi limitat sau chiar blocat Dar atunci când vei învăţa să îţi menţii fereastra atitudinii curată, lumina îţi va inunda viaţa, iar tu vei putea folosi aceste principii ce-ţi conferă forţă pentru a câştiga mai mulţi bani, pentru a avea relaţii aducătoare de satisfacţii, pentru a-ţi atinge întregul potenţial şi pentru a-ţi dezvolta clarviziunea spirituală Atunci când combini atitudinea pozitivă cu celelalte principii ale succesului, devii de neoprit! Lecţia nr 2 EŞTI UN MAGNET UMAN C are este cheia succesului? De ce unii oameni reuşesc, în timp ce alţii eşuează? Earl Nightingale, marele scriitor, orator şi om de televiziune de succes, a vorbit despre această problemă în faimosul său mesaj înregistrat: Cel mai ciudat secret În acest program, el a identificat cheia succesului în doar şapte cuvinte Desigur, a detaliat această idee, dar baza secretului său constă în doar şapte cuvinte Ai dori să afli aceste cuvinte, nu-i aşa? Înainte de a afla cheia succesului, s-ar putea să fii surprins aflând că aceleaşi şapte cuvinte sunt şi cheia insuccesului! Iată-le: DEVENIM CEEA CE CREDEM CĂ VOM DEVENI În mod intuitiv înţelegi despre ce este vorba? În cercetările lui asupra acestui subiect, Nightingale a descoperit că toţi marii scriitori, filozofi şi conducători spirituali au fost de acord cu faptul că gândurile ne influenţează acţiunile Iată observaţiile a câtorva mari gânditori asupra acestui subiect " Napoleon Hill a spus: „Mintea poate să obţină ceea ce concepe şi crede ” Biblia conţine nenumărate trimiteri la reflecţie, printre care: „După credinţa voastră, fie vouă ” (Matei 9, 29) „Omul este cum gândeşte el în inima lui” (Pilde) „De poţi crede, toate sunt cu putinţă celui ce crede ” (Marcu 9, 23) Ralph Waldo Emerson a afirmat: „Un om este ceea ce gândeşte toată ziua” Robert Collier a declarat: „Nu există nimic pe pământ pe care să nu îl poţi avea – odată ce ai acceptat în mintea ta faptul că îl poţi avea ” Şi, în final, iată bine cunoscutele cuvinte ale lui Henry Ford, care a afirmat: „Fie crezi că poţi, fie crezi că nu – ai dreptate!” Cum funcţionează acest principiu Să examinăm acest concept mai departe – DEVENIM CEEA CE CREDEM CĂ VOM DEVENI Iată cum funcţionează Dacă te gândeşti constant la un anumit scop, te vei îndrepta pas cu pas spre atingerea lui Să spunem că un anumit bărbat (pe care îl vom numi Fred) crede că este capabil să câştige 30 000 de dolari pe an Asemeni unui magnet uman, Fred va atrage acele oportunităţi de angajare care îl vor ajuta să se deplaseze în această direcţie Fred îşi va atinge scopul de a câştiga 30 000 de dolari pe an atâta vreme cât se gândeşte la aceasta Dar dacă Fred ar începe să gândească astfel: „Aş dori să câştig mai mulţi bani pentru a acoperi cheltuielile crescânde ale familiei mele Vreau să câştig 50 000 de dolari ” Vor creşte veniturile lui Fred? Depinde Cât de puternică este convingerea lui Fred că poate câştiga 50 000 de dolari? Este posibil ca Fred să dorească să câştige 50 000 de dolari, dar să nu creadă că este într-adevăr capabil să primească această sumă În acest caz, Fred nu îşi va atinge scopul de a câştiga 50 000 de dolari Dacă, pe de altă parte, Fred se gândeşte încontinuu la cum ar putea să obţină acest venit mai mare… şi crede în abilităţile lui de a-şi atinge acest scop, el va reuşi, într-adevăr, să îşi mărească veniturile până la 50 000 de dolari După cum este de aşteptat, acest concept nu este limitat la scopuri băneşti Să presupunem că acumulezi 95 de puncte pe terenul de golf chiar în acest moment Dacă te vei concentra să-ţi micşorezi scorul la 85… şi dacă vei crede cu adevărat că eşti capabil să faci acest lucru… vei începe să te mişti în direcţia atingerii scopului Poate că vei lua lecţii Poate că vei exersa mai mult Dar, într-un final, îţi vei micşora scorul şi îţi vei atinge obiectivul Gândurile dominante îţi influenţează decisiv ziua Ideea că devenim ceea ce credem că vom deveni a fost exprimată şi ca Lege a Gândului Dominant Aceasta înseamnă că în fiecare dintre noi există o putere care ne propulsează în direcţia gândurilor noastre dominante actuale Cuvântul-cheie este DOMINANT Nu te poţi aştepta să ai rezultate pozitive atunci când îţi petreci doar 10 secunde pe zi gândind pozitiv… şi consacri celelalte 16 ore de activitate gândurilor negative! Aceasta este concluzia Gândirea pozitivă în doze mici nu produce rezultate pozitive Acelaşi lucru se întâmplă şi în cazul dietelor Este ca şi cum ai încerca să slăbeşti mâncând un mic dejun sănătos, cu puţine calorii… şi apoi ai consuma mai multe prăjituri şi îngheţate în cursul zilei! La fel se întâmplă şi în cazul exerciţiilor fizice – nu poţi să faci sport vreo câteva minute O DATĂ pe săptămână şi să te aştepţi să fii în formă Ar trebui să priveşti gândirea pozitivă în acelaşi fel În doze reduse, ea nu asigură rezolvarea problemelor Ar trebui să începi să îţi controlezi activitatea mintală şi să gândeşti pozitiv în fiecare zi, până când acest mod de gândire devine un obicei Adu-ţi aminte, acesta trebuie să devină tiparul dominant de gândire Acordă-ţi câteva momente pentru a-ţi analiza gândurile dominante în sferele cele mai importante ale vieţii, îţi sunt aceste gânduri de ajutor… sau te împiedică să-ţi realizezi dorinţele? Schimbarea atitudinii poate duce la afaceri profitabile în domeniul imobiliar Vă voi împărtăşi acum un exemplu personal pentru a demonstra puterea gândurilor noastre În anii ’70 şi la începutul anilor ’80, am observat că oamenii din zona în care locuiam (Long Island, New York) obţineau mulţi bani achiziţionând case pe care ulterior le închiriau Valoarea caselor creştea considerabil în fiecare an Desigur, fiecare dintre ei trebuia să rezolve problemele inerente legate de chirii şi chiriaşi, dar chiar şi în aceste condiţii, profitul pe care îl obţineau aceşti investitori era uriaş! M-am tot gândit că ar trebui să cumpăr şi eu nişte case pentru a începe o investiţie similară Totuşi nu am făcut niciun pas în această direcţie, pentru că am continuat să mă îndoiesc de mine însumi Gândirea mea era dominată de toate aspectele care ar fi putut să meargă rău Într-un cuvânt, atitudinea mea era… jalnică Având această atitudine negativă, este oare de mirare că nu am făcut niciodată primul pas? Totuşi, după ce am început să citesc cărţi şi să ascult casete despre puterea atitudinii şi a convingerii, m-am hotărât să îmi schimb atitudinea despre investiţiile în domeniul imobiliar În vara anului 1986, m-am hotărât ca până la sfârşitul acelui an să investesc în două case De această dată, eram hotărât să nu permit gândurilor negative să mi se furişeze în minte Timp de şase luni, mi-am canalizat gândurile asupra unui singur lucru – să investesc în două case Îmi notam în scris acest scop de câteva ori pe zi şi mă gândeam deseori la el Credeam cu toată fiinţa mea că până la sfârşitul anului voi fi proprietarul celor două case Seara şi la sfârşitul săptămânii mergeam cu agenţii imobiliari să vizionez case Am vizitat peste 100 de case şi m-am informat asupra altor câteva sute În toamna anului 1986, am investit într-o proprietate… Sentimentul de împlinire – dat de faptul că reuşisem să realizez un lucru pe care nu îmi permisesem să îl fac mai înainte – era incredibil Dar trebuia să continui pentru a-mi îndeplini ţelul Şi pe 29 decembrie, cu doar două zile înainte de sfârşitul anului, mi-am atins scopul şi am cumpărat cea de-a doua casă Dacă mă gândesc la motivele pentru care în 1986 am reuşit să cumpăr cele două proprietăţi, în vreme ce în anii anteriori nu „putusem”, răspunsul este evident În 1986, am crezut că pot să fac acel lucru Am avut o atitudine pozitivă de neclintit, care m-a propulsat către atingerea scopului Această experienţă a fost extrem de valoroasă pentru mine De fapt, a fost nepreţuită… pentru că m-a învăţat că îţi poţi atinge scopul atunci când crezi în tine însuţi şi îţi concentrezi gândurile asupra aspectelor pozitive Atitudine versus acţiune Am vorbit mult despre importanţa gândirii şi poate că vă întrebaţi când anume intervine acţiunea în acest proces Este adevărat că nu poţi obţine rezultate fără să acţionezi, dar trebuie să recunoaştem faptul că gândul precedă acţiunea Am fost tot timpul conştient de acţiunile pe care urma să le întreprind pentru a investi în aceste proprietăţi – trebuia să contactez agenţii imobiliari, să vizitez proprietăţile, să citesc anunţurile din ziare şi aşa mai departe Şi totuşi, nu am făcut primul pas atâta timp cât am avut o atitudine negativă Imediat ce mi-am schimbat atitudinea, am avut puterea să acţionez… şi am simţit că nimic nu mă va mai împiedica să îmi realizez planurile! De aceea, un sistem de convingeri pozitiv reprezintă punctul de start pentru atingerea oricărui ţel Atunci când convingerea ta dominantă este aceea că poţi să îţi atingi scopul, începi să acţionezi în direcţia îndeplinirii acestuia Circumstanţele reflectă la ce te-ai gândit Trebuie să îţi asumi această realitate: propriile convingeri te-au condus acolo unde eşti astăzi şi modul în care vei gândi de acum înainte te va conduce exact acolo unde vei ajunge în viitor În realitate, rezultatele obţinute în fiecare domeniu al vieţii tale reflectă gândurile cele mai ascunse în legătură cu tine însuţi Gândeşte-te la aspectul financiar Ce convingeri ai în acest domeniu? Te gândeşti tot timpul la faptul că nu ai suficienţi bani? Continuă să te gândeşti la asta (lipsa banilor) şi vei împiedica fluxul monetar să ajungă la tine Reflectează, de asemenea, la relaţiile pe care le ai Crezând că nu meriţi prea mult, vei atrage prieteni şi parteneri care nu te vor preţui prea mult Sunt convins că ai cel puţin o cunoştinţă care se întâlneşte doar cu persoane „nepotrivite” De fapt, ultimele 29 de persoane cu care s-a întâlnit au fost nepotrivite pentru ea Crezi că este doar o simplă coincidenţă? În niciun caz! Această persoană are anumite convingeri adânc înrădăcinate, care o determină să atragă acest gen de oameni în viaţa sa Fie că este vorba despre domeniul financiar, relaţional sau profesional, un lucru este cert: Dacă gândurile tale nu se vor schimba, nici rezultatele pe care le vei obţine nu se vor schimba Schimbă-ţi modul de a gândi! Din fericire, am o veste bună pentru tine POŢI să îţi schimbi gândurile şi, astfel, să schimbi rezultatele! Îţi voi arăta cum anume trebuie să procedezi Pentru început, trebuie să devii conştient de tot ce îţi spui ţie însuţi în fiecare zi Fiecare dintre noi are o voce interioară; cu alte cuvinte, vorbim cu noi înşine! Din păcate, de prea multe ori ceea ce ne spunem este de natură negativistă, critică sau ne limitează Poate că ţi se întâmplă să gândeşti: „Nu pot să fac asta” sau „întotdeauna stric totul ” Aceste gânduri acţionează împotriva ta Ar trebui, în schimb, să îţi repeţi că poţi şi că îţi vei atinge scopul După cum vom discuta mai pe larg în Partea a II-a, este de asemenea important să devii conştient de cuvintele pe care le foloseşti frecvent De exemplu, te pui singur într-o lumină neplăcută sau vorbeşti despre lucruri pe care nu le-ai putea avea sau obţine niciodată? Mintea ta aude fiecare cuvânt pe care îl rosteşti – şi, astfel, vei atrage ca un magnet evenimente şi circumstanţe care vor corespunde convingerilor tale dominante Aşadar, asigură-te că foloseşti cuvinte pozitive despre tine însuţi şi despre scopurile tale Repetiţia este cheia Următorii doi paşi te vor ajuta să devii o persoană pozitivă şi să obţii rezultatele pe care le doreşti PASUL 1 Citeşte în fiecare zi literatură motivaţională, care să îţi îmbunătăţească starea de spirit Acordă-ţi 15-30 de minute în cursul dimineţii în acest scop; este, de asemenea, o idee bună să faci acelaşi lucru şi înainte de a te culca Există mii de cărţi motivaţionale şi de articole dintre care poţi alege Citeşte orice ţi se pare interesant – Biblia sau alte materiale pe teme spirituale sau, poate, biografii care te inspiră Vei găsi o selecţie corespunzătoare de cărţi de succes la secţiunea de psihologie şi literatură de dezvoltare personală a oricărei biblioteci sau librării; este, aşadar, o idee bună să răsfoieşti materialele care există în astfel de locuri PASUL 2 Ascultă în fiecare zi casete motivaţionale Poţi asculta aceste casete în maşină, în timp ce mergi undeva, acasă sau în timpul exerciţiilor fizice Cheia este repetiţia Atunci când asculţi aceste mesaje tot timpul, ele devin o parte din tine – şi începi să le aplici pentru a-ţi îmbunătăţi viaţa Casetele te vor ajuta să te gândeşti zilnic la atitudinea ta şi la alte principii ale succesului Casetele nu sunt, desigur, un substitut pentru ACŢIUNE Doar de tine depinde să foloseşti aceste idei! Aşadar, dacă citeşti ceva pozitiv şi asculţi casete motivaţionale în fiecare zi, vei observa o diferenţă majoră în viaţa ta Îţi pot spune din experienţă că aceste tehnici funcţionează dacă eşti disciplinat şi nu renunţi la ele Lecţia pe care am învăţat-o eu este următoarea: Schimbă-ţi modul de a gândi şi îţi vei schimba viaţa! Vei deveni ceea ce gândeşti Nu spera să ai succes imediat Înainte de a trage concluzia, aş dori să clarific câteva aspecte în legătura cu gândirea pozitivă şi cu puterea gândurilor noastre În primul rând, gândirea pozitivă nu înseamnă că îţi vei atinge scopurile peste noapte Nu te poţi aştepta ca începând să te gândeşti la cum poţi obţine mai mulţi bani, a doua zi dimineaţă să găseşti un teanc de dolari lângă pat În niciun caz Succesul necesită efort, angajament şi răbdare În al doilea rând, gândirea pozitivă nu înseamnă că nu vei mai avea probleme Crede-mă, vei avea de depăşit multe obstacole Totuşi, dacă vei continua să crezi în tine însuţi, să acţionezi şi să fii consecvent, vei depăşi aceste obstacole Nu uita, tu te îndrepţi constant în direcţia gândurilor tale dominante Tot ceea ce obţii în viaţă decurge din gândurile şi convingerile pe care le ai Gândirea negativă dă naştere la rezultate negative… şi gândirea pozitivă produce rezultate pozitive Menţine-ţi curată fereastra atitudinii, astfel încât gândurile pozitive să poată să-şi împrăştie razele cu uşurinţă Pur şi simplu este lipsit de sens să ai gânduri negative… În afară de cazul în care doreşti să obţii rezultate negative Şi ştiu că nu doreşti să se întâmple asta Deci, de acum înainte, alege-ţi gândurile cu mare atenţie şi foloseşte acest principiu important pentru a obţine rezultate fantastice! Lecţia nr 3 IMAGINEAZĂ-ŢI CALEA CĂTRE SUCCES! Î ntr-un recent interviu televizat, cântăreaţa Celine Dion a fost întrebată dacă a visat, încă de la începutul carierei, că într-o zi va vinde milioane de discuri şi va face turnee, cântând în faţa a zeci de mii de persoane în fiecare săptămână Cântăreaţa a răspuns că nu a fost luată prin surprindere de aceste lucruri, întrucât şi le imaginase pe toate încă de la vârsta de 5 ani! Nu se lăuda şi a muncit din greu pentru fiecare părticică din reuşita ei Ceea ce a deprins încă de la o vârstă fragedă a fost abilitatea de a se folosi de puterea imaginilor intense, vii… de a-şi imagina vedeta care dorea să devină Sportivii de renume mondial îşi folosesc şi ei puterea imaginaţiei pentru a-şi întipări în minte exact modalitatea de a obţine performanţa Fie că este vorba de un patinator care execută o săritură dificilă, de un tenisman care reuşeşte un as, lăsându-şi adversarul fără replică sau de un jucător de golf care trimite mingea lung şi chiar pe porţiunea de teren cu iarbă, mulţi competitori de vârf îşi vizualizează reuşitele înainte de a le obţine în lumea „reală” Totuşi, vizualizarea nu este rezervată numai cântăreţilor, atleţilor sau vedetelor de cinema De fapt, este o metodă pe care şi tu ai folosit-o încă din copilărie pentru a crea împrejurările propriei vieţi Dă-mi voie să-ţi explic mai exact la ce anume mă refer Vizualizarea este descrisă adesea ca „filme ale vieţii”, „tablouri interioare” sau „imagini” Noi toţi adunăm în minte anumite imagini despre tipul de relaţii pe care le merităm, despre gradul de succes pe care îl vom obţine la serviciu, despre măsura în care posedăm abilităţi de lider sau despre suma de bani pe care o vom câştiga şi acumula şi aşa mai departe Filmele mintale din copilărie De unde vin aceste imagini? Ei bine, începem să ne formăm aceste „filme mintale” devreme în viaţă Dacă pe vremea când eram tineri am fost criticaţi sau am simţit că nu suntem valoroşi, noi am înregistrat aceste evenimente (şi sentimentele asociate lor) sub forma unor imagini în mintea noastră Din cauză că ne oprim deseori la aceste imagini (atât conştient, cât Şi inconştient), avem tendinţa de a crea situaţii care să corespundă imaginilor deja existente De exemplu, este posibil să menţii o imagine vie a momentului în care ai fost criticat de un profesor în şcoala generală Te-ai simţit umilit în faţa întregii clase Mai târziu, când ai fost tentat să îţi spui părerea la şcoală sau în faţa unui grup, te-ai abţinut şi ai tăcut… aducându-ţi aminte în tot acest timp (chiar dacă numai la nivel subconştient) cât de dureros a fost să fii criticat Imaginea aceasta ţi-a rămas în minte şi are o influenţă importantă asupra acţiunilor tale din prezent Din nefericire, cei mai mulţi dintre noi nu şi-au actualizat sau revizuit filmele din copilărie şi din acest motiv obţinem în continuare rezultate inferioare celor pe care le-am putea obţine dacă ne-am folosi întregul potenţial Vă voi prezenta în continuare unele tehnici care vă vor ajuta să folosiţi puterea vizualizării pentru a vă îmbogăţi practic fiecare aspect al vieţii Asumă-ţi responsabilitatea pentru propriile „filme”! Nu toate imaginile mintale s-au format în copilărie Generăm în mod constant filme mintale, bazate pe relaţiile noastre, pe experienţele legate de carieră şi pe alte evenimente Indiferent care este sursa imaginilor mintale, există un aspect pe care vreau să îl subliniez: Tu – şi numai tu – deţii controlul asupra propriilor „filme” Să încercăm un mic experiment Gândeşte-te la un cornet de îngheţată umplut cu îngheţata ta preferată Creează acest gând o anumită imagine în mintea ta? Sunt convins că da Gândeşte-te acum la un elefant Poţi să îl vezi? Schimbă culoarea elefantului în roz Într-o fracţiune de secundă, ai creat imaginea unui elefant roz Poţi să te întorci la imaginea cornetului de îngheţată? Desigur că poţi Înţelegi la ce mă refer? Tu deţii controlul asupra imaginilor care ţi se formează în minte Totuşi, atunci când nu hotărăşti în mod conştient ce imagini să fie activate, mintea ta va căuta în „arhive” şi va rula din nou filme sau fişiere vechi din biblioteca ta mintală Schimbă semnificaţia filmelor vechi! Nu îţi este de niciun ajutor să negi o experienţă trecută, indiferent cât de dureroasă a fost sau cât de mult te-a dezamăgit Nu poţi, de exemplu, să schimbi faptul că ai fost criticat de profesor Pe de altă parte, poţi schimba interpretarea evenimentului Probabil că atunci când ai fost criticat, interpretarea pe care ai dat-o acestei experienţe a fost: „Nu sunt suficient de bun” sau „Părerile mele nu valorează nimic ” Deşi aceasta a fost interpretarea unui copil, se poate ca tu să o fi purtat, în mod nepotrivit, cu tine de-a lungul vieţii de adult Totuşi, astăzi poţi alege în mod conştient să vezi situaţia diferit – de exemplu, poţi să consideri că profesorul nu a fost de acord cu tine, dar că opinia lui nu viza inteligenţa ta sau valoarea ta ca persoană! Creează imagini noi! Putem să creăm noi filme mintale de fiecare dată când alegem să facem acest lucru Iar atunci când dezvoltăm noi imagini, care ne evocă sentimente şi senzaţii puternice (şi ne concentrăm asupra lor), acţiunile noastre vor sprijini aceste noi imagini! Aşadar, primul pas este acela de a crea imaginea rezultatului dorit Suntem limitaţi numai de propria imaginaţie După cum ştii, cei mai mulţi oameni sunt îngroziţi când trebuie să vorbească în public Fiecare sondaj efectuat în ultimii ani demonstrează că vorbitul în public reprezintă cea mai mare temere a oamenilor, aceasta fiind mai puternică chiar decât frica de moarte! Din acest motiv, care credeţi că sunt imaginile cu care oamenii asociază vorbitul în public atunci când sunt nevoiţi să ţină un discurs? Ei se imaginează stând nervoşi în faţa publicului Sau poate îşi închipuie că nu îşi mai amintesc ceea ce doresc să spună Dacă aceste imagini sunt proiectate constant pe ecranul tău mintal, poţi fi sigur că nu vei avea prea mult succes ca orator! Imaginează-ţi acum că susţii o prezentare şi eşti plin de încredere Publicul căruia i te adresezi îţi soarbe fiecare cuvânt Arăţi foarte bine Discursul tău este curgător Spui o poveste amuzantă şi publicul râde La sfârşit, primeşti aplauze călduroase, iar apoi oamenii vin să te felicite Înţelegi în ce fel aceste imagini mintale te pot ajuta să devii un orator mai bun? Trebuie totuşi să admiţi faptul că aceste imagini din mintea ta nu se vor materializa peste noapte Dar dacă vei fi răbdător şi perseverent în a te concentra asupra acestor imagini mintale, vei începe automat să acţionezi într-un mod care să-ţi sprijine viziunea Imaginează-ţi drumul către vânzări de succes! Dacă eşti implicat în domeniul vânzărilor de produse sau de servicii, este vital să te imaginezi reuşind în mod constant În cazul în care nu obţii rezultatele pe care le doreşti, este evident că imaginile pe care ţi le-ai proiectat nu reprezintă vânzări reuşite, ci vânzări mediocre sau dezamăgitoare Gândeşte-te chiar acum la o întâlnire viitoare cu un potenţial client Cum îţi imaginezi întâlnirea? Eşti încrezător şi convingător? Explicarea beneficiilor produsului pe care îl oferi este entuziastă? Este potenţialul client receptiv şi interesat de ceea ce spui? Poţi să îţi imaginezi foarte clar rezultatul pozitiv al întâlnirii voastre? Adu-ţi aminte că eşti producătorul, regizorul, scenaristul, directorul de lumini, designerul costumelor şi directorul de distribuţie al propriilor tale filme mintale Tu eşti răspunzător pentru rezultatul final! Atunci când repeţi mintal toate imaginile cu rezultate pozitive, netezeşti calea spre succes a propriei cariere în vânzări Desigur, dacă în imaginile pe care le vizualizezi, potenţialul client îţi respinge ideile sau nu este interesat de prezentarea ta, succesul pe care îl vei obţine în urma eforturilor tale de a vinde va fi limitat Vei atrage acele persoane – şi acele situaţii – ce corespund imaginilor tale negative Relaxează-te şi foloseşte-ţi simţurile! Care este cea mai bună metodă pe care o poţi folosi atunci când te concentrezi asupra noilor imagini? S-a demonstrat că mintea este mult mai receptivă la vizualizare când suntem calmi şi nu ne gândim la mai multe lucruri simultan Aşadar, aşază-te într-un scaun confortabil acasă, închide ochii şi fă câteva exerciţii de respiraţie şi de relaxare şi pentru a-ţi goli mintea Acum dezvoltă imagini care implică cât mai multe simţuri Cu cât imaginile vizualizate vor include mai multe aspecte, sunete, mirosuri, gusturi şi senzaţii tactile, cu atât efortul tău va avea o putere mai mare de a transforma viziunea în realitate Iată un exemplu Să presupunem că ai visat întotdeauna să ai propria casă pe o plajă din Caraibe Inaginează-ţi casa cu nuanţe de alb şi de culoarea piersicii Vezi palmierii verzi, care se îndoaie sub briza uşoară Miroase aerul sărat Simte nisipul cald sub picioare Simte razele soarelui care îţi mângâie faţa Nu-i aşa că acesta este paradisul? Toate acestea pot fi ale tale dacă vei continua să vizualizezi această imagine şi vei face tot ce este necesar pentru a reuşi aceasta! Adu-ţi aminte şi de faptul că aceste imagini asociate cu emoţii puternice au o putere şi mai mare; de aceea, este bine să adaugi viziunii tale şi sentimente pozitive De exemplu, atunci când îţi vizualizezi slujba ideală, combină imaginile mintale vii şi senzaţiile fizice cu sentimentele de mândrie şi satisfacţie pe care le vei avea atunci când vei lucra pe poziţia respectivă Nu fi preocupat de calitatea imaginilor pe care ţi le imaginezi la început Unele persoane pot crea imagini viu colorate, în timp ce altele nu pot să îşi imagineze decât imagini înceţoşate De asemenea, este posibil ca la început să încerci doar un anume sentiment, fără să ai o imagine clară În orice caz, nu trebuie să te îngrijorezi Fă toate acestea cât de bine poţi şi nu te compara cu altcineva Cu timpul imaginile tale vor deveni mai clare Secretul este să petreci zilnic câteva minute derulânău-ţi în minte aceste filme noi Scrie un cec pentru tine! Crearea imaginilor despre rezultate excelente – şi derularea lor în minte – este un procedeu foarte puternic Dar mai există şi o altă tehnică pe care o poţi folosi pentru a-ţi accelera succesul Îţi poţi crea un sprijin vizual care să te îndrepte către ceea ce îţi doreşti În 1990, când era încă puţin cunoscut, comicul Jim Carrey a scris pentru el însuşi un cec de zece milioane de dolari pentru „serviciile de actorie prestate” Termenul acestui cec era Ziua Recunoştinţei 1995 Carrey a explicat că problema principală nu o constituiau banii El ştia că, dacă ar fi câştigat atât de mult, ar fi lucrat cu cei mai buni profesionişti la cel mai bun film Carrey a câştigat aproximative 800 000 de dolari pentru rolurile din filmele Ace Ventura şi Masca Apoi, la sfârşitul anului 1994, a fost plătit cu şapte milioane de dolari pentru rolul său din Tăntălăul şi gogomanul În 1995, a câştigat şi mai multe milioane, iar acum este plătit cu 20 de milioane de dolari pe film! Exerciţiul cu „cecul la termen” al lui Jim Carrey exemplifică într-un mod relevant faptul că puterea subconştientului actualizează un scop în care s-au investit sentimente şi convingeri adânci Dacă te vei gândi la propriul scop şi vei crea imaginile mintale corespunzătoare, vei contribui activ la obţinerea succesului pe care ţi-1 doreşti Totuşi, atunci când foloseşti şi o reprezentare tangibilă a scopului tău (cum este cecul), şansele tale de succes cresc considerabil! Nu v-am povestit acest caz numai pentru că este o poveste interesantă, legată de Jim Carrey Aceeaşi tehnică poate funcţiona şi pentru voi! De ce să nu foloseşti unul dintre propriile cecuri chiar acum şi să datezi termenul de încasare de azi în trei ani sau în cinci ani, menţionând pe el suma pe care doreşti să o câştigi pentru „serviciile prestate”? Asigură-te că te uiţi la cec cel puţin o dată pe zi… şi crede cu tărie că te îndrepţi în direcţia atingerii scopului Cum să obţii slujba pe care o doreşti Poţi folosi multe alte obiecte sau simboluri vizuale, nu numai cecuri Vă voi prezenta acum povestea unui prieten de-al meu, pe care îl vom numi Robert Jones Robert a fost nominalizat de partidul în care este înscris pentru a candida la funcţia de judecător în cadrul următoarelor alegeri Deşi şansele lui Robert de a câştiga această funcţie (şi de a-şi îndeplini visul de a deveni judecător) sunt foarte mari, el este încă puţin nervos… iar îndoielile i se tot strecoară în minte I-am sugerat lui Robert să scrie de mână un ecuson, pe care să noteze JUDECĂTORUL ROBERT JONES şi să îl pună într-un loc unde să-1 poată vedea în fiecare zi (de exemplu, pe măsuţa de noapte sau pe oglinda de la baie) I-am recomandat să scrie aceste cuvinte şi pe o hârtie pe care să o poarte în portofel Uitându-se zilnic la aceste cuvinte, Robert îşi condiţionează mintea să se vadă pe sine ca ju- decător Va începe să se gândească la cum va purta roba neagră Va vedea oamenii ridicându-se din bănci la intrarea lui în sala de judecată Pe măsură ce aceste imagini devin tot mai puternice, Robert va întreprinde acele acţiuni care să transforme aceste imagini în realitate Îşi va face o campanie mai activă Se va asigura că partidul său face tot ceea ce este posibil ca să îi convingă pe alegători să voteze în Ziua Alegerilor Probabil că Robert şi-ar fi putut crea imagini vizuale puternice şi fără folosirea acestui semn, dar cu siguranţă ajutorul vizual i-a dat mai multă forţă! Semnul îi aduce aminte lui Robert să vizualizeze imagini de succes şi să se gândească la viitoarea lui carieră de judecător Desigur, nu există garanţii că această metodă va funcţiona pentru Robert – sau că va funcţiona întotdeauna pentru tine Dar, odată ce o vei încerca pe cont propriu, vei descoperi că este un sprijin foarte puternic, care te poate ajuta să obţii ceea ce îţi doreşti! Care este poziţia pe care doreşti să o obţii? Director de vânzări… şef de departament… avocat… posesor al propriei afaceri? Indiferent care este aceasta, creează-ţi un ajutor vizual şi mintea te va impulsiona să transformi această dorinţă în realitate Funcţionează în ambele sensuri Fii foarte atent când foloseşti semne vizuale care îţi aduc aminte de ceva Unii oameni folosesc ajutoare negative şi aceasta poate avea consecinţe foarte serioase Autocolantele reprezintă un prim exemplu Acum câţiva ani, în timp ce conduceam, am observat un autocolant pe maşina din faţa mea Pe el era notat: „Am multe datorii şi de aceea merg la serviciu ” Am revăzut acest autocolant de multe ori în ultimii ani Popularitatea lui e foarte mare Este oare doar o glumă inofensivă? Greşit! Acest mesaj nu este nici amuzant, nici inofensiv Când lipeşti aşa ceva pe maşina ta, îţi programezi mintea să te determine să rămâi îndatorat! Gândeşte-te la o persoană care îşi pune un autocolant pe maşină Să presupunem că numele ei este Alice, în fiecare dimineaţă când iese pe uşă să înceapă o nouă zi, Alice vede afirmaţia „am datorii” Când pleacă de la serviciu, se întoarce la maşină şi vede „am datorii” Astfel, ideea că datorează bani îi pătrunde în subconştient Îşi va crea imagini mintale asociate cu datoriile băneşti Şi dacă îţi aduci aminte de Lecţia nr 2, vei înţelege că Alice va atrage mereu situaţia la care se gândeşte cel mai mult În acest caz, va continua să atragă din ce în ce mai multe datorii Dacă o vei întreba pe Alice de ce nu are niciodată suficienţi bani, va spune că are ghinion De fapt, Alice nu acordă atenţie gândurilor care îi vin în minte Acest autocolant „inofensiv” de astăzi devine realitatea de mâine Alice reprezintă exemplul perfect de persoană care îşi murdăreşte şi mai mult fereastra atitudinii, care este deja pătată Dacă atitudinea este totul, atunci atitudinea predominantă a lui Alice este „Sunt un datornic!” Cu o astfel de atitudine, ce crezi că îi va aduce viitorul – prosperitate… sau şi mai multe datorii? Cunoaştem amândoi răspunsul la această întrebare Lumini… cameră… motor Ţi-ai însuşit acum câteva sugestii cu ajutorul cărora îţi poţi crea propriile filme mintale şi poţi beneficia de ele Ţine minte, dacă nu vei prelua controlul, creându-ţi propriile filme, vei continua să le derulezi pe cele vechi Dacă filmele vechi îţi sunt de folos, este minunat Dar dacă îţi frânează evoluţia în vreun fel, începe chiar de astăzi să îţi foloseşti puterea incredibilă a minţii pentru a-ţi vizualiza drumul către marele succes! Lecţia nr 4 IA-ŢI UN ANGAJAMENT… ŞI VEI MUTA MUNŢII DIN LOC! C redeam că ştiu ce înseamnă angajament şi perseverenţă Să te străduieşti din greu Să faci nenumărate încercări Totuşi, nu am înţeles cu adevărat semnificaţia acestor concepte până când nu am citit o carte intitulată The Ultimate Secret To Getting Absolutely Everything You Want (Secretul fundamental pentru a obţine absolut tot ce îţi doreşti) de Mike Hernacki Angajamentul este esenţa Secretului fundamental Conform autorului, secretul pentru a obţine ce îţi doreşti este disponibilitatea de a face tot ce este necesar pentru a-ţi îndeplini obiectivul Acum, înainte să trageţi deja concluzii, permiteţi-mi să spun că expresia „tot ce este necesar” nu se referă la acţiunile ilegale, lipsite de etică sau la cele care aduc prejudicii altor persoane Aşadar, ce anume înţeleg eu prin „disponibilitate”? Aceasta este o atitudine mintală potrivit căreia: Dacă trebuie să fac 5 paşi pentru a-mi atinge scopul, voi face aceşti 5 paşi; Dacă trebuie să fac 55 de paşi pentru a-mi atinge scopul, voi face aceşti 55 de paşi; Dacă trebuie să fac 155 de paşi pentru a-mi atinge scopul voi face aceşti 155 de paşi Desigur, la început, de regulă, nu ştii exact câţi paşi vor fi necesari pentru a-ţi atinge scopul Aceasta nu are foarte multă importanţă Pentru a reuşi, trebuie doar să-ţi iei angajamentul că vei face tot ce va fi necesar, indiferent de numărul de paşi pe care va trebui să îi faci Dar care este legătura cu perseverenţa? Acţiunea perseverentă este o urmare firească a angajamentului – ceea ce înseamnă că înainte de a persevera ca să-ţi atingi ţinta, trebuie întâi să-ţi iei un angajament în acest sens Odată ce te-ai angajat să îţi atingi scopul, vei acţiona cu o hotărâre de neclintit până când vei atinge rezultatul dorit „Magia” angajamentului Când îţi iei un angajament şi eşti dispus să faci tot ce este necesar, începi să atragi persoanele şi circumstanţele necesare pentru a-ţi atinge scopul De exemplu, odată ce te angajezi să devii, să spunem, un autor de succes, se poate să cunoşti „din întâmplare” un agent literar sau să „descoperi” un program de televiziune care oferă sfaturi legate de acest subiect Nu înseamnă că aceste resurse nu existau şi înainte Doar că mintea ta nu a fost niciodată preocupată să le găsească, în momentul în care îţi iei un angajament, îţi creezi o imagine mintală despre cum ar fi dacă ai obţine ceea ce îţi doreşti Apoi, mintea ta începe să funcţioneze ca un magnet şi să atragă evenimente şi circumstanţe care te vor ajuta să îţi transformi imaginea în realitate Este important să fii conştient de faptul că acest proces nu va aduce rezultate peste noapte; trebuie să fii activ şi să foloseşti oportunităţile pe măsură ce apar Magia care ia naştere din angajament nu a fost niciodată mai elocvent şi mai exact descrisă ca în următoarele cuvinte care îi aparţin lui W H Murray: „Până în momentul în care o persoană se angajează la ceva, aceasta ezită şi există întotdeauna posibilitatea să renunţe, fapt întotdeauna ineficient Toate iniţiativele (şi actele creative) respectă un adevăr fundamental, a cărui ignorare duce la distrugerea unor idei şi planuri foarte bune; în momentul în care cineva îşi ia un angajament, Divinitatea acţionează în acel sens Apar multe lucruri care îl ajută, lucruri care altfel nu s-ar fi întâmplat În urma acestei decizii, are loc un întreg şir de evenimente, aducându-i în cale nenumărate incidente neprevăzute, întâlniri şi asistenţă materială, despre care nimeni nu şi-ar fi putut imagina că îi vor veni în ajutor " Uşile se vor deschide Iată acum o altă caracteristică miraculoasă a puterii angajamentului: nu ştii de la început cum îţi vei atinge scopul Desigur, îţi va fi mult mai bine dacă vei avea un plan de atac, dar nu este esenţial ca fiecare pas să fie plănuit dinainte De fapt, atunci când ai disponibilitatea de a face tot ce este necesar pentru a reuşi, paşii „corecţi” îţi vor fi dezvăluiţi treptat Vei întâlni persoane pe care nu plănuiseşi niciodată să le întâlneşti Uşile ţi se vor deschide în mod neaşteptat Ţi se va părea că norocul îţi surâde; de fapt, tu însuţi vei fi creat aceste evenimente pozitive prin faptul că ţi-ai luat un angajament şi, astfel, ţi-ai educat mintea să le caute Îţi voi da un exemplu despre cum mi s-a deschis mie o uşă în mod neaşteptat În 1989, am început să scriu articole motivaţionale Învăţasem despre puterea unei atitudini pozitive şi despre alte principii ale succesului şi mă angajasem să împart aceste informaţii cu alte persoane, care ar fi putut beneficia de pe urma lor Dar nu ştiam cum să încep Să îmi trimit articolele la ziare… la reviste… să scriu o carte? Primul lucru pe care l-am făcut a fost să trimit un articol la un buletin local, destinat persoanelor implicate în programe de instruire şi de resurse umane Acel articol a fost publicat în vara anului 1990 Câteva luni mai târziu, am primit un telefon de la un domn al cărui nume era Stuart Kamen, un scriitor ce lucra pe cont propriu, scriind şi el buletine pentru diverse afaceri Stuart mi-a spus că îmi văzuse articolul în casa unui bun prieten de-al său şi că fusese foarte impresionat Apoi m-a întrebat: „Te-ai gândit vreodată să scrii un buletin?” Sincer să fiu, nu mă gândisem niciodată să îmi public propriul meu buletin Am stabilit o întâlnire, la care Stuart mi-a explicat cum puteam lucra împreună pentru a publica un buletin din care mii de oameni ar fi putut afla despre aceste concepte de dezvoltare personală O lună mai târziu, a fost publicat primul număr al buletinului Atitudinea este totul Am continuat această activitate mai mult de nouă ani şi am influenţat vieţile a sute de mii de oameni cu aceste informaţii! Cum de s-au întâmplat toate acestea? M-am angajat să împărtăşesc aceste principii şi celorlalţi Am avut o atitudine pozitivă Am început să scriu Iar apoi, Stuart Kamen, un necunoscut, a intrat în viaţa mea – cineva care a ştiut cum să îmi transforme visul în realitate Aceasta este magia angajamentului! Un avertisment Înainte de a vă entuziasma prea mult gândindu-vă cât de uşor vă puteţi atinge scopurile, aş dori să formulez un avertisment Chiar şi atunci când te-ai angajat să atingi un scop, nu toate lucrurile vor fi mereu roz în calea ta Viaţa te va supune la încercări pentru a verifica cât de devotat eşti atingerii obiectivului Vor apărea obstacole Vei face greşeli, vei suferi dezamăgiri şi vei avea eşecuri; unele dintre ele vor fi chiar foarte grave şi vei fi tentat să îţi abandonezi scopul În astfel de momente, este important să urmezi cuvintele înţelepte ale lui Winston Churchill, care a spus: „Să nu renunţi niciodată ” Sau sfatul lui James J Corbett: „Devii campion dacă mai lupţi încă o rundă Când circumstanţele sunt dificile, mai luptă încă o rundă ” Dacă ţi-ai luat angajamentul de a îndeplini un scop, poţi depăşi înfrângerile temporare… şi vei triumfa! Angajamentul scriitorului ambiţios are rezultate Acum câţiva ani, revista American Way a publicat un interviu fascinant cu scriitorul de succes David Baldacci Baldacci este autorul romanelor Absolute Power (Puterea absolută), Total Control (Controlul total) şi The Winner (Câştigătorul), care s-au bucurat de un succes enorm Au fost vândute milioane de exemplare din aceste cărţi Totuşi, Baldacci nu a cunoscut succesul brusc Succesele şi reuşitele sale financiare au fost rezultatul faptului că s-a angajat total în dezvoltarea talentului său de scriitor Ca şi mine, Baldacci a fost avocat A început Facultatea de Drept în 1983 şi, la vremea respectivă, nu avea nicio intenţie să devină scriitor Pur şi simplu, îi plăcea să scrie La început, Baldacci ştia că nu are abilităţile necesare pentru scris De aceea, şi-a luat angajamentul de a deprinde arta de a scrie În primii cinci ani, nu a terminat niciunul din proiectele pe care le începuse În fiecare zi, lucra la dezvoltarea personajelor, a intrigii şi a altor tehnici de bază ale scrisului La vremea respectivă, practica avocatura, şi avea o soţie şi doi copii mici Când mai găsea timp pentru scris? Baldacci lucra la scrierile sale în fiecare seară de la ora 10 până la 2 dimineaţa Iată ce înseamnă să te angajezi să faci tot ceea ce este necesar! El a declarat că scrisul i se părea o ocupaţie plăcută, şi nu o corvoadă Nu vreau să sugerez că ar trebui să stai treaz toată noaptea pentru a-ţi îndeplini scopurile – tura de lucru de la 10 seara la 2 dimineaţa cu siguranţă nu funcţionează în cazul meu şi s-ar putea să nu funcţioneze nici pentru tine! După zece ani în care a continuat să scrie, Baldacci a terminat câteva nuvele şi câteva scenarii de film Vânzările sale cumulate: ZERO Nu primise decât foarte multe respingeri din partea editorilor În 1996, eforturile lui Balacci au fost răsplătite… şi încă din plin! A primit milioane de dolari ca drepturi de autor pentru opera sa literară şi ecranizarea acesteia, cu titlul Absolute Power, un thriller de mare succes Vedeta filmului a fost Clint Eastwood Aceasta este puterea unui om angajat A refuzat să renunţe Am învăţat multe despre magia angajamentului de la prietenul meu, Jerry Gladstone În 1986, Jerry şi-a deschis propria afacere, American Royal Arts, vânzând lucruri de colecţie Un an mai târziu, s-a hotărât să se axeze pe vânzarea produselor de animaţie A obţinut licenţe de la Warner Brothers, Hanna Barbera şi de la alte studiouri mai mici Dar şi-a dat seama că pentru a-şi mări afacerea, trebuia să vândă produse marca Disney Timp de trei ani, a trimis scrisori şi a sunat la sediul Disney, solicitând permisiunea de a vinde cu această marcă De fiecare dată, a primit de la Disney acelaşi răspuns: NU Dar asta nu l-a oprit pe Jerry A continuat să îi contacteze pe directorii de la Disney Unul dintre ei nu a mai vrut să audă de Jerry, aşa că i-a spus, pe un ton care amintea de Răul din Frumoasa adormită, de regina cea rea din Alba ca Zăpada şi de Cruela De Vil din 101 dalmaţieni în acelaşi timp: „Nu vei obţine niciodată o licenţă Disney!” Oare era vremea să renunţe? Jerry nu a crezut asta Şi-a păstrat atitudinea optimistă în ciuda acestor respingeri A continuat să îi sune pe directorii de la Disney Într-o zi, unul dintre aceştia a spus, sperând să scape de Jerry o dată pentru totdeauna: „Ei bine, singurele două locuri în care am putea să oferim posibilitatea de a expune produse Disney sunt fie Minnesota, fie Massachusetts ” Afacerea lui Jerry era în New York şi nu îşi dorea să deschidă o altă afacere într-un loc îndepărtat Poţi să ghiceşti ce a făcut Jerry? A zburat la Boston a doua zi Şi până la sfârşitul zilei a semnat un contract de leasing pentru o locaţie pe strada Newbury din Boston! L-a sunat pe directorul de la Disney să îi comunice că avea o locaţie în Massachusetts Amândoi s-au amuzat copios Apoi, directorul i-a spus lui Jerry: „Dacă ai avut curajul să mergi la Boston a doua zi şi să începi o afacere în aceste condiţii, trebuie să faci parte din programul Disney ” Peste câteva săptămâni, Jerry a inaugurat locaţia din Boston, prezentând produse Disney După un an, lui Jerry i s-a acordat permisiunea de a vinde produse Disney şi în magazinul său din New York În acest moment, Jerry colaborează cu Disney de 10 ani Vânzările sale au atins milioane de dolari şi este cel mai mare comerciant de artă de animaţie Disney din lume! El şi-a demonstrat în acest fel angajamentul… şi că şi-a păstrat atitudinea pozitivă în pofida respingerilor! El a fost hotărât să obţină contractul cu Disney indiferent de eforturile pe care a trebuit să le facă Dacă îl întrebi pe Jerry, el îţi va spune imediat că atitudinea este totul! Indiferent cât de mult timp va fi necesar O altă poveste pe care vreau să vi-o împărtăşesc este cea a lui Benjamin Roll, care locuieşte în Newport Beach, California În 1990, la vârsta de 67 de ani, Roll a absolvit Facultatea de Drept Evident, înainte de a putea să practice avocatură, a trebuit să fie admis în Barou La prima sa încercare de a lua examenul a eşuat La a doua încercare a eşuat Şi a eşuat şi a treia oară… a patra oară… a cincea oară… a şasea oară… a şaptea oară… a opta oară… a noua oară… a zecea oară… a unsprezecea oară… a douăsprezecea oară… şi a treisprezecea oară Având în vedere că examenul de admitere în Barou poate fi susţinut doar de două ori pe an, când a eşuat pentru a treisprezecea oară, Roll avea 73 de ani Mulţi alţii ar fi renunţat, dar nu şi Benjamin Roll! A susţinut examenul a paisprezecea oară… şi a reuşit! În 1997, la vârsta de 74 de ani, lui Roll i-a fost acordat dreptul de a practica avocatura în statul California El a fost, într-adevăr, angajat… şi dispus să facă tot ce a fost necesar pentru a reuşi Roll a povestit mai apoi: „Trebuia să trec acest examen, dar nu ştiam dacă voi trăi suficient pentru a reuşi Şi am reuşit!” Ce vă spune această poveste despre importanţa atitudinii? Cei mai mulţi oameni nici măcar nu s-ar gândi să înceapă Facultatea de Drept după ce au împlinit 60 de ani Totuşi, acest om nu numai că s-a înscris la Facultatea de Drept, dar a fost dispus să îşi petreacă timpul studiind şase ani după absolvirea facultăţii pentru a trece examenul de admitere în Barou Uau! Povestea lui Benjamin Roll este, pur şi simplu, o altă dovadă a faptului că atitudinea este totul! Este vremea să îţi iei un angajament Să presupunem acum că ai un scop în minte Următoarea întrebare pe care ar trebui să ţi-o pui este: „Sunt dispus să fac orice este necesar pentru a-mi atinge scopul?” Dacă răspunsul tău este: „Aş face orice, cu excepţia…”, atunci, sincer vorbind, nu eşti devotat acestui scop Şi dacă nu eşti devotat scopului respectiv, probabil că vei fi oprit din drum şi nu îţi vei atinge obiectivul De exemplu, mulţi oameni încep o nouă afacere cu următoarea abordare: „îi voi acorda şase luni să prospere Dacă nu se întâmplă aşa, după şase luni voi renunţa ” Aceasta nu este o atitudine care conduce către succes Ce s-ar fi întâmplat cu scriitorul David Baldacci dacă ar fi spus: „Voi încerca să scriu vreme de un an… şi dacă nu voi putea vinde nimic, voi renunţa”? Ar fi ratat ocazia de a face ceea ce îi plăcea… n-ar mai fi avut independenţă financiară… şi nu şi-ar mai fi trăit visul! Nu îţi sugerez nicidecum să porneşti la drum fără vreun plan şi să speri la tot ce poate fi mai bine Desigur că ar trebui să îţi fixezi un program, termene-limită şi bugete, astfel încât să ai reuşite cât mai curând posibil Dar adevărul este că, în pofida celor mai atente planuri, nu ştii cât de mult îţi va lua până când îţi vei atinge scopul… şi nu poţi prevedea toate obstacolele pe care le vei întâlni în cale De aici încolo, angajamentul este cel care îi separă pe câştigători de aceia care pierd Persoanele angajate vor continua şi vor izbuti, indiferent de cât efort vor depune Vor accepta faptul că uneori poate să dureze mai mult decât au crezut iniţial Aceia care nu au un angajament puternic îşi vor părăsi „nava” atunci când lucrurile o vor lua razna Acum, că ai învăţat despre puterea angajamentului, este timpul să şi aplici acest principiu Aşadar, stabileşte-ţi un scop, pe care doreşti din tot sufletul să îl atingi Ia-ţi angajamentul de a face orice este necesar pentru a-ţi îndeplini acest scop Începe să avansezi în direcţia împlinirii lui şi fii gata să observi şi să foloseşti toate oportunităţile pe care le vei întâlni Apoi urmăreşte-1 cu perseverenţă şi fii pregătit să reuşeşti! Lecţia nr 5 TRANSFORMĂ-ŢI PROBLEMELE ÎN OPORTUNITĂŢI! C are este reacţia ta imediată atunci când te confrunţi cu probleme sau cu eşecuri? Dacă eşti asemenea celor mai mulţi oameni, primul tău impuls este să te plângi „De ce a trebuit să mi se întâmple asta tocmai mie? Ce voi face acum? Planurile mele au fost distruse!” Această reacţie este normală Totuşi, odată ce primul moment de dezamăgire a trecut, trebuie să faci o alegere Poţi să te adânceşti în suferinţă şi să te gândeşti la aspectele negative ale situaţiei sau poţi descoperi beneficiul sau lecţia pe care ţi-o oferă problema respectivă Probabil că vei trece printr-o perioadă de nesiguranţă sau de zbatere, dar există întotdeauna un revers al acestei situaţii De fapt, deseori, o „problemă” nu este o problemă Poate fi chiar o oportunitate De exemplu, o problemă îţi poate indica o modificare pe care o poţi face pentru a îmbunătăţi anumite condiţii din viaţa ta Fără problema respectivă, poate că nu ai fi întreprins niciodată acea acţiune pozitivă De exemplu, probabil că ştii sau ai auzit despre cel puţin o persoană care şi-a pierdut serviciul şi a început ulterior propria afacere de succes Această persoană îţi va spune că dacă nu ar fi fost concediată, nu ar fi iniţiat niciodată respectiva afacere Ceea ce a părut iniţial o dificultate s-a transformat într-o oportunitate valoroasă Gândeşte-te şi la perioada în care erai absolut convins că o anumită slujbă era perfectă pentru tine; interviul pe care îl susţinuseşi fusese foarte reuşit, iar tu aşteptai cu nerăbdare să îţi fie oferit postul Totuşi, această ofertă nu ţi-a mai fost făcută, iar postul a fost ocupat de altcineva Ai fost devastat! Câteva zile sau luni mai târziu ai primit o altă ofertă de lucru şi ţi-ai dat seama că prima variantă fusese mai puţin avantajoasă decât cea de mai târziu Respingerea iniţială s-a dovedit, de fapt, o binecuvântare Un alt exemplu este cel legat de tranzacţionarea unei „case de vis”, care nu se materializează… doar pentru a fi înlocuită de o variantă mult mai bună Găsirea beneficiului Ziarul New York Times a publicat un eseu – „Are tumoarea pe creier vreun sens?” – scris de o femeie de 40 de ani, numită Sharon, care spunea că avea o tumoare foarte mare în spatele ochiului stâng Operaţia pentru înlăturarea tumorii a durat şase ore Din fericire, era benignă Îţi poţi imagina că cineva poate să considere că această înfricoşătoare situaţie este o sursă de oportunităţi? Dacă e să-i dăm crezare lui Sharon, în această situaţie există multe aspecte pozitive Sharon a fost adânc mişcată de revărsarea de ajutor şi sprijin din partea comunităţii pentru ea şi familia ei în timpul acestei crize Aceste persoane au pregătit cina pentru soţul său şi pentru copiii lor în tot acest timp, deşi cele mai multe dintre ele erau doar cunoştinţe, iar prietenii s-au ocupat de curăţenie Sharon a aflat astfel despre capacitatea oamenilor de a fi buni şi de a-şi ajuta semenii la nevoie După ce a fost confruntată cu fragilitatea propriei vieţi, Sharon afirmă acum că a dobândit o atitudine pozitivă şi că este nerăbdătoare să-şi îndeplinească scopurile pe care şi le-a fixat în timp ce se afla în spital De asemenea, relaţia cu fratele şi cu sora ei a devenit mai apropiată, mai importantă Sharon povesteşte acum că nenorocirea prin care a trecut a ajutat-o să vadă cât de bună poate fi viaţa Experienţa dificilă pe care a depăşit-o a determinat-o să-şi preţuiască mai mult viaţa şi i-a insuflat dorinţa de a trăi mai intens De la tragedie la triumf Drumul către succes este adesea pavat cu greutăţi Antreprenorul Dave Bruno vă poate confirma acest lucru În anii ’80, Bruno a muncit din greu şi a ajuns director naţional de vânzări al unei companii de echipamente medicale El, soţia lui, Marlene, şi cei trei copii ai lor locuiau într-o casă frumoasă din suburbiile oraşului Milwaukee Părea că lucrurile merg bine Dar, în 1984, Bruno şi-a pierdut serviciul În plus, câteva luni mai târziu, când încă nu avea un loc de muncă, îndreptându-se spre casă în timpul nopţii, maşina lui Dave Bruno a derapat şi s-a făcut zob A suferit traumatisme grave – plămâni blocaţi, coaste rupte, ruptură de splină şi ficat distrus; inima îi era foarte slăbită Doctorii nu ştiau dacă va supravieţui Bruno însuşi a crezut că va muri După ce a stat conectat la aparatele ce-1 menţineau în viaţă timp de trei zile, şi-a revenit în mod miraculos Bruno a simţit atunci că i-a fost oferită o a doua şansă În timp ce se refăcea în spital, a început să se gândească la ce şi-ar dori să facă mai departe Înainte de accident, colectase citate motivaţionale o lungă perioadă de timp Învăţase de tânăr că citatele au o putere extraordinară pentru că mama lui avea obiceiul să aşeze bileţelele cu citate în diverse locuri strategice din casă şi pe frigider Aceste citate îi ridicaseră întotdeauna moralul şi îl ghidaseră Bruno şi-a dat seama brusc ce anume îşi dorea să facă Voia să înceapă o afacere prin care să le poată împărtăşi aceste citate şi altora pentru a-i inspira Dar nu ştia cum anume să înceapă După ce a ieşit din spital, Bruno a mai primit o veste neplăcută Din cauza costurilor medicale uriaşe şi a incapacităţii sale de a munci, a fost nevoit să se declare falit El şi familia sa şi-au pierdut casa şi s-au mutat într-un apartament foarte mic Şi totuşi, Bruno nu a renunţat la visele sale A continuat ceea ce îşi propusese şi şi-a păstrat atitudinea pozitivă şi hotărârea de nestrămutat În decursul următorilor ani, a participat la cursuri de marketing şi de tipărire Era permanent în căutarea unei modalităţi de a-şi face cunoscute citatele Într-o zi, lui Bruno i-a venit brusc o idee: îşi va tipări citatele pe cărţile de credit În aceeaşi seară, uitându-se la televizor, a văzut reclama unei companii de cărţi de credit la „gold card” Cu atât mai bine, s-a gândit el Tipărirea citatelor pe gold card-urile metalice le dădea oamenilor posibilitatea să le ia cu ei oriunde s-ar duce Bruno a creat apoi serii de citate pe diverse teme, precum: atitudine, leadership, perseverenţă şi curaj Le-a intitulat „Succes Gold Cards” La cinci ani de la externarea sa din spital, Bruno a vândut primele Succes Gold Cards Şi sunt fericit să vă spun că până în acest moment el a vândut mai mult de două milioane din aceste cârduri Dave Bruno a transformat astfel experienţa tragică a accidentului într-un triumf incredibil Dezamăgirile în afaceri pot fi binecuvântări deghizate Nu aş vrea să crezi că acest principiu este valabil doar în cazul tragediilor, pentru că este complet greşit Aş vrea să vă mai prezint un exemplu din lumea afacerilor, unul care mi-a întărit convingerea că acest concept este valabil În lună martie a anului 1991, după ce am întreprins o cercetare amănunţită, am ales compania care să-mi inscripţioneze tricourile cu logo-ul meu – Atitudinea este totul La sfârşitul lui iunie, am început o campanie publicitară locală şi naţională pentru a promova aceste tricouri O problemă gravă mi-a fost semnalată la începutul lunii iulie În loc să onoreze o comandă în două săptămâni (după cum promisese iniţial), compania cu care colaboram nu îşi îndeplinise acest angajament de mai bine de cinci săptămâni Cum acest lucru mi se părea inacceptabil, m-am hotărât să-mi găsesc un alt colaborator Dar eu deja îmi stabilisem preţul şi termenele de livrare pe baza înţelegerii cu prima companie Mă confruntam cu o problemă majoră Ce s-ar fi întâmplat dacă nu aş mai fi găsit o altă companie cu ajutorul căreia să pot livra produse de aceeaşi calitate la un preţ similar? În loc să devin depresiv şi să îmi blestem norocul, am început imediat să caut un nou colaborator, mai bun După o săptămână, am reuşit să îl găsesc Spre deosebire de prima companie, care livra comenzile într-un interval de două până la cinci săptămâni, aceasta îşi onora angajamentul într-un interval de două până la patru zile Au trecut opt ani de atunci, iar eu încă mai colaborez cu această firmă Faptul că am încetat colaborarea iniţială s-a dovedit cel mai bun lucru care mi s-a întâmplat! Bineînţeles că la vremea respectivă nu eram de aceeaşi părere, dar am sperat tot timpul că voi putea transforma această aparentă „situaţie neplăcută” într-un avantaj Şi aşa s-a şi întâmplat Experienţele de acest fel m-au învăţat că atunci când o uşă se închide, există întotdeauna una mai utilă care aşteaptă să fie deschisă Schimbarea carierei este determinată de frustrare Prima schimbare a carierei mele este un alt exemplu despre felul în care problemele şi dificultăţile aduc ulterior beneficii Nu am fost interesat de materialele de dezvoltare personală până când nu am adunat ani întregi de nemulţumire după absolvirea Facultăţii de Drept Am descoperit aceste principii numai într-un moment nefast al vieţii mele Acum sunt conştient de faptul că toate problemele prin care am trecut au fost, de fapt, reale binecuvântări! Acum pot să înţeleg destul de bine cum anume evenimentele din viaţa mea m-au „pregătit” pentru ceea ce urma A trebuit să îndur o perioadă dificilă şi să fiu nefericit şi să trec printr-o perioadă nefastă pentru a putea înţelege puterea atitudinii pozitive De aceea, atunci când o persoana îmi spune că este descurajată sau este evident faptul că are o atitudine negativă, ştiu exact cum se simte Am trecut şi eu prin asta! Perioada plină de provocări pe care am parcurs-o m-a învăţat nenumărate lucruri deosebit de importante pentru mine, iar acum interacţionez mult mai bine cu cei care participă la prezentările mele şi citesc lucrările pe care le-am publicat Adevărul este că dacă nu aş fi devenit din ce în ce mai nemulţumit de munca mea ca avocat, nu m-aş fi gândit niciodată în mod concret la o schimbare de carieră Dacă i-aş fi dat carierei mele nota 7, aş fi continuat să practic avocatura Numai pentru că i-am dat atunci nota -5, am fost motivat să fac o schimbare majoră! Când cineva mă întreabă de ce mi-am schimbat cariera, îi răspund fără ezitare: „PREA MULTĂ DURERE” – fizică, emoţională şi spirituală Această durere, care era prea intensă pentru a o putea ignora, m-a forţat să iau o hotărâre şi să mă îndrept într-o altă direcţie Viaţa mea este acum de nota 10… şi se îmbunăţeşte în fiecare zi! Să ne întoarcem acum spre viaţa ta Poţi să te gândeşti la vreo situaţie în care o experienţă care părea negativă s-a dovedit pozitivă? Poate că ai fost concediat… şi ai obţinut apoi un serviciu mai bun Sau poate că ai avut o problemă de sănătate, care te-a determinat să îţi schimbi obiceiurile alimentare şi să începi să faci exerciţii fizice în mod regulat Analizează cu atenţie dificultăţile şi problemele pe care le-ai înfruntat – şi identifică beneficiile şi lecţiile obţinute din aceste experienţe Aspectele pozitive există… dacă le cauţi! Cum ne ajută situaţiile nefavorabile Să analizăm acum şapte feluri în care ne pot ajuta situaţiile nefavorabile Situaţiile nefavorabile ne oferă o altă perspectivă După ce ţi-ai revenit dintr-o boală gravă, probleme precum o pană de cauciuc sau un acoperiş prin care se infiltrează apa nu mai par atât de grave Poţi să te ridici deasupra micilor neplăceri ale vieţii de zi cu zi şi să îţi canalizezi atenţia asupra lucrurilor cu adevărat importante din viaţă Situaţiile nefavorabile ne învaţă să fim recunoscători Problemele şi dificultăţile, în special cele care implică pierderi şi privaţiuni, te ajută să apreciezi mai mult diverse aspecte ale propriei vieţi Oricât de banal ar părea, este adevărat – de obicei nu apreciezi un lucru până când nu l-ai pierdut Abia atunci când nu ai apă caldă îţi dai seama cât de importantă este ea Doar când te îmbolnăveşti ajunge să-ţi fie dragă sănătatea Persoanele înţelepte continuă să stăruie asupra binecuvântărilor, chiar şi după ce perioada de pierderi sau de privaţiuni a trecut Adu-ţi aminte, te îndrepţi întotdeauna în direcţia gândurilor dominante; de aceea, dacă te concentrezi asupra aspectelor pentru care trebuie să fii recunoscător, vei atrage şi mai multe lucruri pozitive în viaţa ta Situaţiile nefavorabile ne descoperă potenţialul ascuns După ce ai supravieţuit unei încercări dificile sau ai depăşit un obstacol, devii mult mai puternic din punct de vedere emoţional Viaţa te-a testat şi ai trecut testul cu brio Apoi, când va apărea următorul obstacol, vei fi mult mai bine pregătit pentru abordarea lui Problemele şi provocările aduc la lumină ce este mai bun în noi – ne descoperim abilităţi despre care nu ştiam că le avem Mulţi dintre noi nu şi-ar fi descoperit niciodată aceste talente dacă viaţa nu le-ar fi scos în cale aceste dificultăţi Situaţiile nefavorabile îţi dezvăluie propriile puteri şi capacităţi şi te ajută să îţi dezvolţi şi mai mult aceste calităţi Situaţiile nefavorabile ne încurajează să facem schimbări şi să acţionăm Multor oameni le este mai uşor să urmeze modelele de acţiune vechi, cunoscute, fără a ţine cont de cât de dureroase sau de plictisitoare au devenit vieţile lor Adesea, numai o criză sau o serie de dificultăţi îi motivează suficient ca să facă schimbări Problemele reprezintă de multe ori modalitatea prin care viaţa te atenţionează că nu eşti pe drumul cel bun şi trebuie să iei măsuri Situaţiile nefavorabile ne oferă lecţii valoroase Gândeşte-te la exemplul unei afaceri eşuate: întreprinzătorul poate învăţa lucruri care îl fac să reuşească spectaculos cu următoarea afacere Situaţiile nefavorabile deschid uşi noi După încheierea unei relaţii, găseşti o alta care să îţi aducă mai multe satisfacţii Îţi pierzi slujba şi îţi găseşti o alta mai bună În aceste cazuri, „problema” nu reprezintă deloc o problemă, ci mai degrabă o oportunitate mascată O uşă din viaţa ta s-a închis, dar o alta mai bună aşteaptă să fie deschisă Situaţiile nefavorabile ne clădesc încrederea şi respectul de sine Când îţi aduni tot curajul şi hotărârea pentru a depăşi un obstacol, te simţi competent şi devii mai încrezător Simţi că eşti valoros, iar aceste sentimente pozitive te vor ajuta în activităţile pe care le vei întreprinde Îndreaptă-ţi atenţia către aspectele pozitive! Te vei confrunta, desigur, cu nenumărate probleme şi situaţii nefavorabile de-a lungul vieţii Nu îţi sugerez ca atunci când treci printr-o tragedie să îţi negi emoţiile şi să refuzi să accepţi realitatea Ceea ce îţi sugerez, de fapt, este să nu consideri imediat că orice problemă cu care te confrunţi reprezintă o tragedie şi să te gândeşti foarte bine la cât de mult te avantajează noua situaţie Uneori nu vei reuşi să identifici imediat beneficiul pe care îl vei obţine din această nouă postură… dar el există Ai întotdeauna posibilitatea de a alege Îţi poţi vedea problemele ca având un impact negativ asupra vieţii tale şi poţi să devii descurajat şi depresiv Te asigur că această abordare nu va face decât să înrăutăţească lucrurile Sau poţi considera că fiecare experienţă aparent negativă din viaţa ta este, în realitate, o oportunitate… ceva din care poţi învăţa… ceva care te poate ajuta să te dezvolţi Fie că eşti de acord sau nu cu spusele mele, problemele pe care le ai te ajută, nu te distrug! Aşadar, data viitoare când te vei confrunta cu o problemă sau vei suferi un eşec, nu te descuraja şi nu renunţa Nu lăsa problemele să îţi întunece fereastra atitudinii pentru totdeauna Spală-ţi fereastra murdară După ce va mai trece timpul, s-ar putea să constaţi că vezi chiar mai bine decât înainte! Aminteşte-ţi mereu de cuvintele lui Napoleon Hill: „Orice situaţie nefavorabilă poartă în sine sămânţa unui beneficiu echivalent, dacă nu chiar mai mare” Întreabă-te mereu ce ai învăţat din experienţele tale şi străduieşte-te să îţi canalizezi atenţia asupra evoluţiei tale ca persoană În situaţiile de criză, încearcă mereu să îţi menţii atitudinea optimistă şi mintea deschisă – pentru că acesta este mediul care îţi va permite să descoperi beneficii în situaţiile dificile PARTEA a II-a Fii atent la ce spui! Atunci când îţi repeţi suficient de mult o idee, ea va începe să fie o parte din tine Тоm Hopkins Lecţia nr 6 CUVINTELE ÎŢI CROIESC CALEA C ând te-ai gândit ultima dată cu atenţie la cuvintele pe care le foloseşti în fiecare zi? Cât de atent le selectezi? Probabil că te gândeşti: „Jeff, de ce acorzi atâta atenţie cuvintelor? Ce poate fi atât de important?” Răspunsul este simplu Cuvintele tale au o putere incredibilă Ele îţi pot construi un viitor luminos, îţi pot distruge oportunităţile sau te pot ajuta să îţi menţii situaţia actuală Cuvintele îţi consolidează convingerile… iar convingerile îţi creează realitatea Gândeşte-te la acest proces ca la un joc de domino care arată astfel: GÂNDURI - CUVINTE – CONVINGERI - ACŢIUNI REZULTATE Iată cum funcţionează acest proces: GÂNDUL lui Tom este: „Nu sunt prea bun în domeniul vânzărilor ” Să nu uităm că acest gând îi apare frecvent lui Tom S-a gândit adesea la asta, poate chiar de sute sau mii de ori în decursul vieţii sale! Apoi, Tom începe să folosească CUVINTE care sprijină acest gând Le spune prietenilor şi colegilor: „Nu voi reuşi niciodată să am rezultate bune în vânzări” sau „Urăsc să dau telefoane potenţialilor clienţi ” Tom repetă aceste fraze la nesfârşit… în discuţiile cu el însuşi şi cu ceilalţi Ca urmare, îi sunt întărite CONVINGERILE şi abia în acest moment realitatea începe să fie influenţată de ceea ce crede el Tot ceea ce obţii în viaţă derivă din convingerile pe care le ai În exemplul nostru, Tom îşi dezvoltă convingerea că nu va avea succes în domeniul vânzărilor şi că nu va câştiga mulţi bani Această idee i se întipăreşte în minte Care poate fi urmarea acestei convingeri? Pentru că Tom nu crede în abilităţile sale de agent de vânzări, ACŢIUNILE pe care le întreprinde sunt fie sumare, fie neproductive Nu face lucrurile necesare pentru a reuşi în vânzări De aceea, după cum era de aşteptat, Tom obţine REZULTATE foarte proaste Şi pentru ca lucrurile să se înrăutăţească şi mai mult, gândurile lui Tom sunt mai negativiste… îşi repetă şi mai multe cuvinte negative… îşi consolidează convingerile negative… şi obţine rezultate şi mai proaste Este un cerc vicios! Desigur, acest întreg proces ar fi putut avea un sfârşit fericit dacă Tom ar fi selectat GÂNDURI pozitive… şi şi le-ar fi consolidat prin CUVINTE pozitive Astfel, şi-ar fi întărit CONVINGEREA că va avea succes Drept urmare, ar fi întreprins ACŢIUNI conforme cu acea convingere… şi ar fi obţinut REZULTATE excelente Ceea ce încerc să vă comunic este să nu subestimaţi rolul CUVINTELOR în acest proces Persoanele care se hrănesc numai cu cuvinte negative sunt destinate să aibă o atitudine negativă Este, de fapt, o relaţie obişnuită cauză-efect Este imposibil să foloseşti mereu cuvinte negative şi să te aştepţi să ai rezultate foarte bune Şi asta se întâmplă deoarece cuvintele negative îţi vor întări mereu convingerile negative – şi vor conduce, în final, la rezultate negative De ce nu vrei să-ţi repar nimic în casă? Când vine vorba să repar ceva prin casă, sunt un om pierdut Vrei să înlocuiesc un robinet sau să repar ceva la toaletă? Aş avea şanse mai mari să ajung pe vârful muntelui Everest Dulgherie sau fire electrice? Nu am nici cea mai vagă idee Vrei să ştii care este „călcâiul lui Ahile” în cazul meu? Este vorba despre acele instrucţiuni care îţi explică cum anume să asamblezi ceva ce tocmai ai scos dintr-o cutie Ştii la ce mă refer – la acele broşuri în alb şi negru cu trimiteri la „Imaginea 10A” care îţi arată (sau pretind că îţi arată!) întregul mecanism şi cum se asamblează toate părţile componente Aceste instrucţiuni au asupra mea efectul pe care-1 avea kriptonitul asupra lui Superman! Dacă îţi aduci aminte vechile filme cu Superman, personajul negativ încerca să îl împuşte pe Superman, iar gloanţele ricoşau din pieptul său fără a-1 răni Totuşi, exista o substanţă împotriva căreia Superman nu se putea apăra – kriptonitul Atunci când personajul negativ ţinea în mână o bucată de kriptonit, Superman se clătina şi începea să îşi piardă puterile Aşa mi se întâmplă şi mie când văd o pagină cu instrucţiuni – mi se înmoaie genunchii şi îmi pierd puterile Ştiu că nu-mi este de niciun folos să mă uit la ele Nu le voi înţelege niciodată Aşa că las deoparte instrucţiunile şi aştept să vină Dolores ca să îmi explice cum să fac Pentru ea, este floare la ureche Cum s-a ajuns la asta? Nu pretind că sunt cel mai isteţ tip din lume, dar mă consider destul de inteligent Oare îmi lipseşte mie vreo genă responsabilă cu talentul de a repara lucruri prin casă, pe care alţi oameni o au? Nu, nu este vorba de asta Răspunsul este evident În timpul ultimilor 40 de ani, mi-am spus încontinuu: „Nu sunt bun la lucrurile mecanice” sau „Nu pot repara nimic ” Şi, aşa cum era de aşteptat, după 40 de ani în care am folosit cuvinte negative, mi-am întărit convingerea că nu pot să fac astfel de lucruri Înţelegi cum am ajuns în această situaţie nefiind atent la cuvintele pe care le-am folosit? Adevărul este că aş putea să reuşesc, într-un final, să-mi schimb această tendinţă dacă aş începe să folosesc cuvinte pozitive în legătură cu abilităţile mele de face reparaţii Este util să analizezi cuvintele oamenilor de ştiinţă Acum câţiva ani, am citit un articol despre Kent Cullers, un om de ştiinţă care conducea Departamentul de cercetări al NASA legat de proiectul Inteligenţei Extraterestre Cullers, care avea un doctorat în fizică, dezvolta un software care căuta semnale radio ce ar fi indicat, prezenţa altor forme de viaţă în univers Seamănă puţin cu Star Trek, nu-i aşa? Dar nu te lăsa indus în eroare, chiar este vorba despre o cercetare tehnică avansată Şi totuşi, Cullers trebuia să depăşească o provocare de ordin fizic Aş vrea să vă relatez cum anume o descrie el Se referă la problema lui ca fiind „un mic necaz” şi „o inconvenienţă minoră” Care este provocarea de ordin fizic pe care Cullers trebuie să o depăşească? Să fie artrită? Sau migrenele ocazionale? Kent Cullers este orb Într-adevăr… este orb Nu este oare incredibil faptul că cineva poate să descrie orbirea ca reprezentând „un mic necaz” şi „o inconvenienţă minoră”? Folosind aceste cuvinte, Kent Cullers dobândeşte puterea de a realiza lucruri măreţe Nu permite limitărilor să îl oprească şi, drept urmare, reuşeşte să le depăşească şi să aibă rezultate mult mai bune decât cei care văd Cu ce obstacole te confrunţi tu chiar acum? Imaginează-ţi ce putere ai dobândi dacă le-ai putea considera „inconvenienţe minore”, şi nu bariere de netrecut Să spun… sau să nu spun În timp ce vorbesc despre importanţa folosirii limbajului pozitiv în atingerea scopurilor, unii dintre voi pot întreba: „Să folosesc aceste cuvinte pozitive numai în conversaţiile cu mine însumi sau şi în discuţiile cu ceilalţi?” S-ar putea să te temi de faptul că împărtăşindu-le celorlalţi scopurile tale, ei ar putea să îşi imagineze că aspiri prea sus – sau chiar să râdă de tine Permite-mi să îţi ofer câteva indicaţii în acest sens, deşi e bine să înţelegi că nu există reguli cu valoare de adevăr necondiţionat şi că ar trebui să aplici sugestiile care funcţionează cel mai bine în cazul tău Pentru început, atunci când vorbeşti cu tine însuţi foloseşte limbajul pozitiv cât mai des posibil După părerea mea, cu cât mai mult, cu atât mai bine La urma urmei, vorbeşti cu tine însuţi, aşa că nu e cazul să te temi că ceilalţi ţi-ar putea auzi comentariile Secretul este acela că auzind aceste informaţii pozitive iarăşi şi iarăşi… ele se înrădăcinează adânc în mintea ta A le împărtăşi celorlalţi propriile tale scopuri este o problemă mult mai delicată Un lucru important pe care l-am învăţat este acesta: Să nu vorbeşti niciodată despre scopurile tale cu persoanele negativiste Tot ce fac ele este să îţi argumenteze şi să îţi prezinte motivele pentru care nu vei avea succes Cine are nevoie de aşa ceva? Deseori, aceste „cucuvele” fac prea puţin sau mai nimic în viaţa lor Nu au scopuri şi nici visuri şi nu vor ca altcineva să reuşească Totuşi, există cazuri în care poţi obţine beneficii îm- părtăşindu-le celorlalţi scopurile tale Mai întâi, asigură-te că vorbeşti cu cineva care are o atitudine pozitivă şi îţi sprijină eforturile Acesta este genul de persoană care ar fi extrem de încântată dacă ţi-ai atinge scopul… şi ar face tot ce depinde de ea pentru a te ajuta Poţi avea un prieten sau un coleg care să se potrivească acestui rol – sau chiar unii membri ai familiei Apoi, este la fel de important să-ţi împărtăşeşti scopurile acelora care lucrează alături de tine pentru obţinerea unui rezultat De exemplu, dacă un director de vânzări doreşte să crească vânzările în următorul an cu 20%, el ar trebui să prezinte acest obiectiv tuturor oamenilor din echipa sa Astfel, fiecare poate contribui la îndeplinirea lui Deşi te încurajez să foloseşti cuvine pozitive, care să te propulseze în direcţia propriilor obiective, nu îţi sugerez să ignori obstacolele pe care le-ai putea întâlni sau să refuzi să primeşti feedback de la alţi oameni Înainte de a-ţi stabili un scop, trebuie să te pregăteşti pentru ceea ce ar putea apărea pe parcurs Eu, personal, prefer să discut aceste aspecte cu cineva care are o atitudine pozitivă… o persoană al cărei feedback include soluţii creative la dificultăţile care se pot ivi În plus, îmi voi discuta planurile numai cu persoane calificate să îmi ofere o opinie inteligentă, legată de subiectul respectiv Dacă te gândeşti să îţi începi propria afacere, nu are niciun sens să te consulţi cu unchiul Elmer, în special dacă unchiul Elmer este o persoană negativistă şi a lucrat pentru altcineva întreaga sa viaţă Ce ştie el despre cum este să ai propria afacere? Îţi va oferi o întreagă listă de motive pentru care să NU începi o afacere pe cont propriu După mica discuţie cu unchiul Elmer, vei începe să ai dubii Nu ai nevoie de acest gen de ajutor! Cuvintele şi asumarea răspunderii Mai există şi un alt motiv pentru care s-ar putea ca în unele cazuri să te hotărăşti să îţi împărtăşeşti scopul altcuiva Este vorba de asumarea răspunderii Cu alte cuvinte, dacă le spun celorlalţi că voi face ceva, atunci chiar trebuie să merg înainte şi să fac ce am promis! Gândeşte-te la această abordare ca la „distrugerea punţilor de retragere” Vreau să te asigur că eu, unul, nu cred în „distrugerea punţilor” când este vorba despre relaţii personale sau de afaceri Dar uneori, singura modalitate de a înainta în viaţă şi de a-ţi atinge un scop ambiţios este să iţi anulezi toate căile de retragere Aceasta poate fi o strategie foarte utilă Îi putem spune unui prieten că intenţionăm să mergem la sala de gimnastică de trei ori săptămâna asta, ştiind că, la sfârşitul săptămânii, acest prieten ne va întreba dacă am ajuns la sală de trei ori sau nu! Un exemplu şi mai elocvent este acela al oratorului motivaţional Zig Ziglar Acesta s-a hotărât să ţină o cură de slăbire şi să îşi reducă greutatea de la 101 kg la 82,5 kg În tot acest timp, el scria cartea See You At The Top (Ne vedem pe vârf) În carte, Ziglar a inclus angajamentul că va slăbi până la 82,5 kg Aceasta se întâmpla cu 10 luni înainte de trimiterea cărţii în tipar Şi apoi a comandat un tiraj de 25 000 de exemplare! Să ne amintim că la momentul în care Ziglar scria aceste cuvinte, cântărea 101 kg Şi-a riscat credibilitatea faţă de 25 000 de persoane! Afirmând că va ajunge să cântărească 82,5 kg, Ziglar ştia că trebuie să slăbească 18,5 kg până la publicarea cărţii Şi a reuşit! Foloseşte această strategie selectiv şi numai în cazul acelor ţeluri foarte importante pentru tine şi pentru care intenţionezi, într-adevăr, să depui toate eforturile necesare Este riscant? Cu siguranţă Dar este şi o modalitate excelentă de a te motiva! Cuvintele şi emoţiile În cartea sa de succes Descoperă forţa din tine, Anthony Robbins dedică un întreg capitol felului în care vocabularul propriu ne afectează emoţiile, convingerile şi eficacitatea în viaţă Nu sunt de acord cu toate opiniile lui Robbins, dar cred că observaţiile lui despre puterea cuvintelor sunt corecte Robbins este profund conştient de impactul pe care îl au unele cuvinte asupra stării noastre emoţionale Să presupunem, de exemplu, că cineva te-a minţit Poţi reacţiona spunând că eşti „furios” sau „supărat” Dar dacă foloseşti cuvinte precum „furios”, „livid” sau „mâniat”, starea fizică şi comportamentul ţi se vor schimba radical Tensiunea arterială va creşte Faţa ţi se va înroşi Te vei simţi tensionat Pe de altă parte, ce se întâmplă dacă evaluezi situaţia ca fiind „supărătoare” sau spui că eşti „iritat”? Aceste cuvinte micşorează considerabil intensitatea emoţională Robbins explică faptul că, de fapt, dacă spui că eşti „iritat”, este foarte probabil să izbucneşti în râs şi să distrugi complet ciclul emoţional negativ Vei fi mult mai relaxat Robbins oferă şi alte exemple despre cum poţi să micşorezi intensitatea emoţiilor negative Imaginează-ţi, de exemplu, că înlocuieşti propoziţia „Am fost distrus” cu propoziţia „Am fost tras înapoi”… sau că foloseşti „Prefer” în loc de „Urăsc” Desigur, poţi să alegi intenţionat cuvinte care să îţi mărească intensitatea emoţiilor pozitive În loc să spui „Sunt hotărât”, de ce să nu spui „Sunt de neoprit!” De ce să nu declari că te simţi „fenomenal” sau „minunat” în loc de „bine”? Astfel de cuvinte savuroase, însufleţitoare îţi îmbunătăţesc semnificativ starea de spirit şi îi influenţează puternic pe cei din jur Când hotărăşti în mod conştient să foloseşti asemenea cuvinte, alegi, de fapt, să schimbi drumul pe care vei merge Ceilalţi îţi vor răspunde, la rândul lor, altfel şi, în acelaşi timp, îţi vei schimba percepţia despre tine însuţi O privire mai atentă asupra cuvintelor tale Să analizăm un moment viaţa ta Există domenii în legătură cu care ai folosit expresiile „Nu pot”, „Nu sunt bun la…” sau „Este imposibil”? Cu toţii cunoaştem persoane care fac astfel de afirmaţii: Nu pot să desenez Nu sunt bun la matematică Nu îmi aduc aminte numele Îmi este imposibil să fac bani în felul ăsta Atunci când faci astfel de comentarii în fiecare zi a vieţii tale timp de 10, 20 sau 30 de ani, îţi programezi mintea să eşueze! Totul se rezumă la atitudine Fiecare dintre aceste exemple reflectă o atitudine negativă Şi dacă priveşti lumea printr-o fereastră murdară, vei ajunge să foloseşti un limbaj negativist… şi vei avea rezultate care te vor dezamăgi Din fericire, îţi poţi controla cuvintele, ceea ce înseamnă că ai abilitatea de a-ţi construi un sistem de convingeri pozitive… şi de a obţine rezultatele pe care le doreşti Primul pas este să fii conştient Să examinăm acum expresiile pe care le foloseşti în mod constant în patru domenii importante ale vieţii tale – relaţiile, finanţele, cariera şi sănătatea Relaţiile Obişnuieşti să faci afirmaţii precum „Toţi bărbaţii buni (sau toate femeile bune) sunt luaţi (luate)!” sau „Oamenii se folosesc mereu de mine”? Dacă te afli în această situaţie, efectiv te programezi să ai relaţii nefericite Mintea ta aude fiecare cuvânt pe care îl pronunţi şi se pregăteşte să îţi dovedească faptul că ai dreptate Referitor la exemplul nostru de mai sus, mintea ta te va determina să atragi numai acele persoane care te vor dezamăgi sau vor profita de tine Asta îţi doreşti? Dacă nu, atunci nu mai repeta asemenea afirmaţii negative şi mintea nu se va mai concentra asupra acestor aspecte! Finanţele Ce cuvinte foloseşti de obicei pentru a-ţi descrie situaţia financiară actuală şi planurile pentru perioada următoare? Expresiile de genul „întotdeauna am datorii”, „Economia este dezastruoasă” sau „Nimeni nu cumpără” acţionează împotriva ta Este mult mai bine să alegi un limbaj care să confirme prosperitatea sau vremurile prielnice din punct de vedere financiar Desigur, nu vei obţine o avere foarte mare la doar câteva zile după momentul în care ţi-ai schimbat modul de vorbire Însă condiţiile materiale se pot schimba doar după ce ţi s-au modificat convingerile Asanarea limbajului este un prim pas extrem de important! La urma urmei, oamenii bogaţi nu au ajuns aşa plângându-se că sunt săraci Iar oamenii care vorbesc mereu despre lipsa banilor nu strâng de obicei prea mulţi Carieră Dacă te-aş întreba despre proiectele tale profesionale pentru următorii cinci sau zece ani, ce ai răspunde? Fii sincer Vei spune că lucrurile vor rămâne probabil aşa cum sunt acum? Sau vei descrie o poziţie mai înaltă, cu mai multe provocări, cu mai multe responsabilităţi şi cu recompense financiare mai generoase? Dacă vei răspunde: „Nu ştiu în ce direcţie se îndreaptă cariera mea”, şansele de schimbare nu sunt prea mari Limbajul pe care îl foloseşti reflectă lipsa ta de viziune şi de direcţie Dacă, pe de altă parte, ai un scop clar pe care îl poţi exprima destul de des (şi faci asta) – chiar şi numai faţă de tine însuţi – ai şanse foarte mari de a-ţi atinge scopul Acelaşi lucru, desigur, este valabil şi dacă ai propria ta afacere Foloseşti un limbaj care indică o evoluţie favorabilă a afacerii tale? Sau vorbeşti mereu despre cât de dificil este să înaintezi? Sănătate Fără îndoială, cuvintele noastre au un impact profund asupra propriei sănătăţi De exemplu, imaginează-ţi că stăm, împreună cu câţiva prieteni, la masă şi consumăm ceea ce pare să fie o masă delicioasă şi sănătoasă Apoi, două ore mai târziu, te sun şi îţi spun că fiecare persoană care a mâncat împreună cu noi a ajuns la spital din cauza unei toxiinfecţii alimentare! Să presupunem că, înainte de a te suna eu, tu te simţeai foarte bine Cum ai reacţiona la auzul unei astfel de informaţii? Probabil că te-ai ţine cu mâinele de burtă, ai deveni palid şi te-ai simţi foarte rău De ce? Deoarece cuvintele mele te-au determinat să crezi ceva, iar corpul tău a reacţionat în consecinţă Ai fi avut aceeaşi reacţie fizică şi dacă aş fi făcut o glumă proastă şi aş fi minţit de la cap la coadă! Corpul tău reacţionează la cuvintele pe care le spuneţi tu şi ceilalţi oameni Din acest motiv, nu este bine să repeţi la nesfârşit că ai „o durere cronică de spate care nu îţi va trece niciodată” sau că „răceşti grav de trei sau patru ori în fiecare an” Făcând aceste afirmaţii, nu faci decât să îţi instruieşti corpul să manifeste durere şi boală! Te rog să nu mă înţelegi greşit Nu îţi sugerez să-ţi negi durerea sau boala sau să crezi că te poţi însănătoşi indiferent de boală, dar cu siguranţă nu vei câştiga nimic (ba dimpotrivă) dacă vei continua să foloseşti cuvinte ce sugerează suferinţa şi lipsa unui remediu Ai de ales Ei bine, te-ai gândit la cuvintele pe care le foloseşti în aceste patru domenii ale vieţii tale? Când repetăm constant anumite fraze, este ca şi cum în creierul nostru s-ar forma un „şanţ” Continuăm să repetăm în minte acelaşi refren dintotdeauna, ca un disc stricat Problema este că de fiecare dată când îţi spui aceste cuvinte nu faci decât să adânceşti şanţul, reluând în gând aceleaşi vechi mituri, întărind aceleaşi convingeri vechi… obţinând aceleaşi vechi rezultate Trebuie să recunoşti că deşi ai spus unele lucruri în trecut, nu ai niciun motiv să continui să le repeţi fără discernământ Chiar dacă pentru a-ţi schimba limbajul va fi nevoie să adopţi o anume disciplină şi supraveghere, va merita efortul! Aşadar, de acum înainte, trebuie să alegi în mod conştient cuvintele care te vor direcţiona spre împlinirea scopurilor tale Roagă-ţi un prieten să îţi atragă atenţia când greşeşti Nu uita, numai de tine depinde să vorbeşti astfel încât să te îndrepţi către ceea ce îţi doreşti în viaţă De aceea, foloseşte cuvinte potrivite cu drumul pe care îţi doreşti să mergi… acţionează în conformitate cu aceste direcţii… şi priveşte-te pornind în acea direcţie extraordinară! Lecţia nr 7 CE MAI FACI? R ăspunsul nostru la întrebarea „Ce mai faci?” pare un lucru lipsit de importanţă Dar noi trebuie să răspundem la această întrebare de cel puţin zece ori pe zi, şi poate chiar de 50 de ori pe zi Aşadar, nu este chiar un lucru neimportant Reprezintă o parte importantă a conversaţiilor noastre zilnice Când cineva te întreabă „Ce mai faci?”, ce răspunzi? De obicei, răspunzi doar în câteva cuvinte Şi totuşi, acest scurt răspuns spune foarte multe despre tine şi despre atitudinea ta De fapt, acest răspuns chiar îţi poate modela atitudinea Am observat că răspunsurile la întrebarea „Ce mai faci?” pot fi împărţite în trei categorii: negative, mediocre şi pozitive Să analizăm acum aceste trei categorii şi câteva dintre răspunsurile obişnuite pentru fiecare dintre ele Răspunsuri negative Răspunsurile negative la întrebarea „Ce mai faci?” includ fraze de genul: „Groaznic ” „Sunt obosit ” „Se putea şi mai bine ” „Slavă Domnului că e vineri ” „Sunt mai bătrân cu o zi şi mai sărac cu o para ” „Nu mă întreba ” Când cineva răspunde „Nu mă întreba”, ştiu că situaţia va deveni neplăcută Persoana respectivă va începe să se plângă de diverse aspecte şi mă va face să regret că am întrebat-o „Ce mai faci?” Îi deplâng cu adevărat pe cei care au o abordare de genul „Slavă Domnui că e vineri ” Gândeşte-te la ce îşi spun în sinea lor – „Luni, marţi, miercuri şi joi sunt zile cumplite în fiecare săptămână ” Pentru aceşti oameni, patru cincimi din săptămâna lor de lucru reprezintă o perioadă îngrozitoare! A cincea zi, vinerea, este „suportabilă” doar pentru că ştiu că urmează două zile libere! Este oare acesta un mod în care să trăieşti? Începi să înţelegi felul în care aceste expresii negative îţi pot otrăvi atitudinea… şi au capacitatea să tragă înapoi şi alte persoane? Răspunsurile mediocre Cei din această categorie se află pe o treaptă superioară celor din grupul negativiştilor, dar ar putea să îşi îmbunătăţească atitudinea considerabil Iată câteva dintre lucrurile pe care le spun: „Sunt bine ” „Nu prea rău ” „Ar putea fi şi mai rău ” „Ca de obicei ” „Încerc să rezist ” „Bine ” Ţi-ai dori să petreci mai mult timp împreună cu o persoană care e de părere că viaţa „nu e prea rea”? Este oare acesta genul de persoană cu care ai vrea să închei o afacere? Când folosim astfel de cuvinte, ne diminuăm energia Îţi poţi imagina oare o persoană care să spună „Ar putea fi şi mai rău” şi să aibă, în acelaşi timp, o ţinută dreaptă… şi mult entuziasm? Desigur că nu Aceşti oameni par să nu fi dormit de două zile Adevărul este că oamenii care folosesc cuvinte mediocre vor avea o atitudine mediocră… şi vor obţine rezultate mediocre Şi ştiu că nu asta îţi doreşti! Răspunsuri pozitive Există, totuşi, şi o abordare pozitivă Ea le aparţine oamenilor entuziaşti, care spun: „Grozav ” „Fantastic ” „Minunat ” „Excelent ” „Super ” „Sunt în culmea fericirii ” „Nici că s-ar putea mai bine ” Cei care folosesc cuvinte pozitive păşesc cu mai multă încredere şi tu însuţi te simţi ceva mai bine pentru simplul fapt că te afli în preajma lor Fii sincer Cum te-ai simţit când ai citit lista cu răspunsuri pozitive? Nu ştiu ce reacţie ai avut tu, dar eu m-am simţit mai plin de energie după ce am citit-o Aceştia sunt oamenii pe care aştept cu nerăbdare să îi întâlnesc astăzi Aceştia sunt cei care vor ajunge probabil să colaboreze cu mine De ce nu citeşti încă o dată lista cu răspunsuri negative şi pe cea cu răspunsuri mediocre? Citeşte-le cu voce tare Cum te fac să te simţi? Deprimat, cu siguranţă! Dacă aş putea să aleg, aş prefera să mă aflu în preajma oamenilor cu o atitudine pozitivă şi plini de viaţă… spre deosebire de aceia care sunt negativişti şi apatici Există o veche zicală care spune că fiecare dintre noi luminează o cameră – unii atunci când intră… iar alţii atunci când ies! Tu vrei să fii o persoană care luminează camera atunci când intră! Cât despre mine, atunci când cineva mă întreabă „Ce mai faci?”, de obicei răspund „Grozav” Acest răspuns proiectează o atitudine pozitivă asupra celeilalte persoane şi pe măsură ce îl repet mă simt din ce în ce mai grozav! Alătură-te grupului pozitiv! Ai avut ocazia să revezi câteva răspunsuri tipice pentru fiecare categorie – negative, mediocre şi pozitive Tu pe care dintre ele le foloseşti cel mai des? Ce răspunsuri folosesc prietenii şi persoanele din familia ta? Dacă te afli printre cei care dau răspunsuri negative sau mediocre, îţi sugerez să încerci imediat să îţi revizuieşti replicile şi să te alături grupului pozitiv Motivele sunt evidente Când eşti întrebat „Ce mai faci?” şi spui „Groaznic” sau „Nu prea rău”, fiziologia îţi este afectată negativ Ai tendinţa să-ţi laşi umerii şi capul în jos, având o înfăţişare abătută Ce crezi că se întâmplă cu emoţiile tale? Te simţi mai bine după ce ai spus că îţi merge îngrozitor? Desigur că nu Te simţi chiar şi mai năpăstuit, pentru că gândurile şi cuvintele negative generează sentimente negative şi, într-un final, rezultate negative Numai de tine depinde să-ţi schimbi acest mod de a reacţiona Chiar dacă circumstanţele din viaţa ta te îndreptăţesc să spui că îţi merge îngrozitor – poate că nu s-a finalizat о afacere pe care contai sau poate că copilul a luat note proaste la şcoală – atitudinea ta mohorâtă nu va îmbunătăţi cu nimic situaţia În plus, răspunsul tău negativ sau mediocru are un efect neplăcut şi asupra celorlalţi; ei se simt descurajaţi prin simplul fapt că se află în preajma ta şi ascultă cuvintele tale pesimiste Formează-ţi un obicei nou! Dacă toate aceste consecinţe negative sunt rezultatul cuvintelor tale, de ce continui să le foloseşti? Mai mult ca sigur, din cauză că nu ai ştiut până acum că, aflat în această situaţie, poţi să alegi În loc de asta, te conformezi unui obicei pe care ţi l-ai format cu ani în urmă… un obicei care nu îţi mai este de folos În cele din urmă, cuvintele noastre reprezintă o profeţie care îşi determină singură împlinirea – dacă vei spune că „Totul este îngrozitor”, mintea ta va fi atrasă de acei oameni şi de acele circumstanţe în virtutea cărora afirmaţia să devină adevărată Dacă, pe de altă parte, îţi vei spune în mod repetat că viaţa ta este „Minunată!”, mintea va începe să te propulseze într-o direcţie pozitivă Gândeşte-te, de exemplu, la ce se întâmplă atunci când răspunzi că îţi merge „Excelent!” sau „Grozav!” în timp ce rosteşti aceste cuvinte, starea ta fizică începe să fie în acord cu limbajul optimist Ţinuta ta este mai dreaptă Ceilalţi oameni se simt atraşi de energia şi de vitalitatea ta Relaţiile personale şi profesionale se îmbunătăţesc Oare vor dispărea ca prin farmec toate problemele tale? Nu, dar ai pus în mişcare un principiu extrem de important: în viaţă obţinem ce ne aşteptăm să obţinem Îţi pot spune din proprie experienţă că acesta este unul dintre acele lucruri mărunte ale vieţii, care au o importanţă uriaşă Acum 15 ani, când mă întreba cineva „Ce mai faci?”, obişnuiam să spun aproape fără energie ceva de genul „Acceptabil” cu foarte puţină energie Ce făceam, astfel? Mă programam să am relaţii „acceptabile” cu ceilalţi Mă programam să am un succes „acceptabil” Mă programam să am o atitudine „acceptabilă”… şi o viaţă „acceptabilă” Dar apoi am învăţat, slavă Domnului, că nu trebuie să mă mulţumesc cu o viaţă „acceptabilă”! Aşa că am urcat răspunsul cu câteva trepte şi am început să spun „Grozav!” Am spus-o cu energie La început, eram puţin stânjenit Câteva persoane m-au privit de parcă m-aş fi purtat ciudat Dar după o săptămână, a început să fie ceva firesc Şi am fost uimit că mă simţeam atât de bine şi că oamenii erau mult mai interesaţi să vorbească cu mine Crede-mă, acestea nu sunt lucruri complicate Nu ai nevoie de talent, de bani sau de un aspect plăcut pentru a avea o atitudine deosebită Pur şi simplu, trebuie să te obişnuieşti să foloseşti un răspuns pozitiv, energic şi vei obţine aceleaşi rezultate incredibile ca şi mine! Şi dacă nu mă simt grozav? Când susţin o prezentare şi-i recomand auditoriului să răspundă pozitiv la întrebarea „Ce mai faci?”, întotdeauna se găseşte cineva care să vină la mine după aceea şi să spună: „Şi dacă nu mă simt grozav? Nu vreau să îmi mint prietenii şi colegii, spunându-le că totul merge foarte bine, când de fapt nu este aşa ” Nu mă înţelegeţi greşit Apreciez foarte mult integritatea… şi afirmarea adevărului Totuşi, nu cred că în acest caz este vorba despre a spune adevărul Să vă explic de ce Să presupunem, pentru moment, că Sally este obosită Când cineva de la serviciu o întreabă, „Ce mai faci?", ea vrea să răspundă cinstit şi spune „Sunt obosită” Iată ce se va întâmpla Sally îşi va întări convingerea că este obosită Se va simţi şi mai obosită Probabil că îşi va lăsa umerii în jos şi va ofta Va avea o zi neplăcută şi neproductivă la serviciu Ce se întâmplă oare cu persoana care i-a pus această întrebare lui Sally? Probabil că acum regretă Acea persoană se simte şi ea mai rău În definitiv, atunci când o persoană îţi spune cât de obosită este, te simţi mai bine? În niciun caz Este suficient să auzi cuvântul „obosit” şi începi să caşti Aşadar, Sally a devenit şi mai deprimată şi i-a stricat dispoziţia şi colegului ei Sally merge acasă după această zi îngrozitoare şi este deja epuizată Se prăbuşeşte în scaunul ei preferat şi deschide ziarul ca să vadă numerele câştigătoare la loterie Îşi scoate biletul din portofel şi descoperă că are biletul câştigător Tocmai a câştigat 10 milioane de dolari! Ce crezi că va face Sally? Nu uita, este extrem de obosită Ştim amândoi că Sally va sări din scaun, va ţipa şi se va agita Ai putea crede că este în timpul orei de gimnastică aerobică Bineînţeles, va începe să dea telefoane pentru a-şi anunţa familia şi prietenii Va fi plină de energie şi probabil că va sărbători toată noaptea… şi va plănui ce să facă cu banii! Aşteaptă un moment Cu zece secunde mai înainte, această femeie era epuizată Acum are energia unei ma- jorete de 15 ani, căreia tocmai i s-a spus că va face parte din echipa de majorete Ce i s-a întâmplat în acele 10 secunde astfel încât cineva să devină dintr-o persoană extrem de obosită… una exuberantă? A luat vitamina B12? I-a aruncat cineva o găleată cu apă rece în cap? Nu Transformarea ei a fost în întregime mentală! Nu încerc să diminuez senzaţiile pe care le trăia Sally Oboseala ei era reală, dar nu era atât fizică, cât mintală Aşadar, oare Sally spunea adevărul afirmând că este obosită? De fapt, aceste lucruri nu prea au legătură cu adevărul Este vorba de aspectul asupra căruia Sally alege să se concentreze S-ar putea concentra asupra senzaţiei de oboseală Aceasta era o variantă Pe de altă parte, s-ar fi putut gândi la numeroasele binecuvântări din viaţa ei şi s-ar fi putut simţi extrem de norocoasă şi energică Felul în care ne simţim este de multe ori o chestiune subiectivă Când ne spunem că suntem obosiţi, ne simţim obosiţi Când ne spunem că ne simţim grozav, ne simţim plini de energie După cum îţi aduci aminte din Lecţia nr 2, devenim ceea ce credem că vom deveni Răspunde cu entuziasm! Încearcă acest experiment timp de o lună Când cineva te va întreba „Ce mai faci?”, fie că este vorba despre un coleg sau despre vânzătoarea de la magazin, răspunde cu energie şi entuziasm că te simţi „Grozav!” sau „Fantastic!” Spune acest lucru zâmbind şi cu o strălucire în ochi Nu contează dacă te simţi într-adevăr grozav în acel moment Aplică pur şi simplu principiul „acţionează ca şi cum…” Cu alte cuvinte, dacă vrei să ai o atitudine pozitivă, acţionează ca şi cum ai avea-o şi, în curând, vei descoperi că ai devenit, într-adevăr, aşa cum ţi-ai dorit! Nu te îngrijora dacă la început te vei simţi stânjenit când vei spune aceste cuvinte Continuă şi vei reuşi să îţi însuşeşti acest fel de a fi Vei observa curând că te simţi mai bine… că ceilalţi vor să se afle în preajma ta… şi că vei obţine rezultate pozitive Apropo, Ce mai faci? Deja te aud spunând G-R-O-Z-A-V! Lecţia nr 8 NU TE MAI TOT PLÂNGE! C um te simţi când cineva îşi descarcă toate problemele şi plângerile în faţa ta? Nu e deloc un lucru stimulativ sau revigorant, nu-i aşa? Adevărul este că nimănui nu-i place să se afle în preajma cuiva care se plânge mereu, cu excepţia, poate, a altor persoane care se plâng şi ele mereu Fiecare dintre noi se plânge la un moment sau altul, întrebarea importantă este: cât de des te plângi? În cazul în care te întrebi dacă te lamentezi excesiv, întreabă-ţi prietenii, rudele sau colegii Ei îţi vor spune exact Când spun „lamentare”, nu iau în considerare cazurile în care îţi discuţi problemele şi încerci să găseşti soluţii Această atitudine este constructivă şi lăudabilă Şi nu mă refer la acele situaţii în care îţi împărtăşeşti experienţele de viaţă (inclusiv dezamăgirile) în faţa prietenilor sau a rudelor pentru a-i pune la curent cu cele mai noi evenimente din viaţa ta În definitiv, a ne împărtăşi experienţele şi a ne ajuta unii pe alţii sunt trăsături umane Nimeni nu vrea să audă despre problemele şi durerile tale Poate cu ajutorul câtorva exemple îţi vei face o idee mai exactă despre genul de lamentare păguboasă Una dintre cele mai frecvente teme ale plângerilor o reprezintă boala În această categorie intră comentariile precum „Mă doare cumplit spatele” sau „Am o durere de cap îngrozitoare” Şi mai neplăcut este atunci când unele persoane încep să îşi descrie amănunţit situaţia (precum „Aveam o scurgere de culoare verde…”) Şi nu ţi se strică întreaga zi atunci când cineva îţi spune că îi e greaţă? Să fim cinstiţi Cu ce te pot ajuta eu dacă te doare stomacul? Nu sunt doctor; du-te la doctor dacă ai o problemă medicală Şi mai important, de ce îmi spui mie asta? Poate că îţi doreşti să fii compătimit, dar nu reuşeşti decât să mă faci şi pe mine să mă simt prost şi să îţi accentuezi suferinţa Dacă vei continua să vorbeşti despre durere şi disconfort, acestea nu se vor diminua, ci dimpotrivă; în plus, îi vei încuraja pe cei din jur să caute uşa Când vine vorba despre plângeri legate de boli, de obicei, îşi arată chipul respingător pricipiul escaladării El funcţionează astfel Îi povesteşti unui prieten chinurile pe care le-ai îndurat în timpul gripei Prietenul tău te întrerupe şi îţi spune: „S-o crezi tu că a fost atât de rău Când am fost bolnav de gripă, am avut temperatură 40 de grade şi a trebuit să ajung de urgenţă la spital Am fost aproape de moarte ” Sau, dacă îi vei spune cuiva că te doare spatele sau piciorul, numără câte secunde îi va luă până când va schimba subiectul şi va vorbi despre propriile-i dureri de spate sau de picioare; vei vedea că nu vor fi foarte multe Cei care se plâng adoră acest joc – durerea lor este întotdeauna mai mare decât a ta Nu îngădui să plouă la parada ta! O altă temă preferată a plângerilor este vremea Începe să plouă şi oamenii spun: „Ce zi mizerabilă!” De ce puţină umezeală din cer ar face o zi să fie îngrozitoare? Când cineva îmi adresează o astfel de remarcă, îi răspund: „Este o zi ploioasă, dar e minunată!” Prin asocierea ploii cu o „zi îngrozitoare”, te programezi să reacţionezi negativ În plus, plângerile tale nu vor schimba vremea Este pur şi simplu inutil să te superi în legătură cu lucruri asupra cărora nu ai nicio putere şi care nu au un impact deosebit asupra vieţii tale în fine, există şi lamentările mai puţin grave, precum „Chelnerul nu a venit să îmi ia comanda şi au trecut deja cinci minute” sau „Biroul lui John are o fereastră mai mare decât a mea ” Viaţa ne scoate în cale prea multe provocări dificile pentru a ne mai pierde timpul cu astfel de lucruri copilăreşti În plus, atunci când te plângi de lucruri neimportante, îţi dezvălui în acelaşi timp şi o latură a propriei personalităţi Dacă aş fi şeful tău sau un membru al echipei tale, m-aş gândi serios la felul în care ai putea reacţiona în cazul în care ne-am confrunta cu o problemă reală! El avea toate motivele să se plângă De curând, mă aflam în biroul meu şi mă gândeam la diverse lucruri care nu mergeau aşa cum mi-aş fi dorit Erau probleme de serviciu obişnuite – rezultatele nu apăreau atât de repede pe cât îmi doream Şi trebuie să mărturisesc că începusem să mă plâng Apoi a intrat în biroul meu Pedro Pedro are în jur de 20 de ani şi a venit în această ţară acum şase ani, din Honduras Lucrează pentru o companie care se ocupă de curăţenia caselor şi a birourilor Şi mai vorbim despre atitudinea pozitivă! Pedro este unul dintre oamenii cu cea mai accentuată atitudine pozitivă pe care l-am întâlnit – mereu zâmbitor şi bine dispus În acea zi, l-am întrebat pe Pedro despre uraganul Mitch şi despre efectul pe care 1-a avut asupra ţinutului său natal Zâmbetul i-a dispărut repede de pe faţă Mi-a povestit despre dezastrul pe care 1-a produs uraganul Mii de oameni au murit şi mai mult de un milion de persoane au rămas fără adăpost Pedro mi-a spus că mama, tatăl şi fratele lui încă mai locuiau în Honduras, iar el nu ştia dacă mai erau în viaţă sau nu Nu avea niciun mijloc prin care să îi contacteze, întrucât toate liniile telefonice din acea zonă fuseseră distruse Pedro mi-a spus că se gândea la familia sa în fiecare zi Poţi să îţi imaginezi ce cumplit trebuie să fie să nu ştii dacă familia ta mai este în viaţă? Pedro a început apoi să îmi povestească despre tot ce făcea pentru a-i ajuta pe oamenii din Honduras Strângea bani, haine şi alte lucruri indispensabile Ajuta activ organizaţiile de sprijin În loc să se plângă de toate acestea, el făcea tot ce putea pentru a le alina suferinţa celor afectaţi După ce am vorbit cu Pedro, am început să îmi dau seama că problemele mele erau minore… şi că sunt un om norocos! Nu m-am mai plâns din acel moment Mi-am adunat energia şi am avut o atitudine mult mai bună până la sfârşitul zilei Câteva săptămâni mai târziu, l-am întâlnit din nou pe Pedro Da, avea zâmbetul lui de învingător dintotdeauna şi o atitudine excelentă Vestea bună era că toţi membrii familiei sale erau în viaţă Vestea proastă era că în urma inundaţiilor pierduseră tot ce avuseseră şi locuiau într-un adăpost Apa curată era extrem de rară Bolile se răspândeau rapid Eu nu pot nici măcar să îmi imaginez cum ar fi să pierd tot ce am şi să încep de la zero, în special în aceste condiţii dificile Tu poţi? Nu e nicio îndoială, Pedro ar avea toate motivele să se plângă de ghinionul familiei sale Dar nu o face Îşi dă seama că a se plânge ar însemna doar o groaznică pierdere de timp şi energie Îţi mulţumesc, Pedro, pentru că ne-ai adus aminte tuturor că nu lamentările reprezintă răspunsul la provocările vieţii Priveşte lucrurile în perspectivă! Mai există o lecţie valoroasă pe care o putem învăţa de la Pedro: cât de important este să-ţi păstrezi perspectiva de ansamblu asupra lucrurilor De-a lungul anilor, am observat că acelora care se plâng le lipseşte perspectivă şi au tendinţa să exagereze proporţia problemelor lor Persoanele optimiste… persoanele cu o atitudine excelentă… sunt înclinate să aibă un simţ al lucrurilor cu adevărat importante în viaţă Orice dicţionar defineşte perspectiva ca fiind „capacitatea de a sesiza corecta relaţionare dintre lucruri sau relativa lor importanţă” Gândeşte-te la persoanele pe care le cunoşti Ai cumva vreun prieten care şi-a ieşit din sărite pentru că a avut o pană de cauciuc? Cunoşti persoane care şi-au răcit relaţiile cu rudele apropiate din cauza modului în care au fost aşezate la o nuntă? Este evident că aceşti oameni nu mai pot sesiza „importanţa relativă” a lucrurilor! Cred că putem să învăţăm cu toţii o lecţie importantă de la Eddie Rickenbacker, care a plutit în derivă pe o plută de salvare timp de 21 de zile, pierdut fără speranţă în Pacific După această încercare, Rickenbacker a spus: „Dacă aveţi atâta apă proaspătă câtă doriţi să beţi şi atâta mâncare câtă vreţi să mâncaţi, ar trebui să nu vă plângeţi niciodată de nimic ” Aş vrea să vă împărtăşesc câteva dintre lucrurile pentru care sunt eu recunoscător: Sunt sănătos Dolores este sănătoasă Avem propria noastră casă Avem suficientă mâncare şi apă de băut Locuim în Statele Unite şi suntem liberi Îmi place munca pe care o fac Pot să călătoresc şi să întâlnesc oameni fascinanţi Am mulţi prieteni loiali Relaţia mea cu Dumnezeu îmi dă putere Această listă conţine doar o parte dintre lucrurile cu care mă simt binecuvântat Dar ştii ce mi se întâmplă? Chiar şi cu toate aceste lucruri minunate, mi se mai întâmplă uneori să consider că unele mi se cuvin! Dar am învăţat să redescopăr imediat aceste binecuvântări… iar acest fapt îmi îmbunătăţeşte atitudinea şi mă readuce la conduita cuvenită Aşadar, care sunt lucrurile de care te-ai plâns în ultima vreme? Sunt ele într-adevăr chestiuni „de viaţă şi de moarte”? Data viitoare când eşti tentat să te tânguieşti în legătură cu problemele tale, ia un pix şi o foaie de hârtie şi începe să notezi toate motivele pentru care te simţi recunoscător! Este, cu siguranţă, mult mai bine decât să te plângi! Fii o sursă de veşti bune! Nu îţi sugerez să te relaxezi şi să ignori toate problemele din viaţa ta Totuşi, decât să te plângi, este mult mai bine să îţi concentrezi atenţia şi energia asupra acelor paşi pe care îi poţi întreprinde pentru a-ţi rezolva sau, cel puţin, a-ţi ameliora problema Să presupunem că te simţi ceva mai obosit în ultima vreme În loc să le spui tuturor cât de îngrozitor te simţi, fă un efort să faci mişcare într-un mod mai constant sau să te culci mai devreme Să recapitulăm: Plângerile te afectează negativ în trei moduri În primul rând, nimeni nu vrea să audă veşti negative despre sănătatea ta sau despre alte probleme În al doilea rând, plângerile îţi măresc disconfortul şi durerea Aşadar, de ce să te gândeşti mereu la acele amintiri negative, dureroase? În al treilea rând, plân- gându-te tot timpul nu vei reuşi nimic şi vei fi distras de la acţiunile constructive pe care le-ai putea întreprinde pentru a-ţi îmbunătăţi situaţia Se spune că 90% dintre oameni nu vor să audă de problemele tale… iar ceilalţi 10% sunt bucuroşi că te confrunţi cu ele Cu toţii putem să ne plângem mai puţin Vă propun ca de acum înainte să ne facem o favoare, atât nouă, cât şi celorlalţi, şi să purtăm conversaţii mai vesele Este o adevărată bucurie să ai în jur persoane care nu se plâng prea mult (şi care vorbesc pozitiv) Hotărăşte-te să te alături acestui grup, iar oamenii nu vor mai traversa strada când vor vedea că te apropii! PARTEA a III-a Divinitatea îi ajută pe cei care acţionează Nimic nu se întâmplă de la sine Ceea ce-ţi doreşti va veni la tine atunci când vei înţelege că tu eşti acela care trebuie să determine lucrurile să-ţi răsară în cale, prin propria-ţi străduinţă Ben Stein Lecţia nr 9 ASOCIAZĂ-TE CU PERSOANE POZITIVE! Î n timpul liceului, Mike a petrecut foarte mult timp cu un grup de prieteni din cartier Conform spuselor lui Mike, acestora le plăcea să stea, pur şi simplu, în faţa porţii şi să urmărească maşinile care treceau Nu aveau nici scopuri, nici visuri Erau întotdeauna negativişti De fiecare dată când Mike sugera ca ei să încerce ceva nou, ceilalţi îl descurajau Îi spuneau despre orice lucru că „Este prostesc” sau „Nu este cool” Mike îşi petrecea timpul cu ei pentru a putea face parte în continuare din grup La colegiu, Mike a întâlnit în continuare oameni negativişti Dar a întâlnit şi oameni pozitivi… care voiau să înveţe… care voiau să aibă reuşite Mike s-a hotărât să îşi petreacă timpul cu oamenii pozitivi Aproape imediat, a început să se simtă mult mai bine cu el însuşi Şi-a construit o atitudine pozitivă A început să îşi stabilească scopuri Mike are acum propria lui companie de producţie video, care se bucură de succes şi o familie minunată, îşi îndeplineşte, unul câte unul, fiecare scop pe care şi 1-a propus Când l-am întrebat ce s-a întâmplat cu prietenii săi din liceu, mi-a răspuns: „Locuiesc în continuare în acelaşi cartier Sunt în continuare negativişti Şi în continuare nu fac nimic cu vieţile lor!” Mike a adăugat: „Nu aş fi ajuns niciodată acolo unde sunt acum dacă aş fi continuat să îmi petrec timpul cu ei Aş fi fost şi acum la colţul magazinului, jucând pinball ” Povestea lui Mike este o dovadă elocventă despre influenţa pe care o exercită ceilalţi asupra vieţilor noastre Uneori ne obişnuim să petrecem timpul cu anumiţi oameni şi nu ne gândim atunci la consecinţe Ai auzit vreodată expresia: „Spune-mi cu cine te aduni ca să-ţi spun cine eşti”? Această zicală este foarte înţeleaptă Te-ai gândit vreodată la felul în care acest principiu ţi-a influenţat şi modelat viaţa? Gândeşte-te la perioada copilăriei şi adolescenţei tale Îţi aduci aminte cât de preocupaţi erau părinţii tăi în legătură cu prietenii cu care ieşeai în oraş? Mama sau tata voiau să ne cunoască prietenii şi să afle diverse amănunte despre ei De ce? Pentru că părinţii noştri ştiau că vom fi influenţaţi foarte mult de prietenii noştri… că vom avea tendinţa de a împrumuta o parte dintre obiceiurile lor… şi că probabil vom face ceea ce fac şi ei Părinţii noştri aveau dreptate să fie îngrijoraţi Şi sunt convins că, dacă ai copii, şi tu eşti foarte atent la prietenii pe care şi-i aleg din cauza impactului pe care aceşti tineri îl vor avea asupra copiilor tăi Persoane toxice şi persoane benefice În literatura de astăzi, se folosesc expresiile „persoane toxice” şi „persoane benefice” Aşa cum este de aşteptat, persoanele toxice sunt cele care se gândesc întotdeauna la aspectele negative Dicţionarele definesc cuvântul „toxic” ca fiind „otrăvitor”; persoanele toxice îşi varsă continuu otrava verbală În contrast, definiţia din dicţionar a cuvântului „benefic” este „a ajuta la creşterea a…” Persoanele benefice sunt pozitive şi te sprijină Îţi schimbă în bine starea de spirit şi sunt o companie foarte plăcută Oamenii toxici vor încerca mereu să te coboare la nivelul lor Te împovărează cu toate lucrurile pe care nu le poţi face şi cu toate lucrurile imposibile Te plictisesc cu remarci negative despre economia în declin, despre problemele din viaţa lor, despre problemele cu care te vei confrunta în curând şi despre perspectivele sumbre ale viitorului Dacă eşti norocos, este posibil să îţi vorbească şi despre durerile şi afecţiunile lor După ce le asculţi pe aceste persoane toxice, te simţi epuizat şi fără energie Oratorul motivaţional Les Brown le numeşte pe aceste persoane „Ucigătorii de vise” Psihologul Jack Canfield le descrie ca fiind „vampirii energiei” pentru că îţi secătuiesc toată energia pozitivă din tine Aflându-te împreună cu o astfel de persoană, ai simţit vreodată cum îţi lua energia? Cred că fiecare dintre noi a experimentat această situaţie de multe ori Un lucru este sigur: dacă îţi vei petrece timpul cu persoane toxice, mesajele lor negative te vor pune la pământ Pe de altă parte, cum te simţi când eşti în preajma unor persoane pozitive, entuziaste, gata să te sprijine? Eşti plin de energie şi inspirat Oamenii pozitivi sunt, într-adevăr, uimitori Arată de parcă ar avea o energie pozitivă ce luminează încăperea Când eşti lângă ei, îţi însuşeşti această atitudine, te simţi mai puternic şi îţi urmăreşti propriile scopuri cu mai multă tenacitate Când mă gândesc la persoane pozitive, îmi apare imediat în faţa ochilor imaginea prietenului meu, John Lisicich De fiecare dată când vorbesc cu John, mă simt pregătit să cuceresc lumea John este pur şi simplu cea mai optimistă persoană pe care ai putea-o întâlni vreodată Îmi place să cred că şi eu sunt o persoană optimistă Pe o scară de la 1 la 10, 10 fiind valoarea cea mai ridicată, mi-aş da probabil 9,5 Lui John Lisicich i-aş da 14! El este cu adevărat special Este întotdeauna optimist, întotdeauna entuziast Şi îi ajută extraordinar de mult pe toţi cei care îl întâlnesc Atitudinea lui îi inspiră pe oameni să realizeze lucruri măreţe! Înţelegi cum ţi se poate îmbunătăţi atitudinea, având un prieten ca John? Cântecele stupide de la radio Sunt sigur că ţi s-a întâmplat şi ţie de multe ori Auzi un cântec la radio şi îţi spui: „Ce cântec ridicol ” În cursul aceleiaşi zile, mai auzi încă o dată cântecul În următoarea zi, auzi cântecul de mai multe ori Pe măsură ce cântecul urcă în topuri, nu reuşeşti să mai scapi de el Vreo săptămână îl auzi de câteva ori zi de zi Apoi se întâmplă ceva incredibil Eşti la tine acasă şi dintr-odată începi să fredonezi cântecul acela! Dacă te-aş întreba chiar atunci ce crezi despre cântecul acela mi-ai spune: „Este îngrozitor” Atunci de ce îl fredonezi? Adevărul este că atunci când auzi ceva tot timpul, păstrezi acel lucru permanent în minte Şi ştii foarte bine că odată ce cântecul îşi pierde din popularitate… şi nu mai este difuzat atât de frecvent la radio… vei tinde să te gândeşti la el (şi să îl fredonezi) mult mai rar Această lecţie este extrem de importantă Mintea tinde să se gândească la ceea ce i se repetă neîncetat Din păcate, mintea nu face deosebirea între mesajele care ne sunt utile şi cele care ne dăunează Dacă vom auzi un lucru suficient de des, vom avea tendinţa de a-1 crede… şi de a acţiona în conformitate cu el Aşa cum un cântec repetat de multe ori ne face să ne gândim la el, gândurile frecvente despre succes ne vor determina să ne gândim la succes! Aşadar, dacă ne vom umple mintea cu mesaje pozitive, vom deveni persoane pozitive şi ne vom îndrepta cu mai mult curaj către îndeplinirea scopurilor noastre Cu cât primim mai multe mesaje pozitive, cu atât e mai bine Dar de unde le putem obţine? O metodă este aceea de a citi cărţi de dezvoltare personală Felicitări… pentru că exact asta faci acum! În plus, putem asculta casete motivaţionale şi să ne petrecem cât mai mult timp împreună cu oameni pozitivi Teoria buretelui Am învăţat mult despre atitudine şi despre cât de important este să fiu înconjurat de oameni pozitivi de la prietenul meu, Glen „Smokey” Stover Smokey a lucrat în domeniul vânzărilor din industria funerară timp de 45 de ani Deşi această activitate poate părea morbidă, Smokey este un generator de sentimente pozitive! Mă simt grozav de fiecare dată când vorbesc cu el la telefon Smokey mi-a explicat că fiinţele umane sunt precum bureţii: noi „absorbim” tot ce ne spun persoanele din jurul nostru Aşadar, dacă ne petrecem timpul cu o persoană negativistă, îi vom absorbi negativitatea şi aceasta ne va afecta atitudinea Desigur, şi opusul acestei situaţii este adevărat Când ne petrecem timpul alături de persoane pozitive, absorbim energie pozitivă Ne simţim mai bine… şi avem rezultate mai bune L-am întrebat odată pe Smokey: „Ce faci atunci când stai de vorbă cu o persoană negativistă?” Mi-a răspuns: „Plec cât mai repede de lângă acea persoană Îi spun ceva de genul: «Mi-a părut bine să te văd, Charlie» şi mă îndrept spre altcineva ” Apoi l-am întrebat: „Ai avut vreodată vreun prieten negativist?” Mi-a răspuns: „Nu prea mult timp ” Bravo, Smokey! Evaluează-ţi prieteniile! Este extrem de important să îţi evaluezi din când în când relaţiile de prietenie, chiar şi pe cele mai vechi Crede-mă, acest aspect nu este unul minor Cei care îţi ocupă timpul au un impact important asupra celei mai preţioase averi – mintea ta! Te înconjuri dе prieteni negativişti şi îţi petreci cu ei o parte importantă a timpului tău liber? Dacă da, te voi ruga să te gândeşti la posibilitatea de a-ţi petrece mai timp sau chiar deloc cu aceşti oameni Sună dur, nu-i aşa? În definitiv, ceea ce îţi sugerez este să îţi limitezi sau chiar să renunţi la legătura cu prieteni foarte vechi Când le spun asta oamenilor la seminariile mele, întotdeauna cineva ridică mâna şi îmi spune că sunt rece sau nepăsător Persoana respectivă spune de obicei: „Nu ar trebui să ne ajutăm prietenii negativişti în loc să-i abandonăm?” Eşti liber să faci orice crezi că este mai bine şi fiecare situaţie trebuie analizată luând în considerare datele sale unice Totuşi, am descoperit că, în cele mai multe cazuri, faptul că îţi petreci timpul cu aceşti prieteni negativişti nu îi ajută – şi nu te ajută nici pe tine! Fiecare are de pierdut, pentru că majoritatea persoanelor negativiste nu vor să se schimbe Ei vor doar ca cineva să le asculte lamentările Dacă îţi doreşti să îţi petreci timpul cu prieteni nega- tivişti, ar fi bine să te întrebi: „De ce aleg să fiu în preajma acestor oameni?” Conştient sau inconştient, se poate să alegi să rămâi în urmă şi să faci mai puţin decât eşti capabil Apropo, cred că este un lucru extraordinar să încerci să ajuţi pe cineva să îşi înfrângă negativitatea Dar dacă ai încercat acest lucru timp de câţiva ani… şi nu ai ajuns nicăieri… poate că ar fi cazul să mergi mai departe! Vreau să clarific un aspect important Nu consider că oamenii negativişti sunt mai puţin valoroşi decât alţi oameni Spun că faptul de a-ţi petrece timpul cu oameni negativişti are anumite consecinţe Care sunt acestea? Vei fi mai puţin fericit şi vei avea mai puţin succes decât ai putea avea Rude toxice Ce faci în cazul în care ai rude toxice? Această problemă este extrem de delicată Îţi sugerez să nu le întorci spatele membrilor familiei Legăturile de familie sunt preţioase şi cred că trebuie să faci tot ce depinde de tine pentru a menţine relaţii de familie armonioase Chiar şi aşa, îţi recomand să îţi controlezi relaţiile cu rudele toxice pentru a reduce impactul pe care îl au asupra ta Nu îi abandonezi şi nici nu refuzi să vorbeşti cu ei, dar e bine să îţi limitezi interacţiunea cu asemenea rude De exemplu, dacă ai rude negativiste, îţi sugerez să nu le suni de câteva ori pe zi dacă ştii că te vor deprima sau îţi vor critica fiecare mişcare Ce beneficiu ai putea obţine din asta? Suntem bombardaţi oricum cu destulă negativitate – este suficient să deschizi radioul sau televizorul sau să citeşti un ziar Avem oare nevoie ca până şi rudele noastre să ne aducă veşti negative? Nu cred! Iată şi o altă sugestie care va funcţiona la fel de bine, indiferent dacă stai de vorbă cu un prieten sau cu o rudă Atunci când discuţia se îndreaptă spre un subiect negativ, rezistă tentaţiei de a o acuza pe persoana respectivă de negativism De regulă, o asemenea reacţie va înrăutăţi lucrurile Mai degrabă ghidează delicat conversaţia către o temă pozitivă Ţine minte că nu îţi cer să îţi renegi rudele sau să te sustragi de la îndatoririle familiale Trebuie doar să îţi limitezi contactul cu rudele negativiste pentru a nu fi coborât la nivelul lor! Persoanele pozitive de la serviciu În fiecare organizaţie lucrează câţiva oameni negativişti Şi uneori trebuie să interacţionezi şi să lucrezi alături de ei Dar nu îţi petrece prea mult timp cu aceşti profeţi ai tristeţii şi ai proastei dispoziţii De exemplu, dacă iei masa frecvent cu oameni nega- tivişti, nu mai lua masa cu ei! Tot ce fac ei este să îţi umple mintea cu negativitate Nu îţi vei putea folosi potenţialul maxim dacă le vei permite acestor oameni să îşi verse bagajul emoţional negativ în mintea ta Nu este necesar să fii nepoliticos sau să le spui toate acestea Ar trebui să găseşti o variantă diplomatică de a te distanţa de acest grup „otrăvitor” În schimb, acţionează Fii proactiv Mănâncă la propriul birou… invită un client la prânz… sau aşază-te la o altă masă în cantină Fă tot ce este necesar pentru ca prânzul să fie o experienţă pozitivă Poţi să fii sigur că persoanele pozitive sunt bine venite în orice organizaţie… iar persoanele negativiste îşi periclitează şansele de a avansa Problema angajaţilor negativişti a devenit foarte spinoasă în ultima perioadă; am primit de curând prin poştă o broşură care promova un seminar de o zi întitulat „Cum să concediezi în mod legal angajaţii care au o problemă de atitudine!” Comunitatea de afaceri şi-a dat seama că, atunci când este vorba despre productivitatea la locul de muncă, atitudinea este totul! Alege-ţi prietenii cu grijă! Am spus-o încă de la începutul acestui capitol – „Spune-mi cu cine te aduni ca să-ţi spun cine eşti ” Dacă îţi doreşti cu adevărat să primeşti o mărire de salariu sau să fii promovat… să ai succes în desfăşurarea propriei afaceri… sau să devii un om mai bun, atunci trebuie să începi să te asociezi cu persoane care te pot ajuta să progresezi Pe măsură ce te vei asocia cu persoane benefice, te vei simţi mai bine cu tine însuţi şi îţi vei recăpăta energia necesară pentru a-ţi atinge scopurile Vei deveni o persoană cu atitudine mai optimistă – genul de persoană împreună cu care toată lumea îşi doreşte să fie Cândva credeam că este important să te asociezi cu persoane pozitive şi să îţi limitezi relaţiile cu cele negative Acum cred că acest lucru este esenţial dacă îţi doreşti să realizezi cât mai multe şi să fii un om fericit Aşadar, înconjoară-te de persoane pozitive, benefice – ele te vor ajuta să urci pe scara succesului Lecţia nr 10 ÎNFRUNTĂ-ŢI TEMERILE ŞI DEZVOLTĂ-TE! Î n timp ce îl ascultam pe oratorul motivaţional Gil Eagles, nu ştiam că o singură propoziţie urma să îmi schimbe viaţa Gil Eagles a susţinut o prezentare extraordinară în acea zi Avea multe lucruri valoroase de spus Dar o anumită frază, un adevărat giuvaier, ieşea în evidenţă Iată ce a spus: „Dacă doreşti să ai succes, trebuie să fii dispus să te simţi stânjenit ” Nu voi uita niciodată aceste cuvinte Iar Gil a avut dreptate pe deplin Pentru a-ţi atinge obiectivele şi a-ţi atinge potenţialul maxim, trebuie să fi dispus să te simţi stânjenit – să faci lucruri de care ţi-e teamă Aşa îţi vei dezvolta potenţialul! Sună atât de simplu, nu-i aşa? Şi totuşi, ce fac cei mai mulţi oameni atunci când se confruntă cu o situaţie înfricoşătoare sau cu o activitate nouă? Se retrag din cauza fricii Nu acţionează Ştiu asta… pentru că şi eu am făcut acelaşi lucru în primii 30 de ani din viaţă Şi pot să îţi spun fără să ezit că este o strategie sortită eşecului Arată-mi o persoană de succes şi îţi voi arăta o persoană care dă piept cu temerile sale şi acţionează! Să ne analizăm temerile Ţi-a fost vreodată frică sau ai fost îngrijorat înainte de a începe o activitate nouă sau provocatoare? Te-a oprit vreodată frica să acţionezi? Sunt convins că ai fost paralizat de frică într-un moment sau altul din viaţa ta Ştiu că eu am fost Este un lucru absolut firesc Fiecare persoană are un prag al fricii diferit Ceea ce o înspăimântă de moarte pe o anumită persoană poate avea un impact minimal asupra altcuiva De exemplu, pentru unii, a vorbi în public sau a începe o afacere nouă este un motiv de panică Altora le poate fi frică să ceară indicaţii… sau să invite pe cineva în oraş Indiferent cât de prosteşti sau de triviale ţi se par temerile tale, acest capitol îţi este dedicat Când vorbesc despre frică, nu mă refer la riscurile fizice, în urma cărora te poţi răni sau îţi pot pune sănătatea în pericol, cum ar fi scufundările de pe stâncile din Acapulco sau bungee jumping-ul Mă îngrozesc toate aceste lucruri şi nu intenţionez să le încerc Mă refer la acele provocări care te împiedică să înaintezi din punct de vedere personal şi profesional Acestea sunt lucrurile care te îngrozesc, dar despre care ştii că îţi sunt necesare pentru a obţine ce îţi doreşti de la viaţă Zona de confort Când eşti cuprins de frică şi nelinişte, ţi se întâmplă astfel deoarece ai ieşit din zona ta de confort Să acordăm puţin timp acestui concept şi modului în care el îţi influenţează succesul şi dezvoltarea propriului potenţial Fiecare dintre noi are o zonă de confort, o zonă a comportamentului care ne este familiară şi în care ne simţim confortabil şi în siguranţă Gândeşte-te la zona ta de confort ca fiind interiorul unui cerc X (îngrozit) X (uşor temător)  Activităţile şi situaţiile din interiorul cercului sunt nepericuloase şi familiare Sunt activităţi de rutină, care fac parte din viaţa ta de fiecare zi – sunt lucrurile pe care le poţi face fără să transpiri În această categorie intră conversaţiile cu prietenii sau cu colegii şi completarea a tot felul de hârtii la serviciu Totuşi, uneori eşti confruntat cu experienţe sau cu provocări aflate în afara zonei tale de confort Acestea sunt reprezentate de „X” -urile din figura de mai sus Cu cât un „X” este mai departe de cerc, cu atât îţi va fi mai frică să participi la acea activitate Când eşti confruntat cu ceva din afara zonei tale de confort, devii imediat nervos Palmele îţi transpiră şi inima îţi bate mai tare Începi să te întrebi: „Voi reuşi să mă descurc?” „Vor râde ceilalţi de mine?” „Ce vor spune rudele şi prietenii mei?” Când te uiţi la diagrama de mai sus, ce reprezintă pentru tine „X” -ul? Cu alte cuvinte, ce teamă te împiedică să ajungi la nivelul următor de succes sau de împlinire din viaţa ta? Este vorba de teama de a aborda clienţi noi? Este vorba de teama de a-ţi schimba cariera? Este vorba de teama de a-ţi dezvolta noi abilităţi? Este vorba de teama de a te reîntoarce la şcoală? Este vorba de teama de a le spune celorlalţi la ce te gândeşti? Este vorba de teama de a vorbi în public? Orice ar reprezenta acel „X” pentru tine, fii cinstit şi recunoaşte Eu cred că mii, dacă nu chiar milioane de oameni se tem exact de acelaşi lucru ca şi tine! Să analizăm acum de ce anume se tem cel mai mult oamenii Cele mai des întâlnite temeri În timpul celor mai multe prezentări pe care le susţin, le ofer persoanelor din audienţă foi de hârtie şi le rog să noteze, anonim, temerile care îi împiedică să se dezvolte din punct de vedere profesional şi personal Apoi strâng aceste foi şi le citesc cu voce tare Ce crezi că scriu oamenii pe acele foi? În cele mai multe cazuri, indiferent de profesia sau de zona din care provine auditoriul, oamenii dau mereau aceleaşi răspunsuri Acestea sunt câteva dintre cele mai des întâlnite temeri pe care şi le identifică: Să vorbească în public sau să susţină prezentări În fiecare grup, această teamă este întotdeauna cea mai pregnantă Cei mai mulţi oameni sunt îngroziţi să vorbească în faţa altor oameni Să audă cuvântul „NU” sau să le fie respinse ideile Acest răspuns este frecvent printre cei care lucrează în domeniul vânzărilor, în special printre aceia care dau telefoane unor persoane necunoscute Să îşi schimbe serviciul sau să îşi înceapă propria afacere De-a lungul anilor, am observat că din ce în ce mai mulţi oameni menţionează această teamă Există foarte mulţi angajaţi nemulţumiţi în America zilelor noastre şi ei îşi doresc un mediu de lucru mai plin de satisfacţii… dar se tem să facă ceva în legătură cu asta! Să le dea managerilor sau directorilor „veşti negative” (ce nu vor managerii şi directorii să audă) Această teamă se explică de la sine Să vorbească cu persoane din poziţii ierarhice superioare Mulţi angajaţi noi dintr-o companie şi chiar manageri sunt îngroziţi să vorbească cu directorii Ei ezită să vorbească chiar şi despre lucruri lipsite de importanţă cu preşedintele sau cu directorul executiv al organizaţiei, de frică să nu spună lucruri stupide Să aibă eşecuri Aceştia sunt cei care nu vor încerca ceva nou de frică să nu eşueze (Vom vorbi despre acest lucru mai pe larg în Lecţia nr 11 ) Ei bine, te surprinde vreuna dintre temerile de pe listă? Îţi este frică de vreuna dintre aceste situaţii? Ţi-a fost? Adevărul este că majoritatea copleşitoare a oamenilor a avut aceste temeri la un moment dat în viaţă Iar dacă tu ai alte temeri, care nu se află pe această listă, nu te îngrijora Eşti mai puternic decât oricare dintre temerile tale… şi poţi să le depăşeşti! „Beneficiul” de a întoarce spatele propriilor temeri Când sunt confruntaţi cu un eveniment îngrijorător, cei mai mulţi oameni se retrag pentru a evita teama şi neliniştea Eu aşa procedam Întorcându-le spatele, te eliberezi de teamă şi de neliniştea rezultate din continuarea respectivei activităţi De exemplu, dacă cineva te roagă să faci o prezentare în cadrul companiei şi tu refuzi, vei evita nopţile de nesomn, în care te-ai fi îngrijorat în legătură cu prezentarea… şi nervozitatea pe care ai fi experimentat-o în zilele de dinaintea prezentării De fapt, am descoperit că retrăgându-te, obţii un singur beneficiu – evitarea pentru moment a anxietăţii Gândeşte-te la asta un moment Poţi să aduci ca exemplu şi alte beneficii pe care le obţin oamenii atunci când refuză să se confrunte cu propriile temeri? Am adresat această întrebare la mii de persoane şi nimeni nu a găsit un beneficiu în plus Explicaţia este simplă – nu mai există alt beneficiu! Preţul pe care îl plăteşti Acum vreau să te gândeşti la preţul pe care îl plăteşti pentru că te retragi din faţa temerilor care îţi împiedică dezvoltarea Iată ce se întâmplă: Respectul de sine scade Te simţi lipsit de putere şi frustrat Îţi sabotezi succesul Duci o viaţă plictisitoare, lipsită de evenimente Merită să plăteşti acest preţ ca să eviţi pe termen scurt teama şi neliniştea? Cei mai mulţi dintre noi sunt dispuşi să plătească acest preţ scump, numai pentru a evita disconfortul temporar şi posibila ridiculizare din partea celorlalţi Crede-mă că este o reacţie complet lipsită de logică! Pe termen lung, retragerea nu este cea mai bună abordare a problemei Nu vei avea niciodată succes pe deplin şi nici nu îţi vei dezvolta capacităţile la nivelul maxim dacă nu vei fi dispus să te confrunţi cu temerile tale Strategia mea din liceu În liceu, eram timid şi nu aveam o părere prea bună despre mine Dar nu am fost niciodată respins când am invitat pe cineva la o întâlnire Dacă te-ai uita acum la mine, probabil că te-ai gândi: „Nu arată rău, dar cu siguranţă nu este Tom Cruise ” Strategia mea era simplă Nu invitam niciodată pe cineva la o întâlnire Nu intenţionam să-i permit cuiva să mă respingă Şi ce am realizat? Mă simţeam îngrozitor Ştiam că nu aveam suficientă încredere în mine Mă simţeam lipsit de putere şi, după cum îţi poţi imagina, nu aveam o agendă socială plină Îmi sabotam propriul succes! Pentru că am refuzat să-mi înfrunt teama, am fost ignorat, în timp ce aproape toţi prietenii şi colegii mei mergeau la întâlniri Cum crezi că mă simţeam? Groaznic, aşa cum te aşteptai În caz că te întrebi, îţi pot răspunde că am avut câteva întâlniri în acea perioadă a vieţii mele, dar numai după ce mi le aranjaseră alte persoane Nu intenţionam să-i permit nimănui să-mi spună „NU” De fapt, îmi spuneam „NU” chiar eu Înţelegi acum că strategia mea de a întoarce spatele propriilor mele temeri a funcţionat împotriva mea? Este adevărat că vreo câteva dintre persoanele pe care le-aş fi invitat în oraş poate că ar fi spus „NU” Dar ştiţi ceva? Nu aş fi murit din cauza asta! Aş fi putut invita pe altcineva… şi pe altcineva… şi într-un final răspunsul pe care l-aş fi primit ar fi fost „DA” Abia în timpul colegiului am început să „iau lecţii” despre cum să mă confrunt cu această teamă de respingere Încetul cu încetul, mi-am câştigat mai multă încredere în mine Iar la Facultatea de Drept am avut norocul să o întâlnesc pe Dolores – şi suntem căsătoriţi de 18 ani! O viaţă nouă Nu sunt deloc diferit faţă de tine Am şi eu temerile mele, aşa cum ai şi tu Dar ştii ce văd când mă uit în urmă, la primii 30 de ani din viaţa mea? Văd o persoană care a avut un oarecare succes ca avocat Dar mai văd şi o persoană timidă, nesigură, speriată şi stângace Ţi se pare că această persoană corespunde modelului de orator motivaţional? Ceea ce mi-a schimbat viaţa… şi a îmbunătăţit-o de un milion de ori… este faptul că am învăţat să îmi înfrunt temerile şi să acţionez După ani de frustrări şi dezamăgiri, mi-am dat seama că dacă mă ascundeam de temeri, nu ajungeam nicăieri şi nu aş fi ajuns niciodată nicăieri Cu siguranţă că nu mi-aş fi înfruntat temerile dacă nu mi-aş fi dezvoltat mai întâi o atitudine pozitivă Atitudinea de tipul „pot să fac asta” mi-a oferit impulsul necesar pentru a acţiona Atunci când crezi că poţi să faci ceva, ai curajul să mergi înainte, în ciuda temerilor Înarmat cu o atitudine minunată, am hotărât să particip activ la propria mea viaţă şi să îmi explorez potenţialul, deşi mi-era teamă Chiar de la început m-am simţit mult mai bine în pielea mea Îmi asumasem controlul asupra propriei vieţi şi mi se deschideau tot felul de oportunităţi Începi să înţelegi ce recompense extraordinare poţi primi atunci când eşti dispus să-ţi dezvolţi o atitudine pozitivă şi să-ţi înfrunţi temerile? Priveşte situaţia dintr-un alt unghi! Dacă aş putea să îţi indic o modalitate de a te confrunta cu situaţiile neplăcute fără să fii încercat de teamă sau nelinişte, ai fi extaziat şi mi-ai rămâne recunoscător pentru totdeauna, nu-i aşa? Îmi pare rău, dar nu există o astfel de soluţie miraculoasă Nu pot să îţi înlătur temerile cu o baghetă magică Cum altfel îţi poţi aduna curajul să faci toate acele lucruri de care te temi, dar care îţi sunt necesare pentru succes şi dezvoltare? Data viitoare când te vei confrunta cu o situaţie de care îţi este teamă, îţi sugerez să o abordezi în mod diferit Cei mai mulţi oameni încep să se gândească: „Nu voi reuşi să fac bine acest lucru şi ceilalţi vor râde de mine sau mă vor respinge ” Se blochează când se gândesc la cât de bine se vor prezenta Din cauza acestor temeri, se hotărăsc să se retragă Deşi este bine să abordezi situaţia cu o atitudine pozitivă şi să te pregăteşti cât de bine poţi, nu te preocupa excesiv de rezultat Consideră-te imediat un învingător atunci când faci primul pas şi întreprinzi acel lucru de care te temi Într-adevăr Eşti un învingător pentru simplul fapt că ai intrat în arenă şi participi, indiferent de rezultat Cum să înaintezi chiar şi atunci când îţi este teamă Să presupunem că îţi este frică să vorbeşti în public, dar îţi înfrunţi teama şi ţii prezentarea Din momentul în care te ridici şi vorbeşti în faţa auditoriului, eşti un învingător Poate că genunchii şi vocea îţi tremură Nu are nicio importanţă Ţi-ai înfruntat teama şi ai acceptat provocarea Meriţi să primeşti felicitări Probabil că respectul pentru tine însuţi va creşte şi te vei simţi înveselit Nu vei fi considerat cel mai bun orator din lume la prima ta încercare Şi ce dacă? Să fim realişti Nu te poţi aştepta să fii un orator desăvârşit în timpul primei tale prezentări Ai fi un jucător de tenis remarcabil după prima partidă? Sau un bun înotător de cum ai intrat în apă? Dezvoltarea oricărei abilităţi cere timp Îmi amintesc primul meu discurs motivaţional Se întâmpla în 1988… şi prestaţia mea nu a fost remarcabilă! Am ţinut un discurs liber în faţa unui grup de agenţi de vânzări din domeniul imobiliar şi, mărturisesc sincer, eram îngrozit Nu puteam să-mi desprind ochii de pe notiţele pe care le aveam Din fericire, conţinutul prezentării mele era consistent şi auditoriul a reacţionat bine Dar am avut pe parcurs un drum lung până să mă consider un orator bun La a doua prezentare a fost puţin mai bine După aproximativ cinci prezentări, am început să mă uit din ce în ce mai puţin pe notiţe… şi să dezvolt o relaţie mai strânsă cu auditoriul Acum, după 11 ani, sunt un orator profesionist, care vorbeşte în faţa a mii de oameni în fiecare an pe tot cuprinsul Statelor Unite Dar să nu uităm că totul a început cu o persoană speriată, care a ţinut o prezentare prea puţin impresionantă în 1988 Ea şi-a urmat visul Vreau să îţi spun acum povestea unei femei care ştie multe despre depăşirea zonei de confort Numele ei este Dottie Burman; timp de 32 de ani, ea a fost profesoară de limba engleză la un liceu din New York Totuşi, încă de când avea 10 ani, îşi dorise să lucreze în show business Dar nu s-a gândit niciodată serios la o astfel de carieră şi a ales, în schimb, siguranţa profesoratului, cu beneficiile şi salariile prea bine precizate În timp ce lucra ca profesoară, Dottie a început să scrie cântece şi să le interpreteze Era doar un hobby, dar a ajutat-o să îşi menţină visul Apoi, la sfârşitul anilor ’80, Dottie s-a hotărât Va renunţa la slujba de profesoară şi îşi va urma nouă carieră de cântăreaţă În vara anului 1988 şi-a prezentat demisia Atunci a început să se simtă terorizată Era atât de speriată să se aventureze în necunoscut, încât şi-a retras demisia şi a revenit în învăţământ Dar ceva dinlăuntrul lui Dottie nu a lăsat ca visul ei să moară După şase luni, în luna ianuarie a anului 1989, şi-a înfruntat teama şi s-a retras din învăţământ La vremea respectivă, Dottie avea peste 50 de ani! În 1992, Dottie şi-a creat şi şi-a prezentat propriul spectacol Spectacolul era bazat pe temerile ei de a-şi părăsi slujbă sigură de profesoară pentru a se aventura în show business În primăvara anului 1998, Dottie, care împlinise deja 60 de ani, şi-a publicat minunatul CD, „Sunt îndrăgostită de calculatorul meu”, o colecţie de cântece pline de umor şi de inspiraţie Ea a interpretat, de asemenea, aceste cântece într-un cabaret în New York în cadrul unei reviste muzicale şi continuă să îşi prezinte programele de cântece şi poveşti originale în teatre şi cabarete… pentru organizaţii din întreaga ţară Dottie ar fi prima care să admită faptul că tranziţia din viaţa ei profesională a fost plină de provocări şi eşecuri A meritat oare? Dottie spune că nu a fost „niciodată atât de fericită ca acum” Bravo, Dottie, pentru că ţi-ai înfruntat temerile… şi pentru că ne-ai inspirat şi pe noi să ne urmăm visurile! Acţionează pur şi simplu! Ralph Waldo Emerson ne-a oferit câteva sfaturi simple; dacă le vei urma, ele îţi pot transforma viaţa El a spus: „Fă acel lucru de care îţi este frică şi frica va pieri cu siguranţă ” Ştiu că acest sfat este de bun-simţ, dar anumitor oameni le este prea frică să acţioneze Adu-ţi aminte de cuvintele mele de mai devreme, despre preţul pe care trebuie să îl plăteşti când te laşi dominat de temeri În cele din urmă, să fugi de propriile temeri este o strategie sortită eşecului Îţi va aduce numai frustrare şi nefericire Îţi spun asta din proprie experienţă Nu este nimic rău în a-ţi fi frică Oamenilor de succes le este frică Diferenţa este că oamenii de succes acţionează şi merg înainte în ciuda temerilor Pot să garantez că nu este întotdeauna uşor Dar te vei simţi întotdeauna mai bine după ce îţi vei înfrunta temerile În timpul ultimilor 14 ani, am avut ocazia să călătoresc pe tot cuprinsul Statelor Unite şi în afara ţării… şi să vorbesc cu mii de persoane În tot acest timp nu am întâlnit nici măcar o singură persoană care să îşi fi înfruntat temerile… să fi acţionat… şi să fi regretat Nici măcar una! Dar am întâlnit multe persoane care să-mi spună cât de mult regretă că s-au retras din faţa temerilor şi şi-au lăsat visurile să moară Aşa cum spune deseori prietenul meu Burke Hedges: „Nu fi unul dintre aceia care le permite regretelor să ia locul visurilor ” Aşadar, extinde-te Înfruntă-ţi temerile şi fii dispus să îţi măreşti zona de confort „Muşchiul” curajului poate fi dezvoltat la fel ca oricare alt muşchi – prin exerciţiu Iar atunci când vei întreprinde o activitate în afara zonei tale de confort de câteva ori, ştii ce se va întâmpla? Aceeaşi activitate devine parte integrantă a zonei tale de confort! Mai există o recompensă atunci când eşti dispus să îţi extinzi zona de confort Învingandu-ţi frica şi acţionând în anumite domenii ale vieţii tale, vei deveni mai încrezător şi în privinţa altor aspecte Este adevărat! Pe măsură ce devin un orator mai bun, devin şi un vânzător mai bun… un om de afaceri mai bun… un ascultător mai bun… şi lista poate continua la nesfârşit Poţi să încerci să priveşti problema din toate unghiurile posibile Dar nu îţi vei dezvolta abilităţile până la potenţialul maxim dacă nu vei fi dispus să te simţi neconfortabil Viaţa nu îi răsplăteşte pe cei care refuză să se expună dificultăţilor şi provocărilor Este important să te aşezi în postura de câştigător – aceasta înseamnă să acţionezi în pofida fricii Înfruntă-ţi temerile… şi vei reuşi să-ţi dezvolţi potenţialul şi să ai parte de viaţa interesantă şi împlinită pe care o meriţi! Este o hotărâre pe care nu o vei regreta niciodată! Lecţia nr 11 IEŞI ÎN LUME ŞI EŞUEAZĂ! E a nu reuşise să îşi plătească datoriile de pe cartea de credit de 26 de ani Aflată în căutarea unui serviciu, s-a mutat de 25 de ori A fost concediată de 18 ori A lucrat timp de 26 de ani până să reuşească să obţină un salariu anual de 22 000 de dolari Uneori se hrănea cu resturi şi dormea în maşină Probabil că te întrebi: „Dacă această carte este despre succes, de ce trăncăneşti întruna despre această femeie care a avut atât de multe eşecuri?” Îţi voi spune de ce Persoana care a avut numai „eşecuri” şi pe care am descris-o mai sus este, de fapt, Sally Jessy Raphael, gazda unui cunoscut show TV În pofida tuturor nereuşitelor, ea a refuzat să renunţe la visul ei din copilărie de a face carieră în televiziune A fost dispusă să aibă eşecuri… şi alte noi eşecuri… până când a reuşit Sally Jessy Raphael a câştigat milioane de dolari şi se bucură de o carieră îndelungată şi plină de succes în televiziune Şi totul s-a întâmplat pentru că a continuat să aibă o atitudine minunată, în ciuda anilor de eşecuri La început Cum se poate ca cineva ca Sally Jessy Raphael să îndure 26 de ani de eşecuri şi să continue să meargă înainte? Dacă te gândeşti la propria copilărie, cred că îţi vei aduce aminte că şi tu ţi-ai revenit în mod uimitor după nenumărate eşecuri Îţi aduci aminte de vremea când ai învăţat să mergi pe bicicletă? Probabil că ai avut la început şi cele două roţi de echilibrare Abia după ce acestea au fost îndepărtate a devenit mai dificil să îţi menţii echilibrul Te-ai străduit să stai drept, poate ai şi căzut de câteva ori şi te-ai lovit La momentul respectiv învăţai o lecţie importantă despre eşecuri Probabil că în timp ce exersai, unul dintre părinţi mergea alături de tine şi îţi spunea ce să faci, te încuraja şi te prindea când îţi pierdeai echilibrul Ţi-era frică… dar erai şi entuziasmat! Aşteptai cu nerăbdare momentul când vei reuşi să mergi singur Ai perseverat şi, într-un final, ai reuşit să mergi pe bicicletă Ce anume a contribuit la succesul tău în a învăţa să mergi pe bicicletă? Ei bine, perserverenţa şi repetiţia, desigur Ai fi exersat indiferent cât de mult ar fi durat! Te-a ajutat şi faptul că erai entuziasmat de ceea ce îţi propuseseşi să obţii Nu trebuie să subestimăm nici impactul încurajării Ai ştiut mereu că părinţii tăi sunt alături de tine şi te sprijină să ai succes La vârsta de 6 ani, când ai învăţat să mergi pe bicicletă, erai optimist… încântat… şi nerăbdător să înfrunţi provocarea Aşteptai cu nerăbdare să mai încerci o dată Ştiai că vei reuşi în final Dar toate acestea s-au întâmplat demult Ieri şi astăzi Să analizăm acum felul în care abordează cei mai mulţi adulţi dezvoltarea unor noi abilităţi Ai spune că sunt optimişti… încântaţi… şi nerăbdători să înfrunte provocarea? Ştim amândoi că răspunsul la această întrebare este „NU” Să prespunem că le-am cerut unor adulţi să înveţe să opereze cu un nou program pentru computer sau să îşi schimbe poziţia, în companie Cum ar reacţiona cei mai mulţi dintre ei? Ar încerca să evite această sarcină S-ar lamenta Ar găsi motivaţii pentru care nu ar trebui să facă acele lucruri S-ar îndoi de abilităţile lor Le-ar fi teamă Ce s-a întâmplat cu acel băiat de 6 ani, plin de vitalitate şi cu simţul aventurii? Cum de s-a transformat acel copil într-un adult nemulţumit de faptul că trebuie să înveţe ceva nou? Ca adulţi, cei mai mulţi dintre noi devin mult mai preocupaţi de părerile celorlalţi, ezitând adesea din cauza faptului că oamenii ne pot critica sau pot râde de noi La 6 ani, ştiam că trebuia să cădem de pe bicicletă şi să ne urcăm din nou pe ea pentru a învăţa un lucru nou Căzutul de pe bicicletă nu reprezenta un lucru „rău” Dar pe măsură ce am crescut, am început să percepem „căderile” ca pe un lucru negativ, în loc să înţelegem că erau o parte esenţială a procesului de a ne atinge scopurile După cum am arătat în Lecţia nr 10, poate fi incomod să încerci ceva nou, uneori chiar înspăimântător Dar dacă nu te vei mai concentra asupra scopului, ci îţi vei canaliza atenţia asupra felului în care te percep ceilalţi, îţi vei face un mare deserviciu Pentru a-ţi dezvolta o nouă aptitudine sau pentru a-ţi atinge un obiectiv trebuie să fii angajat şi să faci tot ce este necesar pentru a ajunge acolo unde îţi doreşti, chiar dacă asta presupune şi să primeşti un feedback negativ sau să mai cazi din când în când Oamenii de succes au învăţat să „eşueze” pe drumul spre dobândirea succesului Deşi probabil că nu le plac „eşecurile”, ei recunosc că acestea reprezintă o parte necesară a drumului către victorie În definitiv, pentru a deveni expert într-un domeniu ai nevoie de timp, efort şi disciplină… şi de disponibilitatea de a persevera, în pofida dificultăţilor care pot apărea Aceste eşecuri valorează milioane de dolari Să luăm exemplul unui jucător profesionist de baseball În ziua de astăzi, jucătorul care reuşeşte 3 lovituri din 10 încercări este în topul profesiei sale şi câştigă câteva milioane de dolari pe an Asta înseamnă o rată a eşecurilor de 70%! Şi fanii îl critică fără îndoială când ratează Pentru că tot vorbeam despre baseball, a fost o adevărată plăcere să îl urmăresc pe Mark McGwire de la echipa St Louis Cardinals, pentru că a avut 70 de Lovituri reuşite în sezonul 1998 Este un jucător extraordinar Dar ştiaţi că Mark Mcgwire a ratat de 155 de ori în 1998? În total, Mcgwire a avut 457 de lovituri reuşite de-a lungul întregii sale cariere, dar a şi ratat de 1259 de ori Asta înseamnă că a avut de aproape trei ori mai multe ratări decât reuşite! Dacă te-aş întreba care este numele celui mai bun jucător de baschet din toate timpurile, la cine te-ai gândi? Bănuiesc că cei mai mulţi dintre voi s-au gândit imediat la Michael Jordan Şi eu tot cu el votez Aş dori să îţi mai prezint o statistică – procentul de reuşită al lui Michael Jordan este de 50% Cu alte cuvinte, jumătate din încercările sale au fost „ratări” Acest principiu nu se limitează la sporturi Se ştie că atât vedetelor din show business, cât şi personalităţilor din mass-media eşecul nu le este străin Mulţi actori investesc 10 sau 15 ani din viaţa lor până să obţină un rol care le lansează cariera, iar până la acel moment sunt refuzaţi de sute de ori Şi chiar şi după ce au obţinut un anume succes, se mai întâmplă ca filmele lor să nu realizeze venituri spectaculoase În noaptea în care a absolvit colegiul, Jerry Seinfeld şi-a prezentat primul moment comic într-un club din New York A fost un eşec total Când a fost rugat să descrie momentul respectiv, Seinfeld a spus: „A fost îngrozitor Am simţit că mă prăbuşesc ” Dar nu a renunţat A continuat să lucreze în cluburi de comedie noaptea Primii cinci ani au fost extrem de dificili Şi apoi a fost invitat să apară în „The Tonight Show” cu Johnny Carson în 1981 A avut un succes fenomenal… şi astfel a început povestea carierei lui de un succes incredibil Cu alte cuvinte, toţi cei despre care ţi-am vorbit mai devreme au înţeles că succesul depinde, într-o mare măsură, de perseverenţă De aceea, dacă încerci continuu, dacă te dezvolţi continuu şi dacă îţi îmbunătăţeşti rezultatele pe parcurs, vei avea succes Trebuie doar să încerci cât mai multe lovituri… să mergi la suficiente interviuri… să vizitezi un număr suficient de clienţi potenţiali Nedescurajaţi de eşec Vreau să îţi povestesc despre doi bărbaţi care au scris o carte ce conţine o colecţie de povestiri motivaţionale Ei au crezut că va dura aproximativ trei luni până când vor încheia un contract cu un editor Primul editor la care au apelat a spus „NU” Al doilea editor a spus „NU” Al treilea editor a spus „NU” Următorii 30 de editori au spus „NU” După ce au primit 33 de refuzuri într-o perioadă de trei ani, ce crezi că au făcut? Au trimis cartea unui alt editor Al treizeci şi patrulea editor a spus „DA” Acest singur „DA” – după 33 de „eşecuri” – este cel care a lansat cartea de mare succes Supă de pui pentru suflet, scrisă şi compilată de Jack Canfield şi de Mark Victor Hansen Dacă ai intrat în vreo librărie în ultimii cinci ani, sunt sigur că ai văzut cartea Este foarte posibil ca tu să fi citit deja una dintre cărţile din colecţia „Supă de pui” S-au vândut peste 30 de milioane de exemplare din colecţia „Supă de pui pentru suflet”! Şi totul doar pentru că Jack Canfield şi Mark Victor Hansen au avut hotărârea de a eşua de nenumărate ori… şi de a continua până la obţinerea reuşitei Ce anume i-a motivat pe Jack Canfield şi Mark Victor Hansen să continue după 33 de eşecuri? Atitudinea lor! Dacă ar fi avut atitudini negative, ar fi renunţat după ce au fost respinşi prima sau a doua oară şi ar fi pierdut ocazia de a obţine venituri fabuloase Însă ei şi-au păstrat atitudinea pozitivă eşec după eşec La ce foloseşte o atitudine bună? În cazul lor, fiecare a obţinut până acum peste 10 milioane… şi încă mai numără! Succesul nu se obţine peste noapte O altă persoană care a îndurat mulţi ani de insuccese este cunoscutul om de radio Rush Limbaugh Ani întregi, înainte de a da lovitura, Rush Limbaugh a lucrat în diverse locuri, unde era plătit prost şi ridiculizat După 12 ani de radio, a fost nevoit să se retragă În 1979, a părăsit industria radio şi şi-a petrecut următorii cinci ani, îngrozitori, lucrând ca agent de vânzări, deşi nu era o slujbă care să i se potrivească În 1983 s-a întors în radio, iar restul este istorie, după cum bine ştiţi Aşadar, atunci când te gândeşti cu mare atenţie, nu există „eşecuri”, există numai rezultate, unele mai pline de succes decât altele Dacă eşuezi o dată, nu înseamnă că ai ajuns la capătul drumului şi că nu mai este posibil să ai succes Singura dată când succesul este imposibil este atunci când renunţi Renunţarea este definitivă Dar încercările continue pot fi transformate în succes dacă sunt însoţite de devotament şi de grijă Să nu renunţi niciodată! La începutul anilor ’90, proprietarul unei companii din Vest ne-a sunat pentru a se interesa de programele, produsele şi publicaţiile noastre Am vorbit cu el la telefon şi i-am trimis imediat informaţiile pe care mi le solicitase Când l-am sunat să discutăm, mi-a spus că se gândeşte şi că nu a luat încă o hotărâre La început, sunam în fiecare săptămână Nicio vânzare Apoi am sunat o dată pe lună Nicio vânzare Timp de câţiva ani, am continuat să îl sun pe acest domn Îi trimiteam trimestrial buletinul nostru şi fluturaşi Şi tot ce am obţinut a fost eşec după eşec Dar în primăvara anului 1998, un reprezentant al companiei a sunat la biroul nostru şi am fost angajat să prezint un program motivaţional la una dintre întâlnirile de vânzări Când l-am întâlnit pe proprietar, acesta mi-a spus: „M-a impresionat perseverenţa dumneavoastră Cineva de la biroul dumneavoastră a continuat să mă sune ani de zile… nu a renunţat ” După ani de aşteptare, a fost grozav să închei acea colaborare! Întrebări-cheie Dacă nu obţii rezultatele pe care le doreşti sau ai devenit descurajat din cauza eşecurilor, pune-ţi aceste trei întrebări: Oare am un program nerealist? Poate că te aştepţi să „sari peste etape” şi să ai un mare succes imediat Succesul se obţine, de obicei, urmând treaptă cu treaptă Şi nu ştii niciodată cât de mult îţi va lua până vei ajunge la nivelul următor Aşadar, fii răbdător cu tine însuţi şi rezistă tentaţiei de a-ţi compara progresele cu ale celorlalţi! Vei avansa mai repede decât unii şi mai încet decât alţii Păstrează-ţi atitudinea pozitivă… acţionează… fă îmbunătăţiri… şi rezultatele vor veni Sunt cu adevărat o persoană angajată? Îţi doreşti din tot sufletul să atingi acel scop? Este esenţial să fii dispus să faci orice va fi necesar şi să nu te gândeşti să renunţi înainte de a-ţi atinge obiectivul Este, desigur, mult mai uşor să-ţi păstrezi angajamentul atunci când îţi place ceea ce faci De aceea, urmăreşte acele scopuri care te pasionează şi nu te gândi să renunţi Sufăr de prea multe influenţe descurajatoare? Rezultatele negative pot fi frustrante De aceea, avem nevoie să ne înconjurăm de persoane care ne sprijină şi cred în noi Dacă îţi petreci timpul împreună cu persoane care te critică sau care au făcut foarte puţin în propria lor viaţă, energia şi entuziasmul tău vor fi secătuite De aceea, este bine, să-ţi dezvolţi o reţea de cunoştinţe care să te încurajeze şi să te ghideze spre succes Sunt pregătit să reuşesc? În orice încercare, succesul necesită o pregătire intensă Încerci să înveţi tot ce se poate despre cum să îţi atingi scopul? Aceasta înseamnă să citeşti cărţi, să audiezi casete, să participi la cursuri şi să construieşti relaţii cu persoane de succes din domeniu S-ar putea să fie necesar să îţi găseşti un mentor sau un antrenor care să lucreze cu tine individual Persoanele de succes îşi şlefuiesc întotdeauna abilităţile Cei care obţin rezultate negative fac mereu acelaşi lucru, fără să facă ajustările necesare Aşadar, lasă-te „antrenat” Acceptă faptul că mai ai încă de învăţat şi găseşte-ţi resurse să te menţii în cursă şi să mergi mai departe Sunt într-adevăr dispus să eşuez? Trebuie să fii conştient de faptul că eşecul este inevitabil Înainte de a reuşi, vei fi învins În adâncul sufletului, ştim că cele mai valoroase lecţii provin din eşecuri Eşecul este esenţial pentru dezvoltare Priveşte eşecul cu multă deschidere şi consideră-1 o parte firească a drumului către reuşită Astfel, eşecul îşi va pierde puterea asupra ta Adevărul este că atunci când nu îţi mai este teamă că vei eşua, te afli deja pe drumul către succes Întâmpină eşecul ca pe o componentă de neocolit, însă vitală în procesul de atingere a scopurilor tale Cum să transformi eşecul în succes Eşecurile sunt experienţe care îţi indică ce îmbunătăţiri trebuie să faci Să nu încerci niciodată să te ascunzi de eşecuri, pentru că această abordare îţi va garanta faptul că nu îţi vei asuma niciun risc… şi vei reuşi foarte puţine lucruri Beverly Sills a afirmat odată: „Poţi să fii dezamăgit dacă eşuezi, dar eşti pierdut dacă nu încerci ” Nu, nu vei reuşi să închei fiecare vânzare Şi nu vei obţine bani din fiecare investiţie Viaţa este o serie de câştiguri şi pierderi, chiar şi pentru o persoană de succes, învingătorii ştiu că în viaţă mai întâi te târăşti şi abia apoi mergi şi că trebuie să mergi înainte de a alerga Cu fiecare nou ţel pe care ţi l-ai stabilit vei experimenta un alt set de eşecuri Numai de tine depinde să consideri aceste dezamăgiri fie probleme temporare şi provocări ce trebuie depăşite, fie obstacole insurmontabile Dacă îţi propui să înveţi din fiecare înfrângere şi să continui să te concentrezi asupra rezultatului final pe care doreşti să îl obţii, eşecul te va conduce în final către succes! Lecţia nr 12 STABILIREA REŢELEI DE CUNOŞTINŢE D upă ce l-am întâlnit pe scriitorul Stu Kamen în toamna anului 1990, s-a declanşat o incredibilă reacţie în lanţ, cu un impact pe termen lung asupra afacerii mele Să vă povestesc ce s-a întâmplat În 1992, Stu participa la scrierea buletinului De la idee la bani La sugestia lui Stu, în buletin a fost introdusă o pagină despre mine – şi despre cum am devenit din avocat orator motivaţional În acelaşi timp, am încheiat un contract cu acest buletin pentru a-mi vinde produsele Atitudinea este totul prin intermediul lor Au fost vândute mii de obiecte Buletinul De la idee la bani a început de asemenea să editeze câteva dintre articolele mele Drept urmare, am primit telefoane de la cititorii lor şi împreună cu aceştia am stabilit să susţin prezentări De asemenea, am primit o scrisoare de la unul dintre colaboratorii acestui buletin, Jim Donovan, ce locuia pe atunci la New York Am devenit buni prieteni Jim m-a recomandat editurii INTI Publishing & Resource Books, editorul cărţii pe care o ţii acum în mână Apropo, şi Jim a scris două cărţi de dezvoltare personală: Handbook To A Happier Life (Manual pentru о viaţă mai fericită) şi This Is Your Life, Not A Dress Rehearsal (Aceasta este viaţa ta, nu o repetiţie cu costume) Şi toate aceste lucruri minunate s-au întâmplat pentru că am intrat în reţeaua de cunoştinţe a lui Stu… şi apoi în reţeaua celor de la De la idee la bani… şi apoi în aceea a lui Jim Donovan Puterea reţelelor interumane este extraordinară! Dacă ai avea de ales, nu ţi-ar plăcea să reuşeşti mai devreme decât mai târziu? Ei bine, stabilirea reţelei de cunoştinţe este o modalitate de a-ţi micşora eforturile şi de a-ţi accelera ritmul obţinerii rezultatelor În definitiv, cu cât îţi vei construi relaţii mai solide, cu atât vei avea oportunităţi mai mari de a atinge succesul Beneficiile reţelei de cunoştinţe Deşi cu siguranţă succesul începe cu tine, el atinge nivelurile cele mai înalte ca urmare a asocierilor şi relaţiilor cu alţi oameni Simplu spus, nu poţi reuşi de unul singur Iată de ce este atât de importantă stabilirea unei reţele de cunoştinţe Printre scopurile acestei lecţii se numără şi definirea acestei reţele – aceasta reprezintă dezvoltarea relaţionării cu alţi oameni în beneficiul ambelor părţi În domeniul afacerilor, stabilirea unei reţele de cunoştinţe are următoarele avantaje: Aduce noi clienţi sau conduce la noi afaceri Sporeşte oportunităţile de angajare Ajută la găsirea persoanelor potrivite pentru ocuparea unor posturi-cheie Furnizează informaţii şi resure valoroase Ajută la rezolvarea problemelor În sfera personală, iată ce îţi poate aduce stabilirea unei reţele de cunoştinţe: Îţi lărgeşte cercul de cunoştinţe, prin stabilirea de noi prietenii Te ajută să cunoşti oameni de difertie etnii, culturi sau ideologii Îţi furnizează informaţii valoroase şi resurse Contribuie la dezvoltarea ta spirituală Acum, că ştim cum ne ajută stabilirea unei reţele de cunoştinţe, întrebarea este: ce putem face pentru a spori eficacitatea acesteia? Îţi voi prezenta 16 tehnici, pe care eu le consider productive Pentru a simplifica lucrurile, le-am organizat în patru categorii separate, dar înrudite: 1) atitudine şi acţiune; 2) recomandări; 3) comunicare; şi 4) acţiuni ulterioare ATITUDINE ŞI ACŢIUNE Creează-ţi o atitudine de învingător Când vine vorba de reţeaua de cunoştinţe, atitudinea este totul! Dacă eşti o persoană optimistă şi entuziastă, oamenii vor dori să îşi petreacă timpul cu tine Vor dori să te ajute Dacă eşti o persoană negativistă şi posomorâtă, oamenii te vor evita şi vor ezita să te recomande prietenilor şi colegilor lor Participă activ la activitatea unor grupuri şi organizaţii Stabilirea eficientă a unei reţele şi construirea de relaţii înseamnă mai mult decât plata cotizaţiilor, înscrierea numelui într-un repertoriu sau a face act de prezenţă la întâlniri Trebuie să demonstrezi că îţi vei rezerva timp şi vei depune efort pentru a contribui la activitatea grupului Ce poţi face? Pentru început, te poţi oferi voluntar sau poţi să devii membru al comitetului director într-o organizaţie Ceilalţi membri te vor respecta când vor vedea că eşti dispus să munceşti Vor afla, de asemenea, cât de bine te descurci cu oamenii, ce caracter ai, ce valori şi, în sfârşit, dar nu în ultimul rând, despre atitudinea ta! Să ne întoarcem pentru puţin timp la Stu Kamen A vrut să îşi creeze contacte în cadrul agenţiilor de publicitate, aşa că, în 1994, s-a înscris în Clubul Publicitarilor din Long Island Stu a început imediat să participe la şedinţele grupului Când au fost interesaţi de voluntari pentru diverse proiecte, Stu a ridicat mâna S-a implicat activ! La şase luni de la înscriere, cineva 1-a abordat şi i-a spus: „Am auzit lucruri bune despre dumneavoastră Munciţi mult şi sunteţi plin de energie Aţi dori să vă alăturaţi comitetului nostru director?” După cum se poate ghici, Stu a acceptat bucuros După câteva luni, a început să observe o creştere semnificativă a afacerii lui La începutul anului 1999, Stu mi-a spus că cel puţin 50% din valoarea afacerii lui în acel moment se datora oamenilor pe care îi întâlnise la Clubul Publicitarilor din Long Island, fapt care demonstrează că oamenii pot obţine rezultate într-un timp scurt dacă îşi stabilesc o reţea eficientă de cunoştinţe SERVEŞTE-I PE CEILALŢI din reţeaua ta A-i servi pe ceilalţi este un aspect crucial pentru a construi şi a beneficia de pe urma propriei reţele! În loc să te întrebi: „Dar eu ce obţin de aici?”, ar trebui să te întrebi întotdeauna: „Cum i-aş putea servi pe ceilalţi?” Dacă vei fi perceput ca o persoană disperată sau care doreşte mai mult „să ia”, decât „să dea”, nu vei mai găsi oameni dispuşi să te ajute Să faci tot ce poţi pentru ceilalţi este cea mai bună modalitate de a face astfel încât fluxul lucrurilor bune să se întoarcă la tine Cum îi poţi servi pe ceilalţi din reţeaua ta? Începe prin a le trimite persoane pentru afaceri sau potenţiali clienţi În plus, atunci când vezi un articol sau o altă informaţie care-ar putea interesa pe cineva din reţea, transmite materialul acelei persoane Când mă gândesc la persoane care relaţionează eficient, primul nume care îmi vine în minte este Mark Leblanc Mark face prezentări pentru proprietarii de afaceri care doresc să îşi dezvolte afacerile şi pentru agenţii de vânzări care vor să vândă mai multe produse şi servicii L-am recomandat pe Mark multor persoane De ce? Este talentat şi se gândeşte în primul rând la nevoile clientului; m-a încurajat şi pe mine la un moment dat şi m-a ajutat să îmi pun pe picioare afacerea Mark m-a pus în legătură cu persoane din reţeaua lui, care pot să mă ajute Distribuie materiale de-ale mele la prezentările lui Mark este una din acele persoane care oferă… şi oferă… şi oferă Iată de ce vor oamenii să îl ajute pe Mark – şi acesta este de asemenea unul dintre motivele pentru care afacerea lui se dezvoltă! Biblia spune: „Dă şi ţi se va da ” Acesta-i adevărul! RECOMANDĂRI Dacă-i recomanzi cuiva o altă persoană, asigură-te că cel trimis de tine va menţiona că tu eşti persoana care a făcut recomandarea Fii foarte explicit Să presupunem că îl vei trimite pe John Smith la designerul tău, Jane Jones Ai putea să îi spui lui John: „Dă-i un telefon lui Jane şi spune-i, te rog, că te-am trimis eu ” În unele cazuri, poţi să o suni chiar tu pe Jane şi să îi spui că urmează să o contacteze John Smith Apoi, data următoare când o întâlneşti pe Jane sau vorbeşti cu ea, aminteşte-ţi să o întrebi dacă a contactat-o John şi ce s-a întâmplat Vrei ca Jane să fie conştientă de faptul că încerci să o ajuţi să îşi dezvolte afacerea Fii selectiv Nu fă recomandări la toate cunoştinţele Respectă timpul celor din reţeaua ta Trimiţând persoane „necalificate” la cineva, acest lucru se va reflecta negativ asupra ta Întreabă-te dacă o persoană anume poate fi într-adevăr valoroasă pentru un partener din reţeaua ta Ţine minte că cea mai importantă este calitatea, nu cantitatea celor pe care îi creditezi COMUNICARE Fii un bun ascultător Ai vorbit vreodată cu o persoană care a tot vorbit despre ea şi despre afacerea ei – fără să întrebe nimic despre tine? Cu toţii am întâlnit oameni de genul „eu, eu, eu” – şi sunt ultimii pe care vrei să-i ajuţi Aşadar, în conversaţii, canalizează-ţi atenţia asupra celuilalt Lasă-i să vorbească despre carierele şi interesele lor În schimb, vei fi perceput ca o persoană grijulie, atentă şi inteligentă Va veni şi vremea când o să vorbeşti despre tine Desigur, aceasta este metoda lui Dale Carnegie… dar funcţionează! Sună-i pe oameni din când în când doar pentru că îţi pasă Cum te simţi când te sună cineva şi îţi spune: „Tocmai mă gândeam la tine şi mă întrebam ce mai faci?” Sunt convins că te simţi excelent! Şi dacă se întâmplă aşa, de ce să nu dăm astfel de telefoane mai des? Ia-ţi obiceiul ca din când în când să-i suni pe cei din reţeaua ta doar ca să-i întrebi ce mai fac şi să-i asiguri de sprijinul şi încurajările tale Chiar aşa! Sună-i doar pentru că îţi pasă – şi pentru că şi ţie îţi place să fii tratat astfel De fiecare dată când vine luna decembrie, pun mâna pe telefon şi îi sun pe unii clienţi cu care nu am mai vorbit de multă vreme Mulţi dintre aceştia nu au mai făcut nicio comandă la firma mea de mulţi ani Îi sun doar pentru că vreau să fiu prietenos Nu încerc să le vând nimic Apreciez colaborarea noastră din trecut şi vreau doar să ştiu ce mai fac, personal şi profesional Dacă în urma acestor telefoane voi încheia un nou contract, atunci va fi grozav Dacă în urma acestor telefoane nu voi încheia un nou contract, tot grozav va fi An după an, în urma acestor telefoane obţin colaborări Cineva va spune: „Trebuie să comand mai multe ace de cravată cu inscripţia Atitudinea este totul” sau: „Compania noastră va avea o întâlnire de vânzări peste şase luni şi vor să susţii o prezentare ” Vă rog să înţelegeţi că aceasta nu înseamnă manipulare sau că folosesc vreo altă tactică de vânzări Nu mă aştept la colaborări în urma acestor telefoane Pur şi simplu îmi pasă de ce se întâmplă cu ei Contractul este doar un produs derivat al faptului că intru din nou în legătură cu ei Foloseşte-te de ocaziile zilnice de a întâlni oameni Poţi să stabileşti contacte excelente aproape în orice loc – la centrul de sănătate sau la coadă la supermarket Nu poţi să ştii niciodată de unde se va ivi o nouă relaţie importantă Când merg la sala de sport la sfârşitul săptămânii, întotdeauna port un tricou cu inscripţia „Atitudinea este totul” Este o modalitate excelentă de a sparge gheaţa, iar oamenii vor veni la mine şi vor vorbi despre atitudine Îmi oferă ocazia să aflu lucruri despre ei şi să le spun despre compania mea Tratează pe oricine ca pe o persoană importantă – nu doar pe aceia cu „influenţă” Nu fi snob Persoana pe care o întâlneşti (fie că este sau nu şeful) poate avea un prieten sau o rudă care poate beneficia de produsul sau de serviciul tău Aşadar, atunci când vorbeşti cu cineva la o petrecere sau la o întâlnire, oferă-i acelei persoane întreaga ta atenţie Şi promite-mi, te rog, că nu vei fi unul dintre acei oameni care se uită de jur-împrejur în speranţa că va găsi „oameni mai importanţi” cu care să vorbească Asta chiar mă înnebuneşte Vorbeşti cu cineva şi vezi că trage cu coada ochiului la o persoană dintr-un colţ – pe care o crede mai importantă decât tine! Aşa că nu te mai ascultă… şi începe brusc o conversaţie cu cealaltă persoană Să nu faci asta! Tratează fiecare persoană pe care o întâlneşti cu demnitate şi respect La întruniri şi seminarii, fă-ţi un scop din a întâlni diferiţi oameni Nu sta cu acelaşi grup la fiecare întrunire Deşi este grozav să stai de vorbă şi cu prietenii, îţi va fi mult mai folositor dacă vei face efortul de a cunoaşte oameni noi În 1994, eram în Washington D C , la convenţia anuală a Naţional Speakers Association La prânz, în loc să stau cu câţiva prieteni, m-am aşezat la o masă la care nu cunoşteam pe nimeni La acea masă se afla şi o doamnă, Joan Burge, şi am început să discutăm Compania ei, Office Dynamics, organiza programe excelente de training pentru profesioniştii din administraţie Am descoperit că şi Joan credea cu tărie în faptul că atitudinea este totul! Iar în timpul ultimilor cinci ani chiar comandase ace de cravată cu inscripţia „Atitudinea este totul” şi le distribuise participanţilor la programele sale de training În plus, Joan îmi prezenta adesea lucrările în cadrul programelor ei, fapt ce generase un flux de mii de dolari pentru afacerea mea Şi mai important, Joan mi-a devenit o prietenă extraordinară Sunt extrem de bucuros că nu am stat la masă cu prietenii mei în ziua respectivă, pentru că aş fi ratat o ocazie extraordinară! Fii dispus să-ţi depăşeşti zona de confort De exemplu, dacă simţi imboldul să i te prezinţi cuiva, PREZINTĂ-TE! Ai putea să eziţi, gândindu-te că persoana respectivă este prea importantă sau prea ocupată ca să vorbească cu tine Chiar dacă eşti nervos, forţează-te să mergi înainte şi să faci cunoştinţă cu ea Te vei simţi mult mai bine pe măsură ce va trece timpul Cere ceea ce-ţi doreşti Ajutându-i pe ceilalţi, ţi-ai câştigat dreptul să soliciţi sprijin Nu fi timid Atâta vreme cât ţi-ai dat silinţa să-i serveşti pe cei din reţeaua ta, vor fi mai mult decât doritori să-ţi întoarcă favoarea ACŢIUNI ULTERIOARE Trimite-i rapid un mesaj acelei persoane cu care te-ai întâlnit pentru prima oară Să presupunem că ai participat la o cină şi ai cunoscut o persoană nouă Trimite-i un scurt mesaj cât de curând posibil, spunându-i cât de mult te-a bucurat faptul că v-aţi cunoscut şi că aţi stat de vorbă Include şi ceva din materialele tale şi poate şi informaţii care s-ar putea să o intereseze (precum numele unei reviste de afaceri şi modalitatea de abonare), întreab-o dacă mai poţi să faci ceva pentru ea Ai grijă să îi trimiţi mesajul în 48 de ore de la întâlnire, astfel încât să îl primească atâta vreme cât încă are proaspătă imaginea ta în minte Acordă recunoaştere prezentărilor sau articolelor deosebite Dacă asculţi o prezentare interesantă sau citeşti un articol bun, trimite-i un mesaj oratorului sau scriitorului şi spune-i cât de mult ţi-a plăcut sau ai învăţat în urma acelei experienţe O persoană din o sută îşi va face timp pentru asta – fii tu aceea! Nu spun că oratorii şi scriitorii sunt persoane speciale, care trebuie venerate Elementul important e acela că oratorii şi scriitorii au dezvoltat de cele mai multe ori o reţea imensă de cunoştinţe, dintr-o arie foarte largă de domenii – o reţea în care ai putea intra şi tu! De câte ori îţi este trimis cineva sau primeşti diferite materiale care îţi sunt de ajutor, trimite ÎNTOTDEAUNA o notă de mulţumire sau dă un telefon pentru a-ţi exprima recunoştinţa Urmează această sugestie doar dacă vrei să-ţi fie trimise şi alte persoane sau materiale Dacă nu cunoşti persoana respectivă destul de bine, este puţin probabil ca ea să te mai ajute în viitor Trimite felicitări şi scrisori Dacă o persoană din reţeaua ta este promovată, primeşte un premiu sau sărbătoreşte ceva (de pildă, ziua căsătoriei sau ziua de naştere a unui copil), scrie-i o felicitare scurtă Fiecăruia dintre noi îi place să i se acorde recunoaştere, deşi foarte puţini oameni îşi găsesc timp să facă asta Arătându-ţi preocuparea în acest fel, nu poţi decât să te faci remarcat Este de asemenea foarte potrivit să trimiţi o scrisoare de condoleanţe sau un dar comemorativ atunci când moare un membru al familiei Construirea propriei reţele de cunoştinţe Sugestiile pe care ţi le-am oferit mai sus sunt doar vârful aisbergului Ar trebui să poţi să aduni şi tu o mulţime de idei noi în această privinţă Cum? Ducându-te la bibliotecă sau la librărie, unde vei putea vedea câte cărţi excelente există în acest domeniu; acolo îţi vei nota ce fac ceilalţi oameni în legătură cu asta şi vei adapta ideile lor în aşa fel încât să te ajute Ţine minte că reţelele se formează în timp şi că rezultatele importante nu apar, de obicei, imediat Aşa că fii răbdător! Construieşte-ţi o bază solidă de relaţii şi continuă să ţi le multiplici şi să le întăreşti Va trebui să investeşti mult înainte de a putea să culegi roadele eforturilor tale Un aspect final important: Capacitatea de a-ţi crea o reţea de cunoştinţe nu reprezintă un substitut al propriului profesionalism în domeniul tău S-ar putea să fii un comunicator excelent, dar dacă nu eşti talentat în ceea ce faci – şi nu evoluezi permanent – eforturile tale nu vor genera decât rezultate dezamăgitoare Şi acum, mergi drept înainte! Alege-ţi câteva dintre tehnicile de mai sus şi aplică-le chiar acum Apucă-te de treabă, serveşte-ţi cunoştinţele şi dezvoltă-ţi reţeaua Şi vei avea o adevărată „armată”, care va munci ca să te ajute să reuşeşti! CONCLUZIE SCHIMBĂ-ŢI ATITUDINEA ŞI ÎŢI VEI SCHIMBA VIAŢA! 16 noiembrie 1998 Manila, Filipine Tocmai am terminat de susţinut o prezentare în faţa unui grup de persoane din mai mult de 20 de ţări Ce privilegiu incredibil! Zeci de oameni din auditoriu au venit la mine să se prezinte şi să îmi mulţumească pentru că am venit la Manila să le împărtăşesc aceste principii care le pot schimba viaţa Toată lumea ieşise din sală şi eu mă pregăteam să îmi adun lucrurile Dintr-un motiv oarecare, m-am oprit un moment M-am uitat la acea sală goală… care se afla la 13000 de kilometri de casa mea Şi a trebuit să mă ciupesc… ca să mă asigur că nu visez Mi-a apărut în minte o imagine din 1985, când stăteam în propria-mi sufragerie, deprimat şi negativist, îmi uram slujba de avocat şi nu aveam nici cea mai mică idee despre cum aş fi putut să schimb ceva Acum, în toamna anului 1998, eram în Filipine, susţinând un seminar motivaţional pentru oameni din toată lumea! M-am întrebat: „Cum de mi s-a întâmplat aşa ceva?” Răspunsul mi-a apărut puternic şi clar Mi-am schimbat atitudinea Vedeţi, atunci când îţi schimbi atitudinea, sar scântei! Te simţi mai energic Începi să vezi noi posibilităţi, începi să acţionezi Obţii rezultate extraordinare De aceea spun că atunci când îţi schimbi atitudinea, îţi schimbi viaţa Te-aş amăgi dacă ţi-aş spune că ultimii 14 ani din viaţa mea au constat numai în succese Nici pe departe Am avut partea mea de probleme, eşecuri şi obstacole de-a lungul acestei călătorii Dar principiile succesului din această carte sunt cele care m-au îndrumat şi mi-au dat curajul şi tăria de a merge mai departe Asumă-ţi controlul asupra propriei vieţi! Te felicit că ţi-ai găsit timp să citeşti această carte Acest fapt demonstrează că eşti într-adevăr interesat să îţi dezvolţi potenţialul incredibil pe care îl ai Totuşi, citirea acestei cărţi reprezintă doar primul pas către viaţa pe care ţi-o doreşti Când te vei concentra asupra acestor idei şi vei acţiona pentru a le pune în aplicare, vei fi pe cale să realizezi o breşă stimulatoare în viaţa ta Se poate să fi văzut statisticile conform cărora numai 5% din populaţie atinge un nivel ridicat de succes Oare de ce? După 14 ani de cercetări, sunt convins că explicaţia este simplă: Sunt foarte puţine persoanele care aplică zilnic principiile succesului prezentate în această carte Sunt foarte puţine persoanele care îşi menţin atitudinea pozitivă, recunoscând că gândurile lor se vor transforma în realitate Sunt foarte puţine persoanele care sunt atente la cuvintele pe care le folosesc, recunoscând faptul că astfel îşi programează mintea pentru succes, mediocritate sau eşec Sunt foarte puţine persoanele care au curajul să-şi înfrunte temerile, pentru că într-adevăr, numai astfel îşi vor dezvolta potenţialul – făcând acele lucruri de care se tem Sunt foarte puţine persoanele care caută razele argintii în fiecare nor întunecat Şi sunt foarte puţine persoanele care îşi iau un angajament, îl urmează păstrându-şi atitudinea pozitivă… şi au perseverenţa să meargă până la capăt Te provoc să fii una dintre aceste puţine persoane Ai potenţialul de a deveni mult mai mult decât ai visat vreodată Înăuntrul tău deţii măreţia… iar atitudinea ta este cheia pentru a scoate la lumină acest potenţial Schimbându-mi atitudinea, mi-am schimbat viaţa Şi dacă o atitudine excelentă a putut să facă miracole în viaţa mea, atunci le poate face şi pentru tine! Aş vrea să îţi împărtăşesc aceste cuvinte scrise de dr Charles Swindoll, care surprinde întocmai esenţa atitudinii – şi felul în care ea domină direcţia în care se îndreaptă vieţile noastre: Cu cât trăiesc mai mult, cu atât îmi dau mai bine seama de impactul atitudinii asupra vieţii Pentru mine, atitudinea este mai importantă decât faptele Este mai importantă decât trecutul, decât educaţia, decât banii, decât circumstanţele, decât eşecurile, decât succesele, decât ceea ce cred, spun sau fac ceilalţi oameni Este mai importantă decât felul în care arăţi, decât talentele sau aptitudinile pe care le ai Poate construi sau distruge o companie… o biserică… o casă Remarcabil este faptul că putem alege zilnic ce atitudine vom adopta în acea zi Nu ne putem schimba trecutul… nu putem schimba faptul că oamenii vor acţiona într-un anumit fel Nu putem schimba inevitabilul Singurul lucru pe care îl putem face este să cântăm pe singura strună pe care o avem şi aceasta este propria atitudine Sunt convins că numai 10% din viaţă reprezintă ceea ce mi se întâmplă, restul de 90% reprezentând modul în care reacţionez La fel se întâmplă şi cu tine… Acelaşi lucru este valabil şi pentru tine… suntem la comanda propriilor noastre Atitudini Sunt semnificative aceste cuvinte, nu-i aşa? Fă ceea ce îţi sugerează Charles Swindoll şi „cântă pe singura strună pe care o ai” – propria ATITUDINE Acum este momentul să-ţi asumi controlul asupra propriei atitudini E timpul să începi să faci miracole în viaţa ta Mergi înainte – crede în tine Ai curajul şi perseverenţa să-ţi urmezi visurile Şi, mai mult decât orice, să nu uiţi niciodată că… Atitudinea este totul! Fie ca Dumnezeu să te binecuvânteze de-a lungul călătoriei tale Cuprins Mulţumiri 5 Introducere Noaptea care mi-a schimbat viaţa 6 PARTEA I Rădăcinile succesului se află în minte Lecţia nr 1 Atitudinea este fereastra ta către lume 16 Lecţia nr 2 Eşti un magnet uman 24 Lecţia nr 3 Imaginează-ţi calea către succes! 33 Lecţia nr 4 Ia-ţi un angajament… şi vei muta munţii din loc! 45 Lecţia nr 5 Transformă-ţi problemele în oportunităţi! 53 PARTEA A II-A Fii atent la ce spui! Lecţia nr 6 Cuvintele îţi croiesc calea 64 Lecţia nr 7 Ce mai faci? 76 Lecţia nr 8 Nu te mai tot plânge! 84 PARTEA A III-A Divinitatea îi ajută pe cei care acţionează Lecţia nr 9 Asociază-te cu persoane pozitive! 92 Lecţia nr 10 înfruntă-ţi temerile şi dezvoltă-te! 101 Lecţia nr 11 Ieşi în lume şi eşuează! 114 Lecţia nr 12 Stabilirea reţelei de cunoştinţe 124 Concluzie Schimbă-ţi atitudinea şi îţi vei schimba viaţa 135 